title: কেভিন পিটারসন

text: নাটালের পক্ষে ১৯৯৭ সালে প্রথম-শ্রেণীর ক্রিকেটে অভিষেক ঘটে তার। এর পরেই তিনি ইংল্যান্ডে স্থানান্তরিত হন। এপ্রেক্ষিতে তিনি জাতিগত কোটা পদ্ধতিতে তার অসন্তুষ্টির কথা ব্যক্ত করেন। তার ইংরেজ মা ইংল্যান্ডের পক্ষে খেলার উপযোগী করে তোলেন। এর যোগ্যতা অর্জনের জন্য তাকে চার বছর কাউন্টি পর্যায়ের খেলায় অংশগ্রহণ করতে হয়েছে। এর পরপরই তিনি দ্রুত জাতীয় দলে অন্তর্ভুক্তির জন্য ডাক পান।


title: কেভিন পিটারসন

text: ২০০৪ সালে জিম্বাবুয়ে দলের বিরুদ্ধে অনুষ্ঠিত একদিনের আন্তর্জাতিকের মাধ্যমে আন্তর্জাতিক পর্যায়ের ক্রিকেটে অভিষেক ঘটে পিটারসনের। এর পরের বছর ২০০৫ সালের অ্যাশেজ সিরিজে অস্ট্রেলিয়ার বিপক্ষে অংশগ্রহণের মাধ্যমে টেস্ট ক্রিকেটে অভিষিক্ত হন তিনি।


title: কেভিন পিটারসন

text: জুন, ২০০৯ সালে লাফবোরা বিশ্ববিদ্যালয়ের অনুশীলনী চলাকালে উদীয়মান রিস টপলির বোলিংয়ে আহত হন। এরপর পিটারসনকে দ্রুত লিচেস্টার রয়্যাল ইনফার্মারিতে প্রেরণ করা হয় এবং তার কানে সেলাই করতে হয়। এ ঘটনার পর টপলি'র আদর্শ পিটারসন তাকে স্বাক্ষর সম্বলিত ব্যাট উপহার দেন।


title: কেভিন পিটারসন

text: ইংল্যান্ড দল পিটারসনের ধারাবাহিক সাফল্যে উজ্জ্বীবিত হয়ে ২০০৫ থেকে ২০১০ সালের মধ্যে ঘরোয়া ক্রিকেটে হ্যাম্পশায়ারের পক্ষে তাকে শুধুমাত্র একটি প্রথম-শ্রেণীর ক্রিকেট খেলায় অংশগ্রহণের সুযোগ দেয়। ১৭ জুন, ২০১০ তারিখে পিটারসন ঘোষণা করেন যে, তিনি হ্যাম্পশায়ার থেকে চলে যেতে ইচ্ছুক। এর পরপরই তিনি সারে দলের হয়ে ধারকৃত খেলোয়াড় হিসেবে বাকী মৌসুম চালিয়ে যান ও ২০১১ সাল থেকে স্থায়ীভাবে ঐ দলে যোগ দেন।


title: কেভিন পিটারসন

text: টেস্ট ক্রিকেট ও একদিনের আন্তর্জাতিক ক্রিকেটে পিটারসন অধিনায়কের দায়িত্ব পালন করেন। ৪ আগস্ট, ২০০৮ থেকে ৭ জানুয়ারি, ২০০৯ তারিখ পর্যন্ত ইংরেজ অধিনায়ক হিসেবে দায়িত্ব পালনকালে তিনি মাত্র তিনটি টেস্ট ও নয়টি ওডিআইযে অংশ নেন। দায়িত্ব থেকে অব্যহতিকালে একইদিনে ইংল্যান্ডের কোচ পিটার মুরেজও অব্যহতি নেন। ইসিবি’র সাথে তার সম্পর্কের তেমন উত্তোরণ ঘটেনি। ২০১২ সালে সময়সূচীর সাথে একাত্মতা পোষণ না করায় ৩১ মে তারিখে আন্তর্জাতিক পর্যায়ে সকল ধরণের ক্রিকেট থেকে অবসরের ঘোষণা দেন। পরবর্তীতে তিনি অবসরের চিন্তা-ভাবনা থেকে দূরে সরে আসেন এবং ইসিবি ও দলীয় খেলোয়াড়দের সাথে সুসম্পর্ক গড়ে উঠে দক্ষিণ আফ্রিকার বিরুদ্ধে অনুষ্ঠিত সিরিজে। তবে, তিনি সিরিজের চূড়ান্ত টেস্টে দল থেকে বাদ পড়ে যান।


title: কেভিন পিটারসন

text: ২০০৯ সালের শুরুতে ভারত সফরে টেস্ট ও একদিনের আন্তর্জাতিকে সিরিজ হারলে ইসিবি ইংল্যান্ড অধিনায়ক কেভিন পিটারসনকে জরুরী সভায় তলব করে ও দলে মুরেজের কোচিংয়ের মান ও ভূমিকা নিয়ে প্রশ্ন তোলে। পরদিন পিটারসন গণমাধ্যমে ঐ সভায় দলের ‘অস্বাস্থ্যকর অবস্থার’ কথা তুলে ধরেন ও শীঘ্রই মুরেজকে কোচের পদ থেকে পদত্যাগে বাধ্য করা হবে বলে জানান। দলের প্রশিক্ষণ, সম্ভাব্য ও সাবেক অধিনায়ক মাইকেল ভনকে সামনের ওয়েস্ট সফরে অধিনায়ক হিসেবে মনোনয়ন ইত্যাদি বিষয়ে মুরেজ ও পিটারসনের মধ্যে দ্বন্দ্ব লেগেই থাকতো। ফলশ্রুতিতে ৭ জানুয়ারি, ২০০৯ তারিখে মুরজে কোচের দায়িত্ব থেকে ইসিবি অব্যহতি দেয় ও পিটারসন অধিনায়ক থেকে পদত্যাগ করেন। পদত্যাগের অব্যবহিত পরই ইংরেজ ক্রিকেটের সাথে জড়িত বেশ কয়েকজন ধারাভাষ্যকার মনে করেন, মুরেজের পদত্যাগের বিষয়ে পিটারসন উন্মুক্ত আলোচনার মাধ্যমে বিভ্রান্তি ছড়িয়েছেন। কয়েকদিন পর এক স্বাক্ষাৎকারে পিটারসন জানান যে, অধিনায়কের পদ থেকে অব্যহতির ইচ্ছে না থাকলেও ইসিবি কর্মকর্তাগণ তাকে পদচ্যুতির কথা জানিয়েছিলেন। তবে, ইসিবি’র সহ-সভাপতি ডেনিস অ্যামিস পিটারসনের বক্তব্যকে উদ্বৃতি দিয়ে জানান যে, মুরেজের পদত্যাগের বিষয়টি তিনি ফাঁস করেননি। অ্যামিস বলেন, ‘আমরা বিশ্বাস করি না যে, কেভিন পিটারসন তথ্য ফাঁস করেছেন। তাঁর আবেগ তাড়নার ফলেই অন্যান্য সুবিধাবাদী গোষ্ঠী কাজে লাগিয়েছে।’ দলের অধিনায়কের দায়িত্বে অ্যান্ড্রু স্ট্রসের নাম পরবর্তীকালে ঘোষণা করা হয়েছিল।


title: স্বয়ম্ভু রাধারমণ মন্দির

text:
স্বয়ম্ভু শ্রীরাধারমণ মন্দির হল বৃন্দাবনের একটি পুরনো হিন্দু মন্দির। এই মন্দিরে কৃষ্ণকে "রাধারমণ" রূপে পূজা করা হয়। ১৫৪২ সাল নাগাদ গোপাল ভট্ট গোস্বামীর অনুরোধে এই মন্দির নির্মিত হয়। এই মন্দিরের কারুকার্য সুন্দর। গৌড়ীয় বৈষ্ণবদের কাছে এই মন্দির বিশেষ পবিত্র। এই মন্দিরে রাধার বিগ্রহের পাশে মন্দিরের মূল শালগ্রাম শিলাগুলি এখনও রাখা আছে।
“রাধারমণ” কথার অর্থ “রাধার প্রেমিক”। প্রায় ৫০০ বছর আগে গোপাল ভট্ট গোস্বামী এই মন্দিরটি প্রতিষ্ঠা করেছিলেন।


title: স্বয়ম্ভু রাধারমণ মন্দির

text: চৈতন্য মহাপ্রভুর প্রয়াণের পর গোপাল ভট্ট গোস্বামী অত্যন্ত শোকগ্রস্থ হয়ে পড়েছিলেন। কথিত আছে, এই সময় তিনি স্বপ্নে তাঁর প্রভুর দর্শন পান। স্বপ্নাদেশ অনুসারে তিনি নেপালে গিয়ে কালী-গণ্ডকী নদীতে স্নান করেন। নদীতে পাত্র ডোবানোর সময় তিনি কতকগুলি শালগ্রাম শিলা পেয়েছিলেন। তিনি শিলাগুলিকে নদীতে ফেলে দেন। কিন্তু দ্বিতীয়বার পাত্র ডোবানোর সময় আবার কিছু শালগ্রাম শিলা তাঁর পাত্রে উঠে আসে। তিনি গুনে দেখেন মোট ১২টি শালগ্রাম শিলা তাঁর পাত্রে উঠে এসেছে।


title: স্বয়ম্ভু রাধারমণ মন্দির

text: কথিত আছে, জনৈক ভক্ত এই শালগ্রাম শিলাগুলির জন্য কিছু পোষাক ও গয়না দান করতে ইচ্ছুক হন। কিন্তু শিলায় এগুলি নিবেদন করতে সম্মত হননি। আবার ভক্তের দান তিনি ফিরিয়েও দেননি। তাই দানসামগ্রীকে তিনি শিলাগুলির সঙ্গেই রেখে দিতেন। এক পূর্ণিমার সন্ধ্যায় শিলাগুলিকে পূজা করে তিনি একটি বেতের ঝুড়ি চাপা দিয়ে রাখতেন। রাতে সামান্য বিশ্রামের পর ভোরবেলা তিনি যমুনায় স্নান করতে যেনে। স্নান করে ঝুড়ি সরিয়ে শিলাগুলিকে পূজা করতে গিয়ে গোপাল ভট্ট গোস্বামী দেখেন সেখানে শিলার সগে একটি বংশীধারী কৃষ্ণমূর্তিও রয়েছে। শিলাগুলিকে গুণে তিনি দেখেন সেখানে ১২টির জায়গায় ১১টি শিলা ও একটি মূর্তি রয়েছে। ভক্তদের বিশ্বাস অনুসারে, দামোদর শিলা ত্রিভঙ্গানন্দ কৃষ্ণের রূপ ধারণ করেছিলেন। শালগ্রাম শিলা থেকে আপনাআপনি পূর্ণাঙ্গ মূর্তিতে রূপান্তরিত হওয়ার জন্য এই মূর্তিটিকে স্বয়ম্ভু রাধারমণ নামে ডাকা হয়। ভক্তরা এই বিগ্রহটিকে জাগ্রত মনে করেন। তাঁদের বিশ্বাস, রাধারমণ নির্দিষ্ট পরিবারকে তাঁর দৈনিক সেবার সুযোগ দেন। এই ভাবেই “পাথর থেকে মূর্তিতে রূপান্তরিত হয়ে কৃষ্ণ তাঁর ভক্তের ইচ্ছা পূর্ণ করেছিলেন।” রাধারমণের সঙ্গে সম্পর্কিত কিংবদন্তিটি কৃষ্ণভক্তিবাদে ঈশ্বর-মানব প্রণয় সম্পর্ক-সংক্রান্ত মতবাদের ইতিহাসে একটি গুরুত্বপূর্ণ অধ্যায় মনে করা হয়।


title: স্বয়ম্ভু রাধারমণ মন্দির

text: এই মন্দিরেই একটি আলাদা চত্বরে গোপাল ভট্ট গোস্বামীর সমাধি আছে। চৈতন্য মহাপ্রভুর ব্যবহৃত একটি বস্ত্রখণ্ডও এই মন্দিরে রক্ষিত আছে।


title: মুর্শিদকুলি খাঁ

text: মুর্শিদ কুলি খান ছিলেন বাংলার প্রথম নবাব। এছাড়াও বিভিন্ন নথি-পত্র নির্দেশ করে তিনিই মুঘল সম্রাট আওরঙ্গজেবের মৃত্যুপরবর্তী প্রথম স্বাধীন নবাব। তার উপর মুঘল সাম্রাজ্যের নামমাত্র আধিপত্য ছিল, সকল ব্যবহারিক উদ্দেশ্যেই তিনি বাংলার নবাব ছিলেন।


title: মুর্শিদকুলি খাঁ

text: তার পরিবার সম্পর্কে কয়েক প্রকার মতভেদ রয়েছে। প্রথম সংস্করণমতে মুর্শিদ কুলি খানকে, হাজি শফি ইসফাহানি নামে ইরানের একজন উচ্চপদস্থ মুঘল কর্মকর্তা ক্রীতদাস হিসেবে ক্রয় করেন। ইসফাহানিই তাকে শিক্ষিত করে তুলেন। ভারতে ফেরার পর তিনি মুঘল সাম্রাজ্যে যোগদান করেন। ১৭১৭ সালে সম্রাট আওরঙ্গজেব তাকে কার্তালাব খান নামে ইসলাম ধর্মে স্থানান্তরিত করেন ও বাংলার গভর্নর নিযুক্ত করেন। অপর সংস্করনমতে তিনি ছিলেন, মারাঠা জেনারেল মুহাম্মদ কুলি খানের নাতি। কিন্তু সবচেয়ে জনপ্রিয় হলো মুর্শিদ কুলি খান দরিদ্র দাক্ষিণাত্য মালভূমি ওড়িয়া ব্রাহমীয় পরিবারে জন্মগ্রহন করেন। ক্রীতদাস হিসেবে বিক্রি হওয়ার পূর্বেই পারস্যের বণিক ইসফাহান তাকে ক্রয় করে ইসলাম ধর্মে স্থানান্তরিত করেন এবং নাম পরিবর্তন করে "মুহাম্মদ হাদী" বা "মির্জা হাদী" রাখেন। তিনি বেরার প্রদেশের দেওয়ান হাজী আব্দুল্লাহ কুরাইশির অধীনে চাকরী নেন। পরবর্তীতে বেরার প্রদেশের দেওয়ান সম্রাট আওরঙ্গজেবের অধীনে চলে আসে।


title: রিচার্ড স্মোলি

text: রিচার্ড এরেট স্মোলি ছিলেন রাইস ইউনিভার্সিটির পদার্থবিজ্ঞান এবং রসায়নের একজন অধ্যাপক। তিনি ১৯৯৬ সালে রসায়নে নোবেল পুরস্কার লাভ করেন।


title: রিচার্ড স্মোলি

text: স্মলি ১৯৬৫ সালে মিশিগান বিশ্ববিদ্যালয় থেকে বিএসসি ডিগ্রি লাভ করেন। তিনি প্রিন্সটন বিশ্ববিদ্যালয় থেকে ১৯৭৩ সালে পিএইচডি ডিগ্রি লাভ করেন। তিনি শিকাগো বিশ্ববিদ্যালয় এ ডক্টরেটোত্তর গবেষণা সম্পন্ন করেন।


title: হ্যারল্ড ওয়াল্টার ক্রোটো

text: হ্যারল্ড ওয়াল্টার ক্রোটো একজন ইংরেজ রসায়নবিজ্ঞানী। তিনি ১৯৯৬ সালে রসায়নে নোবেল পুরস্কার লাভ করেন। তিনি বর্তমানে ফ্লোরিডা স্টেট ইউনিভার্সিটির একজন অধ্যাপক। তিনি তার কর্মজীবনের অধিকাংশ সময় কাটিয়েছেন সাসেক্স বিশ্ববিদ্যালয় এ।


title: হ্যারল্ড ওয়াল্টার ক্রোটো

text: তিনি শেফিল্ড বিশ্ববিদ্যালয় থেকে ১৯৬১ সালে বিএসসি এবং ১৯৬৪ সালে পিএইচডি ডিগ্রি অর্জন করেন। তিনি ১৯৬৭ সালে সাসেক্স বিশ্ববিদ্যালয় এ শিক্ষক হিসেবে যোগদান করেন। তিনি ১৯৭৫ সালে পূর্ণ অধ্যাপক পদে উন্নীত হন। তিনি ২০০২-২০০৪ সাল পর্যন্ত রয়েল সোসাইটি অব কেমিস্ট্রির প্রেসিডেন্টের দায়িত্ব পালন করেন।


title: শেফিল্ড বিশ্ববিদ্যালয়

text: শেফিল্ড বিশ্ববিদ্যালয় ইংল্যান্ডের দক্ষিণ ইয়র্কশায়ারের শেফিল্ডে অবস্থিত একটি বিশ্ববিদ্যালয়। এটি রাসেল গ্রুপ এর অন্যতম সদস্য।


title: জ্ঞানবাপি মসজিদ

text: জ্ঞানবাপি মসজিদ (হিন্দি: ज्ञानवापी मस्जिद; "জ্ঞানের কূপ") বা আলমগিরি মসজিদ () হল মুঘল সম্রাট আওরঙ্গজেব কর্তৃক স্থাপিত একটি মসজিদ। এটি বারাণসী শহরের ললিতা ঘাটের কাছে দশাশ্বমেধ ঘাটের উত্তরে অবস্থিত।


title: জ্ঞানবাপি মসজিদ

text: মসজিদের ৭১ মিটার উঁচু মিনারগুলি ১৯৪৮ সালের বন্যায় ভেঙে পড়ে। আওরঙ্গজেব কাশী বিশ্বনাথ মন্দির ধ্বংস করে মন্দিরের ধ্বংসাবশেষ দিয়ে এই মসজিদ নির্মাণ করিয়েছিলেন। মন্দিরের ভিত্তি, স্তম্ভ ও সম্মুখভাগের দেওয়ালে আদি হিন্দু মন্দিরটির কিছু কিছু নিদর্শন স্পষ্ট দেখা যায়। পুরনো মন্দিরের পাঁচিলটি মসজিদের অন্তর্ভুক্ত হয়। মন্দিরের কিছু কিছু অংশ এখনো মসজিদের গায়ে রাখা আছে। মন্দিরের সামনের অংশটি তাজমহলের অনুকরণে নির্মিত।


title: জ্ঞানবাপি মসজিদ

text: ১৭৮০ সালে হিন্দু মারাঠা রানি অহল্যা বাই হোলকার কাশী বিশ্বনাথ মন্দির পুনর্নির্মাণ করেন। নবনির্মিত মন্দিরটি মসজিদের পাশেই নির্মিত হয়। সেই সময় থেকে মন্দির ও মসজিদ দুটি শান্তিপূর্ণভাবে সহাবস্থান করছে। দুইয়ের মাঝে লোহা ও কাঁটাতারের বেড়া আছে। দুইয়ের মাঝে জ্ঞানবাপি নামে কুয়োটিও আছে। হিন্দুরা বিশ্বাস করে, আওরঙ্গজেব মন্দির আক্রমণ করলে মন্দিরের শিবলিঙ্গটিকে এখানে লুকিয়ে রাখা হয়েছিল।


title: জ্ঞানবাপি মসজিদ

text:
রামজন্মভূমি চত্বরের বাবরি মসজিদ ধ্বংস করার পর হিন্দু করসেবকরা ওই স্থানে হিন্দু মন্দির স্থাপনের দাবি জানায়।
১৯৯২ সালের ডিসেম্বর মাসে এই ঘটনা ঘটার পর এক হাজার পুলিশ দিয়ে কাশী বিশ্বনাথ মন্দির ও জ্ঞানবাপি মসজিদ ঘিরে দেওয়া হয়েছিল। মসজিদটি এখনও চালু আছে। এটি ধর্মস্থান (বিশেষ সুবিধা) আইন, ১৯৯১ অনুসারে বিশেষ সুরক্ষা পেয়ে থাকে।


title: ঘৃষ্ণেশ্বর মন্দির

text:
ঘৃষ্ণেশ্বর জ্যোতির্লিঙ্গ মন্দির বা ঘুশ্মেশ্বর জ্যোতির্লিঙ্গ মন্দির হল হিন্দু দেবতা শিবের পবিত্রতম বারোটি জ্যোতির্লিঙ্গ মন্দিরের অন্যতম। এটি ভারতের মহারাষ্ট্র রাজ্যের আওরঙ্গাবাদ থেকে ৩০ কিলোমিটার এবং দৌলতাবাদ (দেবগিরি) থেকে ১০ কিলোমিটার দূরে ইলোরা গুহার কাছে অবস্থিত। শিবপুরাণের কোটিরুদ্র সংহিতার ৩২ ও ৩৩তম অধ্যায়ে এই জ্যোতির্লিঙ্গের উল্লেখ পাওয়া যায়।
মন্দিরের গাত্র-অলংকরণে প্রাগৈতিহাসিক মন্দির প্রথা ও প্রাগৈতিহাসিক স্থাপত্যশৈলীর মিশ্রণ দেখা যায়। মন্দিরে রক্ষিত শিলালিপিটি এখানকার পর্যটকদের কাছে একটি বিশেষ আকর্ষণ। মন্দিরটি লাল পাথরের তৈরি। এতে পাঁচটি চূড়া দেখা যায়। বর্তমান মন্দিরটি অষ্টাদশ শতাব্দীতে নির্মিত। এর গাতে হিন্দু দেবদেবীর মূর্তি খোদিত আছে।


title: ঘৃষ্ণেশ্বর মন্দির

text: কথিত আছে, বেরুলের শিবভক্ত উপজাতি-প্রধান ঘৃষ্ণেশ্বরের কৃপায় এখানে গুপ্তধনখুঁজে পেয়েছিলেন। এই টাকায় তিনি মন্দিরটির সংস্কার করান ও শিখরসিঙ্গনপুরে একটি হ্রদ প্রতিষ্ঠা করেন। গৌতমীবাল (বায়জাবাই) ও অহল্যাবাই হোলকারও ঘৃষ্ণেশ্বরের মন্দির সংস্কার করিয়েছিলেন। মন্দিরের উপরে লাল পাথরে দশাবতারের মূর্তি খোদিত হয়েছে। দরবার কক্ষটিতে ২৪টি স্তম্ভ আছে। এই স্তম্ভগুলিতেও সুন্দর চিত্র খোদাই করা আছে। দরবার হলে নন্দিকেশ্বরের মূর্তিও আছে। গর্ভগৃহের আয়তন ১৭ ফুট X ১৭ ফুট। লিঙ্গমূর্তিটি পূর্বমুখী। মন্দিরের আধ-কিলোমিটারের মধ্যেই ইলোরা গুহা। অহল্যাবাই হোলকারের সময় মন্দিরের সুন্দর প্রাচীরটিও নির্মিত হয়েছিল।


title: ঘৃষ্ণেশ্বর মন্দির

text: শিবপুরাণ অনুসারে, দক্ষিণ ভারতে দেবগিরি পর্বতে ব্রহ্মবেত্তা সুধর্ম নামে এক ব্রাহ্মণ তাঁর পত্নী সুদেহাকে নিয়ে বাস করতেন। ব্রাহ্মণ দম্পতির সন্তান ছিল না বলে সুদেহার মনে দুঃখ ছিল। সন্তানলাভের সবরকম চেষ্টা করেও তিনি ব্যর্থ হয়েছিলেন। সুদেহা তখন তাঁর বোন ঘুশ্মার সঙ্গে তাঁর স্বামীর বিবাহের প্রস্তাব দেন। বোনের উপদেশ অনুসারে, ঘুশ্মা ১০১টি শিবলিঙ্গ নির্মাণ করে পূজা করেন এবং সেগুলিকে নিকটবর্তী হ্রদে বিসর্জন দেন। শিবের আশীর্বাদে ঘুশ্মার একটি সন্তান হয়। এতে ঘুশ্মা অহংকারী হয়ে ওঠেন এবং সুদেহা তাঁর বোনের প্রতি ঈর্ষান্বিত হন। ঈর্ষার বশে সুদেহা একদিন ঘুশ্মার ছেলেটিকে খুন করে যে হ্রদে ঘুশ্মা শিবলিঙ্গ বিসর্জন দিতেন, সেখানে দেহটি ফেলে দেন। পরদিন সকালে ঘুশ্মা ও সুধর্ম উঠে নিত্যকর্মে নিযুক্ত হন। সুদেহাও উঠে রোজকার কাজ শুরু করেন। ঘুশ্মার পুত্রবধূ অবশ্য তাঁর স্বামীর বিছানায় রক্তের দাগ দেখতে পান। ভয় পেয়ে তিনি সব কথা তাঁর শাশুড়িকে বলেন। ঘুশ্মা শিবের পূজায় নিযুক্ত ছিলেন। তিনি পূজার আসন ছেড়ে ওঠেন না। এমনকি সুধর্মও ওঠেন না। এমনকি রক্তের দাগ দেখেও ঘুশ্মার ভাবান্তর দেখা যায় না। তিনি বলেন, ‘যিনি আমাকে পুত্র দিয়েছেন, তিনিই আমার পুত্রকে রক্ষা করবেন।’ এই বলে তিনি শিবের নাম জপ করতে থাকেন। তারপর শিবলিঙ্গ বিসর্জন দিতে গিয়ে ঘুশ্মা দেখেন, তাঁর পুত্র আসছে। এতে ঘুশ্মা আনন্দিত বা দুঃখিত কিছুই হন না। শিব তখন আবির্ভূত হয়ে বলেন, ‘তোমার ভক্তিতে আমি তুষ্ট হয়েছি। তোমার বোনই তোমার পুত্রকে হত্যা করেছিল।’ ঘুশ্মা তখন শিবকে অনুরোধ করেন সুদেহাকে ক্ষমা করে দিতে। শিব তাতে সম্মত হন এবং ঘুশ্মাকে আরেকটি বর চাইতে বলেন। ঘুশ্মা বলেন, ‘আপনি যদি অনন্তকাল এখানে জ্যোতির্লিঙ্গরূপে অবস্থান করেন, তাহলে আমি খুশি হব।’ ঘুশ্মার অনুরোধে শিব সেখানে জ্যোতির্লিঙ্গরূপে অবস্থান করেন এবং ঘুশ্মার নামানুসারে এই লিঙ্গের নাম হয় ঘুশ্মেশ্বর বা ঘৃষ্ণেশ্বর। যে হ্রদে ঘুশ্মা শিবলিঙ্গ বিসর্জন দিতেন সেই হ্রদটির নাম হয় শিবালয়।•http://www.ghushmeshwar.com


title: মি-লা-রাস-পা

text: মি-লা-রাস-পা () বা মিলারেপা, (১০৫২ – ১১৩৫) তিব্বতের অন্যতম বিখ্যাত কবি ও বৌদ্ধ পন্ডিত ছিলেন।


title: মি-লা-রাস-পা

text: মিলারেপার জীবনীকার গ্ত্সাং-স্ম্যোন-হেরুকার মতে মিলারেপা ১০৫২ খ্রিষ্টাব্দে জন্মগ্রহণ ও ১১৩৫ খ্রিষ্টাব্দে মৃত্যুবরণ করেন। যদিও পঞ্চদশ শতাব্দীর ল্হো-রোং-ছোস-'ব্যুং গ্রন্থে তাঁর জন্মসাল ও মৃত্যুসাল বারো বছর এগিয়ে বর্ণনা করা হয়। কাহ-থোগ-ত্শে-দ্বাং-ফ্যুং, সি-তু-পান-ছেন-ছোস-ক্যি-'ব্যুং-গ্নাস, ব্রাগ-দ্কার-ছোস-ক্যি-দ্বাং-ফ্যুং প্রভৃতি বিখ্যাত তিব্বতী ঐতিহাসিকের মতে মিলারেপার জন্ম ১০২৮ খ্রিষ্টাব্দে হয়।


title: মি-লা-রাস-পা

text: গ্ত্সাং-স্ম্যোন-হেরুকার মতে মিলারেপার পূর্বপুরুষেরা মধ্য তিব্বতের উত্তরাঞ্চলের খ্যুং-পো পরিবারগোষ্ঠীর যাযাবর ছিলেন। এই পরিবারে জো-স্রাস নামে এক বিখ্যাত র্ন্যিং-মা তান্ত্রিক মিলারেপার পূর্বপুরুষ ছিলেন। তিনি প্রথম মি-লা নামক নতুন পারিবারিক উপাধি ধারণ করেন। জো-স্রাসের পুত্রের মি-লা-ম্দো-স্তোন-সেং-গে () ও মি-লা-র্দো-র্জে-সেং-গে () নামক দুই পুত্র ছিলেন। র্দো-র্জে-সেং-গে জুয়াখেলায় সমস্ত পারিবারিক সম্পত্তি হারালে তাঁদের পরিবার নতুন জীবনের সন্ধানে স্ক্যা-র্ঙ্গা-র্ত্সা () নামক গ্রামে বসবাস শুরু করে। র্দো-র্জে-সেং-গে ঐ গ্রামের এক স্থানীয় মহিলাকে বিবাহ করলে তাঁদের মি-লা-শেস-রাব-র্গ্যাল-ম্ত্শান () নামক এক পুত্রসন্তানের জন্ম হয়। মি-লা-শেস-রাব-র্গ্যাল-ম্ত্শান পরবর্তীকালে ম্যাং-র্ত্সা-দ্কার-র্গ্যান () নামে এক মহিলাকে বিবাহ করলে তাঁদের মি-লা-থোস-পা-দ্গা' () নামে এক পুত্রসন্তানের জন্ম হয়, যিনি পরবর্তীকালে মিলারেপা নামে বিখ্যাত হন।


title: মি-লা-রাস-পা

text: মি-লা-থোস-পা-দ্গা'র সাত বছর বয়সে তাঁর পিতা কঠিন ব্যাধিতে মৃত্যুশয্যায় শায়িত অবস্থায় তাঁদের সমস্ত পারিবারিক সম্পত্তি এই শর্তে নিজের ভাইয়ের নামে করে দেন, যে মি-লা-থোস-পা-দ্গা'র শৈশবাবস্থা পেরোলে তিনি এই সম্পত্তির অধিকারী হবেন। কিন্তু মি-লা-থোস-পা-দ্গা'র খুল্লতাত তাঁদের সমস্ত পারিবারিক সম্পত্তি হস্তগত করে তাঁর মাতা ও ভগিনীকে তাঁদের দাসে পরিণত করেন। তাঁর মাতা ম্যাং-র্ত্সা-দ্কার-র্গ্যান তাঁকে এর প্রতিশোধের জন্য তাঁকে কালো জাদু শিক্ষা করতে আদেশ করেন। তিব্বতী প্রবাদানুসারে, মি-লা-থোস-পা-দ্গা' এরপরে গ্নুব্স-ছুং-য়োন-তান-র্গ্যা-ম্ত্শো () নামক এক তান্ত্রিকের নিকটে কালো জাদু সম্বন্ধে শিক্ষালাভ করে তাঁর খুল্লতাতের এক অনুষ্ঠানে প্রচন্ড ঝড়ের সৃষ্টি করলে পঁয়ত্রিশজন মানুষ মারা যান ও তাঁদের ফসল নষ্ট হয়।


title: মি-লা-রাস-পা

text: মি-লা-রাস-পা তাঁর প্রতিশোধের জন্য লজ্জিত হয়ে মার-পা-ছোস-ক্যি-ব্লো-গ্রোসের নিকট গেলে তিনি শত অনুরোধ সত্ত্বেও তাঁকে শিক্ষাদানে অসম্মত হন। এরফলে তিনি রাং-স্তোন-ল্হা-দ্গা' () নামক এক বৌদ্ধ ভিক্ষুর নিকটে অতিযোগ তত্ত্ব সম্বন্ধে শিক্ষালাভ করতে যান। কিন্তু এতে বিশেষ উন্নতি না হলে তিনি পুনরায় মার-পা-ছোস-ক্যি-ব্লো-গ্রোসের নিকট শিক্ষালাভের জন্য গেলে তিনি তাঁকে মহামুদ্রা সম্বন্ধে শিক্ষাদান করেন। এরপর প্রায় তিনি প্রায় বারো বছর সাধনার ফলে সিদ্ধিলাভ করে মিলারেপা নামে খ্যাত হন। মিলারেপার শিক্ষক মার-পা-ছোস-ক্যি-ব্লো-গ্রোস তিলো পার ছাত্র নারো পার নিকট হতে শিক্ষালাভ করেন। এই শিক্ষা মিলারেপা তাঁর ছাত্র স্গাম-পো-পা-ব্সোদ-নাম্স-রিন-ছেন ও রাস-ছুং-র্দো-র্জে-গ্রাগ্স-পা এবং ছাত্রী রেছুংমা, পাদারবুম, সাহ্লে আউই ও ত্সেরিংমাকে দিয়ে যান।.


title: মি-লা-রাস-পা

text: মিলারেপা যে সমস্ত স্থানে সাধনারত ছিলেন, তিব্বতী বৌদ্ধধর্মে সেই সমস্ত স্থান তীর্থস্থানে পরিণত হয়। এই সমস্ত স্থানগুলি তিব্বত ও নেপাল সীমান্তের মধ্যবর্তী ওঞ্চলে অবস্থিত। এই সমস্ত স্থানের মধ্যে ব্রাগ-দ্কার-র্তা-সো, ত্সা-রি, লা-ফ্যি ও কৈলাস পর্বত উল্লেখযোগ্য। তিব্বতের ঝোংগাং নামক গ্রামের মিলারেপার গুহার নিকটে মিলারেপাকে উদ্দেশ্য করে পেল্গ্যে লিং বৌদ্ধবিহার নামক একটি ছোট বৌদ্ধবিহার অবস্থিত।


title: মি-লা-রাস-পা

text: মিলারেপা তাঁর সঙ্গীত ও কবিতার জন্য বিখ্যাত ছিলেন। তাঁর সমস্ত রচনায় ধর্মের গভীরতা সম্বন্ধে তাঁর উপলব্ধির কথা বর্ণিত হয়েছে। এই সমস্ত রচনায় থেরবাদ, মহাযান ও বজ্রযান বৌদ্ধমতের পরস্পরের ওপর নির্ভরশীলতা ও একতার কথা তিনি উল্লেখ করেছেন। তাঁর মতে সাহসিকতাপূর্ণ আত্মত্যাগ, আপোসহীন শৃঙ্খলা ও দৃঢ় অধ্যবসায় না থাকলে মহাযান ও বজ্রযান বৌদ্ধধর্ম বর্ণিত চমকপ্রদ সমস্ত ধারণাগুলির কোন মূল্য থাকেনা।


title: মি-লা-রাস-পা

text: মিলারেপা সম্বন্ধে বহুরকমের প্রবাদ প্রচলিত রয়েছে। তিনি লুং-গোম-পা নামক তন্ত্রসাধনার ফলে বাতাসের মতো দ্রুত চলাচল করতে পারতেন বলে প্রবাদ রয়েছে। এই প্রবাদের ওপর ভিত্তি করে সত্যজিত রায় প্রফেসর শঙ্কু নামক তাঁর সৃষ্ট কাল্পনিক চরিত্রের 'একশৃঙ্গ অভিযান' নামক তিব্বত অভিযানের গল্প রচনা করেন।


title: হরিহর (দেবতা)

text:
হরিহর হল হিন্দু দেবতা বিষ্ণু (হরি) ও শিবের (হর) একটি মিশ্র রূপ। এই রূপটি শঙ্করনারায়ণ ("শঙ্কর" মানে শিব, এবং "নারায়ণ" নামে বিষ্ণু) নামেও পরিচিত। বৈষ্ণব ও শৈব ধর্মাবলম্বীরা এই রূপটিকে সর্বোচ্চ ঈশ্বরের একটি রূপ হিসেবে পূজা করেন। একই পরমেশ্বরের দুটি ভিন্ন বৈশিষ্ট্যের সহাবস্থান বোঝাতেও হিন্দু দর্শনে "হরিহর" কথাটি ব্যবহার করা হয়ে থাকে। উল্লেখ্য, বিষ্ণু ও শিবের স্বরূপ (বৈদিক ও পৌরাণিক ধর্মশাস্ত্রের বর্ণনা অনুসারে) এবং তাদের ভিন্ন বা অভিন্ন অবস্থা হিন্দু দর্শনের বিভিন্ন শাখায় একটি বিতর্কের বিষয়।
হিন্দুধর্মের বৈচিত্র্যময় প্রকৃতি বিষ্ণু ও শিবকে ঘিরে একাধিক কিংবদন্তি ও প্রথার জন্ম দিয়েছে। কোনো কোনো সম্প্রদায়ের মতে শুধু বিষ্ণুই (ও তাঁর অবতারসমূহ) সর্বোচ্চ ঈশ্বর। আবার কোনো কোনো সম্প্রদায় শিবকে (তাঁর বিভিন্ন রূপভেদ সহ) সর্বোচ্চ ঈশ্বর মনে করে। কোনো কোনো সম্প্রদায়ের মতে শিব ও বিষ্ণু একই ঈশ্বরের দুটি ভিন্ন রূপ এবং উভয়েই পরমেশ্বর। আবার কোনো কোনো সম্প্রদায় পরমেশ্বরকে নিরাকার (অদ্বৈত) মনে করে। তাঁরা বিষ্ণু ও শিবকে নিরাকার ব্রহ্মের দুটি ভিন্ন রূপ মনে করেন।


title: হরিহর (দেবতা)

text:
বিভিন্ন ধর্মগ্রন্থ ও সেগুলির অনুবাদ উদ্ধৃত করে প্রত্যেক মতের স্বপক্ষেই প্রমাণ দেওয়া যায়। প্রত্যেক ক্ষেত্রেই একটি রূপকে অপর রূপের ঊর্ধ্বে রাখা হয়। তবে আজও শৈবরা শিবকে এবং বৈষ্ণবরা বিষ্ণুকে অন্যান্য দেবতাদের উপরে স্থান দেন।
শিবানন্দের মতে: "শিব ও বিষ্ণু এক ও অভিন্ন। তাঁরা স্বরূপত এক ও অভিন্ন। সর্বব্যাপী পরমাত্মা বা পরম সত্যের বিভিন্ন রূপের এই দুটি ভিন্ন নাম। ‘শিবস্য হৃদয়ং বিষ্ণুর্বিষ্ণোশ্চ হৃদয়ং শিবঃ’—শিব বিষ্ণুর হৃদয় ও একই ভাবে বিষ্ণু শিবের হৃদয়।"


title: হরিহর (দেবতা)

text: স্বামীনারায়ণ মতেও বিষ্ণু ও শিব একই ঈশ্বরের দুটি ভিন্ন রূপ মাত্র। উল্লেখ্য, স্বামীনারায়ণ মতবাদ বৈষ্ণবদের মধ্যে সংখ্যালঘু হলেও সমসাময়িক স্মার্ত মতানুসারী হিন্দুধর্মে বেশ গুরুত্বপূর্ণ একটি মত।


title: হরিহর (দেবতা)

text: হরিহরের মূর্তিটির অর্ধেক অংশ শিবের মতো, অর্ধেক অংশ বিষ্ণুর মতো। শিব অর্ধের মাথায় জটা, কোনো কোনো ক্ষেত্রে বাঘছাল পরা। এই অর্ধের গায়ের রং সাদাটে, কোথাও কোথাও ছাইমাখা। বিষ্ণু অর্ধটি মুকুট ও অন্যান্য অলংকার পরিহিত। এটির গায়ের রং কালো। শিব অংশটি যোগীদের মতো। বিষ্ণু অংশটি রাজসিক। তাই এই মূর্তিটিকে যোগী ও গৃহস্থের উভয়ের পূজার উপযোগী মনে করা হয়। যদিও অন্যমতে শিবকে গৃহস্থেরও আদর্শ মনে করা হয়। এবং সেই কারণেই তাঁকে বিষ্ণুর সঙ্গে একীকৃত করা হয়েছে বলে মনে করা হয়।


title: একাধিকবার নোবেল পুরস্কার বিজয়ীদের তালিকা

text: সুইডিশ বিজ্ঞানী আলফ্রেদ নোবেলের ১৮৯৫ সালে করে যাওয়া একটি উইল অনুসারে ১৯০১ খ্রিস্টাব্দ থেকে সারা পৃথিবীর বিভিন্ন ব্যক্তি ও প্রতিষ্ঠানকে সফল এবং অনন্য সাধারণ কর্মকাণ্ডের জন্য পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য এবং শান্তি এই ছয়টি ক্ষেত্রে প্রদান করা হয় নোবেল পুরস্কার (সুয়েডীয়: Nobelpriset "নোবেল্‌প্রীসেৎ")। নোবেল পুরস্কারকে এই ক্ষেত্রগুলোতে পৃথিবীর সবচেয়ে সম্মানজনক পুরস্কার হিসেবে ধরা হয়।


title: লীডস বিশ্ববিদ্যালয়

text:
লীডস বিশ্ববিদ্যালয় একটি ইংল্যান্ডের পশ্চিম ইয়র্কশায়ারের লীডসে অবস্থিত একটি বিশ্ববিদ্যালয়। এটি এন৮ গ্রুপ ও রাসেল গ্রুপ এর সদস্য।
ক্যাম্পাসে মোট ২.৭৮ মিলিয়ন বই রয়েছে।
ক্যাম্পাস জুড়ে ৯০০০ পার্সোনাল কম্পিউটার, ১৫০টি সান কম্পিউটার ও সার্ভার, ৮টি উচ্চক্ষমতাসম্পন্ন সান সার্ভার এবং ২৫৬টি সুপারকম্পিউটার রয়েছে।


title: স্গাম-পো-পা-ব্সোদ-নাম্স-রিন-ছেন

text: স্গাম-পো-পা-ব্সোদ-নাম্স-রিন-ছেন () বা দ্বাগ্স-পো-ল্হা-র্জে () বা জ্লা-'ওদ-গ্ঝোন-নু () (১০৭৯ - ১১৫৩) তিব্বতী বৌদ্ধধর্মের প্রধান চারটি বৌদ্ধসম্প্রদায়ের একটি কাগ্যু বৌদ্ধধর্মসম্প্রদায়ের প্রতিষ্ঠাতা ছিলেন।


title: স্গাম-পো-পা-ব্সোদ-নাম্স-রিন-ছেন

text: স্গাম-পো-পা-ব্সোদ-নাম্স-রিন-ছেন ১০৭৯ খ্রিষ্টাব্দে গ্ন্যাল-বুদ-ন্যি'ই-ব্যে-ব্রাগ-সের-লুং () নামক স্থানে কুন-দ্গা'-স্ন্যিং-পো () নামে জন্মগ্রহণ করেন। তাঁর পিতার নাম ছিল ল্হা-র্জে-দ্বু-গ্ত্সো-দ্গা'-'বার-র্গ্যাল-পো এবং মাতার নাম ছিল শো-মো-গ্জা'-ছে-ল্চাম ()। কুন-দ্গা'-স্ন্যিং-পো দক্ষিণ তিব্বতের দ্বাগ্স-পো অঞ্চলের চিকিৎসক ছিলেন। তিনি ম্ছিম্স-জো-স্রাস-দার-মা-'ওদ () নামক এক ব্যক্তির কন্যাকে বিবাহ করলে তাঁদের এক সন্তানের জন্ম হয়। কিন্তু পরবর্তীকালে তাঁর স্ত্রী ও সন্তানের মৃত্যু হলে তিনি সংসার ত্যাগ করেন। ১১০৪ খ্রিষ্টাব্দে পঁচিশ বছর বয়সে তিনি 'ফান-য়ুল নামক স্থানের র্গ্যা-ল্চাগ্স-রি বৌদ্ধবিহারে মার‍্যুল বা লাদাখ অঞ্চলের দ্গে-ব্শেস-ব্লো-ল্দান-শেস-রাব (), র্গ্যা-মছিল-বা () এবং দ্গে-ব্শেস-শা-পা-লিং-পার () নিকট সন্ন্যাসধর্ম গ্রহণ করে ব্সোদ-নাম্স-রিন-ছেন নামগ্রহণ করেন।


title: স্গাম-পো-পা-ব্সোদ-নাম্স-রিন-ছেন

text: সন্ন্যাস গ্রহণ করে ব্সোদ-নাম্স-রিন-ছেন দ্বাগ্স-পো অঞ্চলের বৌদ্ধ ভিক্ষু লোদেন শেরাবের নিকট চক্রসম্বর তন্ত্র সম্বন্ধে শিক্ষা লাভ করেন। এরপর তিনি 'ফান-য়ুল অঞ্চলে ব্যা-য়ুল-পা-ছেন-পো-গ্ঝোন-নু-'ওদ ( ১০৭৫-১১৩৮), স্ন্যুগ-রুম-পা-ব্র্ত্সোন-'গ্রুস-র্গ্যাল-ম্ত্শান (, ১০৪২-১১০৯) এবং ল্চাগ্স-রি-গোং-খা-পার () সঙ্গে অতীশ দীপঙ্করের ব্কা'-গ্দাম্স তত্ত্ব শিক্ষালাভ করেন। তিনি বিখ্যাত তিব্বতী সাধক র্জে-ব্ত্সুন-মি-লা-রাস-পার নিকট হতে মহামুদ্রা শিক্ষালাভ করেন। তিনি এরপর স্গাম-পো অঞ্চলে ১১২১ খ্রিষ্টাব্দে তাঁর বৌদ্ধবিহার স্থাপন করেন এবং ১১২৫ খ্রিষ্টাব্দে তিলো পার মহামুদ্রা তত্ত্ব এবং অতীশ দীপঙ্করের ব্কা'-গ্দাম্স তত্ত্বের মেলবন্ধন ঘটিয়ে ব্কা'-ব্র্গ্যুদ বা কাগ্যু ধর্মসম্প্রদায়ের প্রতিষ্ঠা করেন। তাঁর নিম্নলিখিত প্রধান চার শিষ্য চার ধরণের ব্কা'-ব্র্গ্যুদ ধর্মসম্প্রদায়ের প্রতিষ্ঠা করেন।


title: স্গাম-পো-পা-ব্সোদ-নাম্স-রিন-ছেন

text: স্গাম-পো-পা-ব্সোদ-নাম্স-রিন-ছেন বিভিন্ন তত্ত্ব রচনা করেন যার মধ্যে সর্বাপেক্ষা উল্লেখযোগ্য হল দাম-ছোস-য়িদ-ব্ঝিন-গ্যি-নোর-বু-থার-পা-রিন-পো-ছে'ই-র্গ্যান ()। ১৯৫৯ খ্রিষ্টাব্দে হার্বার্ট গুন্টার "জুয়েল অর্নামেন্ট অব লিবারেশন" (ইংরেজী- Jewel Ornament of Liberation) নামে এই রচনার ইংরেজী অনুবাদ করেন।


title: এক্সবক্স ওয়ান

text: এক্সবক্স ওয়ান () হল মাইক্রোসফটের বিকশিত এবং নির্মিত একটি ভিডিও গেইম কনসোল। এটি এক্সবক্স ৩৬০ এর উত্তরাধিকারী এবং এক্সবক্স পরিবারে তৃতীয় কনসোল যা ২১শে মে, ২০১৩ সালে ঘোষণা করেছে। এটা সরাসরি ভিডিও গেম কনসোলের অষ্টম প্রজন্মের অংশ হিসেবে সনির প্লেস্টেশন ৪ এবং নিন্টেন্ডোর উই ইউ সাথে প্রতিদ্বন্দ্বিতা করছে। এক্সবক্স ওয়ান উত্তর আমেরিকা, বিভিন্ন ইউরোপীয় বাজারে, অস্ট্রেলিয়া এবং নিউজিল্যান্ড জুড়ে ২২শে নভেম্বর, ২০১৩ সালে মুক্তি পেয়েছে এবং জাপান ও অবশিষ্ট ইউরোপীয় বাজারের জন্য ২০১৪ সাল মুক্তি নির্ধারিত হয়েছে। মাইক্রোসফট এবং বিভিন্ন প্রকাশনারা একে "একের ভিতর সব বিনোদন পদ্ধতি" ডিভাইস হিসাবে শ্রেণীবদ্ধ করেছেন। এটি যেমন অ্যাপল টিভি ও গুগল টিভি প্ল্যাটফর্ম হিসেবে অন্যান্য হোম মিডিয়া ডিভাইসের জন্য একটি প্রতিদ্বন্দ্বী।


title: ইয়াকোবুস হেনরিকুস ফান্ট হফ

text: ইয়াকোবুস হেনরিকুস ফান্ট হফ, জুনি. (৩০ আগস্ট ১৮৫২ – ১ মার্চ ১৯১১) চিলেন একজন ডাচ জৈব রসায়নবিদ এবং রসায়নে প্রথম নোবেল পুরস্কার বিজয়ী। তিনি রাসায়নিক গতিবিদ্যা, অভিস্রবণ চাপ প্রভৃতি সংশ্লিষ্ট গবেষণার জন্য বিশেষভাবে পরিচিত।


title: ইয়াকোবুস হেনরিকুস ফান্ট হফ

text: ফন্ট হফের জন্ম হল্যান্পের রোটার্ডাম শহরে। তার পিতার নাম ইয়াকোবুস হেনরিকুস ফান্ট হফ, সিনি. এবং মাতা আলিদা কল্ফ ফান্ট হফ বাল্যকাল তেকেই তিনি বিজ্ঞান ও প্রকৃতির প্রতি অণুরক্ত ছিলেন।


title: 'বা'-রোম-পা-দার-মা-দ্বাং-ফ্যুং

text: 'বা'-রোম-পা-দার-মা-দ্বাং-ফ্যুং () (১১২৭-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'বা'-রোম-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।


title: 'বা'-রোম-পা-দার-মা-দ্বাং-ফ্যুং

text: তিব্বতের 'ফান-য়ুল অঞ্চলের ব্রান-কা পরিবারগোষ্ঠীতে ১১২৭ খ্রিষ্টাব্দে 'বা'-রোম-পা-দার-মা-দ্বাং-ফ্যুং জন্মগ্রহণ করেন। জন্মের সময় তাঁর নাম রাখা হয় 'বুম-স্ক্যাব্স ()। তাঁর পিতার নাম ছিল স্তোন-পা-'ব্যুং-গ্নাস-ব্লো-গ্রোস () এবং মাতার নাম ছিল জো-মো-লো-ছুং-মা ()


title: 'বা'-রোম-পা-দার-মা-দ্বাং-ফ্যুং

text: 'বুম-স্ক্যাব্স মাত্র সাত বছর বয়সে ম্খান-পো-পো-স্কা-বা-দার-মা-সেং-গে () এবং দ্বাং-ফ্যুং-গ্ঝোন-নু () নামক দুইজন বৌদ্ধভিক্ষুর নিকট দীক্ষা নিয়ে দার-মা-দ্বাং-ফ্যুং নামগ্রহণ করেন। তিনি ব্যা-য়ুল-বা-ছেন-পো-গ্ঝোন-নু-'ওদ () নামক বিখ্যাত বৌদ্ধ পন্ডিতের নিকট অতীশ দীপঙ্করের ব্কা'-গ্দাম্স তত্ত্বের শিক্ষালাভ করেন। এরপর তিনি স্গাম-পো অঞ্চলে গিয়ে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের নিকট ব্কা'-ব্র্গ্যুদ মতের শিক্ষা লাভ করেন।


title: 'বা'-রোম-পা-দার-মা-দ্বাং-ফ্যুং

text: ১১৫৩ খ্রিষ্টাব্দে স্গাম-পো-পা-ব্সোদ-নাম্স-রিন-ছেনের মৃত্যু হলে দার-মা-দ্বাং-ফ্যুং গুরুর আদেশে তিব্বতের 'বা'-রোম অঞ্চলে গিয়ে সেখানে সাত বছর সাধনা করেন। এইসময় তিনি খাম্স অঞ্চলের শাসকদের পৃষ্ঠপোষকতা লাভ করেন। তিনি 'বা'-রোম অঞ্চলের লামাদের প্রধান হয়ে 'বা'-রোম-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তাঁর প্রধান শিষ্য ছিলেন তি-শ্রি-রাস-পা-শেস-রাব-সেং-গে (), র্ত্শে-ব্রোম-দ্বাং-ফ্যুং-সেং-গে ) এবং ব্রাগ-কা-ল্হা-স্তোন ()।


title: আর্নেস্ট কোহেন

text:
আর্নেস্ট জুলিয়াস কোহেন ForMemRS (৭ মার্চ ১৮৬৯ - ৫ মার্চ ১৯৪৪) ছিলেন একজন প্রখ্যাত ডাচ রসায়নবিদ। তিনি ১৮৯৩ সালে ফন্ট হফের সহকারী হন এবং ১৯০২ সালে অধ্যাপক হিসেবে নিযুক্ত হয়ে ১৯৩৯ সালে অবসর গ্রহণের পূর্ব পর্যন্ত উট্রেচ বিশ্ববিদ্যালয়ের সাথে যুক্ত ছিলেন।
কোহেনের গবেষণার ক্ষেত্র ছিরো তাপরসায়নবিদ্যা, গঠন ও সংযোগ, বিজ্ঞানের ইতিহাস প্রভৃতি। তিনি চারশ'রও বেশি গবেষনা কর্ম ও পুস্তক রচনা করেছেন।।


title: আর্নেস্ট কোহেন

text: তিনি ১৯২৬ সালে রয়েল সোসাইটির একজন বৈদেশিক সদস্য হিসেবে নির্বাচিত হন।


title: আর্নেস্ট কোহেন

text:
মার্গিট স্লোজি-জ্যান্জ এর বই "Science in the Third Reich" থেকে জানা যায় যে, কোহেন "প্রথম বিশ্বযুদ্দের পরবর্তীকালে পশ্চিম ইউরোপের বিজ্ঞানীদের সাথে জার্মান সহকর্মীদের সম্পোর্কন্নয়নে অসামান্য অবদান রাখেন"।
তিনি ১৯৪৪ সালের ৫ মার্চ অসউইটজ কনসেনট্রেশন ক্যাম্পের গ্যাস চেম্বার নিহত হন।


title: ফাগ-মো-গ্রু-পা-র্দো-র্জে-র্গ্যাল-পো

text: ফাগ-মো-গ্রু-পা-র্দো-র্জে-র্গ্যাল-পো () (১১১০-১১৭০) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের ফাগ-মো-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।


title: ফাগ-মো-গ্রু-পা-র্দো-র্জে-র্গ্যাল-পো

text: ফাগ-মো-গ্রু-পা-র্দো-র্জে-র্গ্যাল-পো ১১১০ খ্রিষ্টাব্দে দক্ষিণ খামস অঞ্চলে এক দরিদ্র পরিবারে জন্মগ্রহণ করেন। তাঁর পিতার নাম ছিল ওয়ে-না-আ-থার এবং মাতার নাম ছিল ব্ত্সুন-নে। মাত্র সাত বছর বয়সে তাঁর পিতামাতা মারা যান। তাঁর ভাই ব্দে-গ্শেগ্স-শেস-রাব-সেং-গে র্ন্যিং-মা বৌদ্ধসম্প্রদায়ের জন্য কাহ-থোগ বৌদ্ধবিহার নির্মাণ করেন।


title: ফাগ-মো-গ্রু-পা-র্দো-র্জে-র্গ্যাল-পো

text: তাঁর পিতামাতার মৃত্যুর পর তাঁর খুল্লতাতকে তিনি বিভিন্ন পুঁথি রচনায় সহায়তা করতেন। এই সময় তিনি লিখতে ও পড়তে শেখেন এবং ব্যা-খ্যি-ল্হা-খাং নামক বৌদ্ধ মন্দিরে ম্খান-পো-ত্শুল-খ্রিম্স () নামক এক লামাকে তিনি প্রজ্ঞাপারমিতা লিখে রাখতে সাহায্য করেন। পঁচিশ বছর বয়সে তিনি বৌদ্ধ সন্ন্যাসী হন। সা-স্ক্যা বৌদ্ধধর্মসম্প্রদায়ের বিখ্যাত পন্ডিত সা-ছেন-কুন-দ্গা'-স্ন্যিং-পোর নিকটে তিনি বারো বছর ধরে মার্গফল বা লাম-'ব্রাস () নামক শিক্ষালাভ করেন এবং এই বিষয়ে দ্পে-ম্দ্জোদ-মা () নামক সংক্ষিপ্তসারগ্রন্থ রচনা করেন। এরপর তিনি স্গাম-পো অঞ্চলে গিয়ে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের নিকট মহামুদ্রা তত্ত্বের শিক্ষালাভ করেন।


title: ফাগ-মো-গ্রু-পা-র্দো-র্জে-র্গ্যাল-পো

text: এক বৌদ্ধ ভিক্ষু র্ত্সেস-থাং শহরের পূর্বে ফাগ-মো-গ্রু নামক স্থানে তাঁকে একটি কুটীর দান করলে তিনি ১১৭০ খ্রিষ্টাব্দে তাঁর মৃত্যু পর্যন্ত এই স্থানে বসবাস করেন। পরবর্তীকালে এই স্থানে গ্দান-সা-থেল বৌদ্ধবিহার প্রতিষ্ঠিত হয়।


title: ফাগ-মো-গ্রু-পা-র্দো-র্জে-র্গ্যাল-পো

text: ফাগ-মো-গ্রু-পা-র্দো-র্জে-র্গ্যাল-পো যে বৌদ্ধ গোষ্ঠীর প্রতিষ্ঠা করেন তাঁকে ফাগ-মো-ব্কা'-ব্র্গ্যুদ বলা হয়ে থাকে। তাঁর শিষ্যরা বিভিন্ন ব্কা'-ব্র্গ্যুদ ধর্মীয় গোষ্ঠীর সৃষ্টি করলেও এই সমস্ত গোষ্ঠীকে একত্রে ফাগ-মো-ব্কা'-ব্র্গ্যুদই বলা হয়ে থাকে। তাঁর নিম্নলিখিত প্রধান শিষ্য বিভিন্ন ব্কা'-ব্র্গ্যুদ ধর্মসম্প্রদায়ের প্রতিষ্ঠা করেন।


title: ফু-ছুং-বা-গ্ঝোন-নু-র্গ্যাল-ম্ত্শান

text: ফু-ছুং-বা-গ্ঝোন-নু-র্গ্যাল-ম্ত্শান () (১০৩১-১১০৬) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।


title: ফু-ছুং-বা-গ্ঝোন-নু-র্গ্যাল-ম্ত্শান

text: অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল (), ফু-ছুং-বা-গ্ঝোন-নু-র্গ্যাল-ম্ত্শান এবং স্প্যান-স্ঙ্গা-ত্শুল-খ্রিম্স-'বার ()। ফু-ছুং-বা-গ্ঝোন-নু-র্গ্যাল-ম্ত্শান ব্কা'-গ্দাম্স ধর্মসম্প্রদায়ের জন্য তিব্বতের ফান-য়ুল অঞ্চলে বৌদ্ধবিহার স্থাপন করেন।


পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল () (১০২৭-১১০৫) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।


পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল বৌদ্ধভিক্ষু গ্লান-ত্শুল-ব্যাংয়ের () নিকট র্গ্যাল-ল্হা-খাং () নামক স্থানে বৌদ্ধধর্মে দীক্ষিত হন এবং ব্রাগ্স-র্গ্যাব বৌদ্ধবিহারে () বৌদ্ধভিক্ষু হিসেবে যোগ দেন। আঠাশ বছর বয়সে তিনি অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের শিষ্যত্ব গ্রহণ করেন এবং ফু-ছুং-বা-গ্ঝোন-নু-র্গ্যাল-ম্ত্শান () এবং স্প্যান-স্ঙ্গা-ত্শুল-খ্রিম্স-'বার () নামক অপর দুই শিষ্যের সঙ্গে তাঁর প্রধান শিষ্যে পরিণত হন।


title: পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল

text: ১০৬৪ খ্রিষ্টাব্দে 'ব্রোম-স্তোন-পা-র্গ্যল-বা'ই-'ব্যুং-গ্নাসের মৃত্যু ঘটলে তিনি পনেরো বছর ধরে সাধনা করেন। পঞ্চাশ বছর বয়সে তিনি ম্খান-গ্রাগ্স (), সগ্রো-লাগ () এবং ম্থার-থোগ () নামক স্থানে বৌদ্ধধর্ম সম্বন্ধে শিক্ষাদান করেন। তিনি 'ফান-য়ুল অঞ্চলে পো-তো বৌদ্ধবিহার স্থাপন করেন। তিনি দ্গোন-পা-বা-দ্বাং-ফ্যুগ-র্গ্যাল-ম্ত্শানের পরে র্বা-স্গ্রেং বৌদ্ধবিহারে প্রধান লামা নির্বাচিত হন।


title: হাসান ফকরী

text: হাসান ফকরী (জন্মঃ ৭ অক্টোবর, ১৯৫২) বাংলাদেশের একজন কবি, গীতিকার, নাট্যকার ও প্রাবন্ধিক। তিনি ১৯৯৩ সালে চলচ্চিত্রের জন্য শ্রেষ্ঠ গীতিকার পুরস্কার অর্জন করেন। তিনি মাওবাদী রাজনৈতিক আদর্শে বিশ্বাসী একজন কর্মী। তিনি পর্যাস নামে একটি পত্রিকা সম্পাদনা করেন। তিনি সাংস্কৃতিক সংগঠন গণমুক্তির গানের দলের সহ সভাপতি।


title: হাসান ফকরী

text: তিনি রিকাবী বাজার মুন্সীগঞ্জ এ জন্মগ্রহণ করেন। তার পিতার নাম আবদুল করিম এবং মাতার নাম মজিলাল বেগম। পেশাগত জীবনে তিনি মুভিটোন অডিও, ভিজুয়াল প্রমোটার্সের মহাব্যবস্থাপক ছিলেন। হাসান ফকরী ১৯৯৩ সালে কাজী হায়াৎ পরিচালিত চাঁদাবাজ চলচ্চিত্রের "মুক্তিযোদ্ধা কোথায় তুমি" গানটির জন্য শ্রেষ্ঠ গীতিকার হিসেবে লাভ করেন জাতীয় চলচ্চিত্র পুরস্কার।


title: হাসান ফকরী

text:
তাঁর কয়েকটি গ্রন্থের নাম হলোঃ
হাসান ফকরী শিল্পী মাহবুব কামরানের প্রথম মৃত্যুবার্ষিকী উপলক্ষে আয়োজিত স্মরণসভায় ৩১ আগস্ট, ২০১২ অংশগ্রহণ করেন এবং বক্তব্য প্রদান করেন। তিনি চুনারুঘাটে গণসঙ্গীত শিল্পী হেমাঙ্গ বিশ্বাসের জন্মশতবর্ষ উদযাপন উপলক্ষে আয়োজিত অনুষ্ঠানে ২০১২ সালের ডিসেম্বরে অংশগ্রহণ করেন এবং বক্তব্য প্রদান করেন। ২০১৩ সালের আগস্টে সাভার রানা প্লাজা স্থলে শহীদ বেদি নির্মাণ অনুষ্ঠান উদ্বোধনের সময় উপস্থিত ছিলেন। এছাড়াও তিনি ২০১৫ সালের ডিসেম্বরে ফয়েজ আহমেদ-এর ৩য় মৃত্যুবার্ষিকী উপলক্ষে স্মরণসভায় ঢাকা বিশ্ববিদ্যালয়ের টিএসসির ৩য় তলার সভাপতিত্ব করেন। হাসান ফকরী আগস্ট ১৯, ২০১৬ তারিখে বাংলাদেশে রাজধানীর জাতীয় প্রেসক্লাবে চীনের সর্বহারা সাংস্কৃতিক বিপ্লবের ৫০তম বার্ষিকী উদযাপনের অনুষ্ঠানে সভাপতিত্ব করেন।


title: টমাস রো

text: স্যার টমাস রো () (c. ১৫৮১ – ৬ নভেম্বর ১৬৪৪) ছিলেন একজন এলিজাবেথীয় এবং জ্যাকোবীয় যুগের ইংরেজ কূটনীতিক। তিনি ১৬১৪ থেকে ১৬৪৪ সনের বিভিন্ন সময়ে হাউজ অফ কমন্সে বসতেন। তিনি ছিলেন বিদগ্ধ পণ্ডিত এবং শিক্ষানুরাগী ব্যক্তিত্ব।


title: টমাস রো

text: বাণিজ্যের ক্ষেত্রে সুনজর পাবার আশায় ১৬১৫ খ্রিস্টাব্দে স্যার টমাস রো ইংল্যান্ডের রাজা প্রথম জেমস-এর দূতরূপে নির্ভেজাল বাণিজ্যনীতি নিয়ে সম্রাট জাহাঙ্গীরের দরবারে আসেন এবং আজমীর, মাণ্ডু ও আহমদাবাদে ১৬১৮ পর্যন্ত তিন বছর অবস্থান করেন।


শান্ত-মারিয়াম ইউনিভার্সিটি অব ক্রিয়েটিভ টেকনোলজি (বাংলায়ঃ শান্ত-মরিয়ম সৃজনশীল প্রযুক্তি বিশ্ববিদ্যালয়) বাংলাদেশের ঢাকা জেলার উত্তরায় অবস্থিত একটি বেসরকারি বিশ্ববিদ্যালয়। এই বিশ্ববিদ্যালয়টি ২০০৩ সালে প্রতিষ্ঠিত হয়েছে।


title: শান্ত-মারিয়াম ইউনিভার্সিটি অব ক্রিয়েটিভ টেকনোলজি

text: এই বিশ্ববিদ্যালয়টির নামকরণ করা হয়েছে যথাক্রমে মো. ইমামুল কবির শান্ত (প্রতিষ্ঠাতা এবং চেয়ারম্যান) ও তার স্ত্রী তাহমিনা চৌধুরী কবির মারিয়াম (প্রতিষ্ঠাতা এবং ভাইস চেয়ারম্যান)-এর নামানুসারে।


text: এটি বাংলাদেশে প্রতিষ্ঠিত প্রথম ফ্যাশন ডিজাইন বিশ্ববিদ্যালয়। এটি আন্তর্জাতিক মানের উচ্চশিক্ষা প্রদান এবং জ্ঞানভিত্তিক সমাজ সদা ক্রমবর্ধমান চাহিদা প্রাসঙ্গিক মানের শিক্ষা প্রদানের জন্য সংকল্পবদ্ধ। একুশ শতকের নতুনত্ব, নতুন ধারা এবং একটি শিক্ষামূলক পরিবেশে ডিজাইন, বৈজ্ঞানিক, প্রযুক্তিগত, সাংস্কৃতিক এবং সামাজিক জ্ঞানের সঙ্গে বহুমুখী এবং কর্মমুখী শিক্ষার মাধ্যমে উন্নত জাতি গঠনেই এর প্রধান লক্ষ্য ও উদ্দেশ্য।


text: বিশ্ববিদ্যালয়টির বর্তমানে ৬ টি ক্যাম্পাস রয়েছে। উত্তরায় ৪টি, লালমাটিয়ায় ১টি ও আশুলিয়ায় ১টি; মোট ৬টি ক্যাম্পাসেই বর্তমানে শিক্ষা কার্যক্রম চলছে। যার মধ্যে আশুলিয়া ক্যাম্পাস ইউনিভার্সিটির সর্ববৃহৎ এবং স্থায়ী ক্যাম্পাস।


text: এই বিশ্ববিদ্যালয়টিতে দূরে অবস্থানরত ছাত্র ছাত্রীদের কথা বিবেচনা করে অনলাইন ভর্তির ব্যবস্থা করে । তাছাড়া সরাসরি ক্যাম্পাস এ গিয়েও ভর্তি হওয়া যাবে।


text:
শান্ত-মারিয়াম ইউনিভার্সিটি অব ক্রিয়েটিভ টেকনোলজি এ তিনটি অনুষদ আছে। সেগুলো হলো যথাক্রমেঃ
বিশ্ববিদ্যালয়ের নিবন্ধিত ছাত্র এবং কর্মীদের ব্যবহারের জন্য নিজস্ব লাইব্রেরী আছে।


text: শিক্ষার্থীদের হাতে-কলমে শিক্ষা দানের জন্য এখানে রয়েছে -


title: এম৬১ ভালকান

text: এম৬১ ভালকান একটি ৬ ব্যারেল বিশিষ্ট বায়ু শীতলীকৃত গ্যাটলিং স্টাইল কামান যেটি ২০ মিলিমিটার ক্যালিবার উচ্চহারে ছুঁড়তে পারে। এটি ৫০ বছর ধরে মার্কিন যুক্তরাষ্ট্রের সশস্ত্রবাহিনীতে প্রধান ফিক্সড উইং এয়ারক্রাফট কামান হিসেবে ব্যবহৃত হচ্ছে।


title: এম৬১ ভালকান

text: ভালকান একটি গ্যাটলিং গান। ব্যারেল গুচ্ছের প্রতি ঘূর্ণনে এর প্রত্যেকটি ব্যারেল একবার করে গুলি ছুঁড়ে। একাধিক ব্যারেল হওয়ায় এটি প্রতি সেকেন্ডে ১০০টি গুলি ছুঁড়তে পারে এবং ব্যারেল ক্ষয় ও তাপ উৎপাদন হ্রাস করে অস্ত্রের আয়ু বৃদ্ধি করে।


title: হোয়াইট ফ্যাঙ

text: হোয়াইট ফ্যাঙ () মার্কিন ঔপন্যাসিক জ্যাক লন্ডনের লেখা একটি বিখ্যাত কিশোর অ্যাডভেঞ্চার উপন্যাস। এটি প্রথমে পর্বক্রমে আউটিং ম্যাগাজিনে প্রকাশিত হয় ১৯০৬ সালে। এই বইটি ১৯ শতকের কানাডার ইউকন টেরিটোরির ক্লন্ডিক গোল্ড রাশের সময়কে নিয়ে লেখা, এবং মূল চরিত্রে রয়েছে হোয়াইট ফ্যাঙ নামের এক নেকড়েকুকুর। "হোয়াইট ফ্যাঙ" জ্যাক লন্ডনের লেখা সবচেয়ে জনপ্রিয় "দ্য কল অব দি ওয়াইল্ড" মত অনেকটা একই ধরণের উপন্যাস।


title: সুখোই

text: সুখোই কোম্পানি একটি প্রধান রাশিয়ান এয়ারক্রাফট নির্মাতা প্রতিষ্ঠান। এর সদর দপ্তর মস্কোতে। এটি ১৯৩৯ সালে প্রতিষ্ঠিত হয়।


title: সুখোই

text: সুখোই এর এসইউ-২৪, এসইউ-২৫, এসইউ-২৭, এসইউ-৩০, এসইউ-৩৪, এসইউ-৩৫ এবং এসইউ-৩৩ এয়ারক্রাফটসমূহ রাশিয়ান বিমানবাহিনী ও নৌবাহিনীতে ব্যবহৃত হয়। সুখোই অ্যাটাক এবং জঙ্গিবিমানসমূহ আর্মেনিয়া, চীন, ভারত, পোল্যান্ড, চেক প্রজাতন্ত্র, ইরাক, স্লোভাকিয়া, হাঙ্গেরি, জর্জিয়া,জার্মানি, সিরিয়া, আলজেরিয়া, উত্তর কোরিয়া, ভিয়েতনাম, মালয়েশিয়া, আফগানিস্তান, ইয়েমেন, মিশর, লিবিয়া, ইরান, অ্যাঙ্গোলা, ইথিওপিয়া, পেরু, ইরিত্রিয়া এবং ইন্দোনেশিয়াকে সরবরাহ করা হয়েছে। ২০০৬ সালের জুলাইয়ে ভেনেজুয়েলা ৩০টি এসইউ-৩০ ক্রয়ের জন্য চুক্তি করে। রপ্তানি চুক্তি অনুসারে ২০০০ এর অধিক সুখোই এয়ারক্রাফট বিভিন্ন দেশে সরবরাহ করা হয়েছে।


title: সিটিগ্রুপ

text: সিটিগ্রুপ ইনকর্পোরেটেড বা সিটি হল আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দফতর অবস্থিত যুক্তরাষ্ট্রের নিউ ইয়র্ক সিটির ম্যানহ্যাটনে। সিটিগ্রুপের সৃষ্টি হয়েছিল পৃথিবীর ইতিহাসে সর্ববৃহৎ মার্জারের মাধ্যমে। ১৯৯৮ সালের অক্টোবর মাসে আমেরিকার ব্যংকিং শিল্পের অন্যতম বৃহত্তম গ্রুপ সিটিকর্প এবং ট্রাভেলার্স গ্রুপের মধ্যে এই মার্জার সংঘটিত হয়েছিল। ২০১২ সালে সিটিগ্রুপ এর প্রতিষ্ঠার ২০০ বছর উৎযাপন করে। এটি সম্পদের দিক দিয়ে বর্তমানে যুক্তরাষ্ট্রের তৃতীয় বৃহত্তম সম্পদ ব্যবস্থাপনাকারী সংস্থা। সিঙ্গাপুর এবং মধ্যপ্রাচ্যের শেয়ারহোল্ডাররা এই গ্রুপের বৃহত্তম অংশের মালিক।


title: সিটিগ্রুপ

text: আর্থিক পরিসেবা নেটওয়ার্কের দিক দিয়ে সিটিগ্রুপ প্ররথিবীর সর্ববৃহৎ আর্থিক সেবা প্রদানকারী কোম্পানি। পৃথিবীর ১৪০ টি দেশে এর প্রায় ১৬,০০০ শাখা অফিস রয়েছে। বর্থমানে এর কর্মকর্তা ও কর্মচারীর সংখ্যা প্রায় ২৬০,০০০। এছাড়াও ১৪০ টি দেশে সিটিগ্রুপ প্রায় ২০০ মিলিয়ন গ্রাহককে সেবা প্রদান করে থাকে। সিটিগ্রুপ হল যুক্তরাষ্ট্রের ট্রেজারি সিকিউরিটি কেনাবেচার প্রাথমিক ডিলার। ফোর্বস ম্যাগাজিনের মতে ২০০৮ সালের বিশ্ব আর্থিক মন্দার আগ পর্যন্ত সিটিগ্রুপ ছিল পৃথিবীর সর্ববৃহৎ আর্থিক প্রতিষ্ঠান। তবে বর্তমানে ফোর্বসের তালিকায় পৃথিবীর বৃহত্তম কোম্পানিগুলোর তালিকায় এটি পৃথিবীর ২০তমস্থানে নেমে এসেছে।


title: দ্য স্টোলেন আর্থ

text: দ্য স্টোলেন আর্থ () হচ্ছে ব্রিটিশ বিজ্ঞান নির্ভর টিভি সিরিজ ডক্টর হু-এর ৭৫০ পর্বের চতুর্থ সিরিজের ১২তম পর্ব। এই পর্বের লেখক ছিলেন শো পরিচালক ও প্রধান লেখক রাসেল টি ডেভিস এবং এটি মুলত ছিল দুটি পর্ব "দ্য সারা জেইন অ্যাডভেঞ্চার্স" এবং টর্চউড এর সংযোজিত গল্প। এর শেষ গল্প ছিল "জার্নি'স এন্ড"। এটি প্রথম বিবিসিতে ২৮জুন ২০০৮ সালে সম্প্রচার হয়েছিল।


title: দ্য স্টোলেন আর্থ

text: এই পর্বে, সমসাময়িক পৃথিবী এবং অন্যান্য ২৬টি গ্রহ কিছু রোবট দ্বারা তাদের স্রষ্টা ডেভ্রস ও ডালেক কান চুরি করায় নিজেদের বড় করার জন্য। যখন ডক্টর ডেভিড টেনান্ট এবং তার সাথী ক্যাথারিন টেট পৃথিবী খুজতে যায়


title: আর্চার জন পোর্টার মার্টিন

text: আর্চার জন পোর্টার মার্টিন একজন ইংরেজ রসায়নবিজ্ঞানী। তিনি ১৯৫২ সালে রসায়নে নোবেল পুরস্কার লাভ করেন।


title: আর্চার জন পোর্টার মার্টিন

text: মার্টিন বেডফোর্ড স্কুল ও কেমব্রিজ বিশ্ববিদ্যালয় এ পড়াশোনা করেন।


title: রিচার্ড লরেন্স মিলিংটন সিঞ্জ

text: রিচার্ড লরেন্স মিলিংটন সিঞ্জ একজন ব্রিটিশ প্রাণরসায়নবিদ। তিনি ১৯৫২ সালে রসায়নে নোবেল পুরস্কার লাভ করেন।


title: রিচার্ড লরেন্স মিলিংটন সিঞ্জ

text: সিঞ্জ উইনচেস্টার কলেজ ও কেমব্রিজের ট্রিনিটি কলেজে পড়াশোনা করেন। তিনি ১৯৫০ সালে রয়েল সোসাইটির ফেলো নির্বাচিত হন।


title: থমাস বাখ

text: থমাস বাখ (; জন্ম: ২৯ ডিসেম্বর, ১৯৫৩) আর্জবার্গে জন্মগ্রহণকারী সাবেক জার্মান অসিচালনাকারী। তিনি আন্তর্জাতিক অলিম্পিক কমিটির নবম ও বর্তমান সভাপতির দায়িত্ব পালন করছেন। রগ ও ব্রান্ডেজের পর তৃতীয় অলিম্পিয়ান ও একমাত্র অলিম্পিক স্বর্ণপদক প্রাপ্ত আইওসি সভাপতি তিনি।


title: থমাস বাখ

text: ১৯৭৬ সালে কানাডার মন্ট্রিলে অনুষ্ঠিত গ্রীষ্মকালীন অলিম্পিকে পশ্চিম জার্মানির প্রতিযোগী হিসেবে অংশগ্রহণ করেন। এতে বাখ দলগত পর্যায়ে ফেন্সিং ক্রীড়ার ফয়েল বিষয়ে প্রতিদ্বন্দ্বিতা করে স্বর্ণপদক জয় করেন। এর এক বছর তিনি বুয়েন্স আয়ার্সে অনুষ্ঠিত বিশ্ব চ্যাম্পিয়নশীপে অংশগ্রহণ করে মুকুট লাভ করেন।


title: থমাস বাখ

text: ৯ মে, ২০১৩ তারিখে আইওসি’র সভাপতি প্রার্থী হিসেবে তাঁর অংশগ্রহণের কথা জনসমক্ষে তুলে ধরেন। ১০ সেপ্টেম্বর, ২০১৩ তারিখে বুয়েন্স আয়ার্সে অনুষ্ঠিত আইওসি’র ১২৫তম অধিবেশনে তিনি ৮-বছর মেয়াদে আইওসি’র সভাপতি হিসেবে নির্বাচিত হন। চূড়ান্ত রাউন্ডে ৪৯ ভোট পেয়ে সংখ্যাগরিষ্ঠতা অর্জন করে বিজয়ী হন। তিনি অপর পাঁচ প্রার্থী - সার্গেই বুবকা, রিচার্ড ক্যারিয়ন, নগ সার মিয়াং, ডেনিস অসওয়াল্ড এবং উ চিং-কু’র বিপক্ষে জয় পান। তিনি ২০০১-২০১৩ মেয়াদের দায়িত্ব পালনকারী সাবেক সভাপতি জ্যাকুয়েস রগের স্থলাভিষিক্ত হন। এরফলে ২০২১ সালে অনুষ্ঠিতব্য আইওসি’র ১৩৩তম অধিবেশনে তিনি অতিরিক্ত আরও চার বছরের জন্য তাঁর প্রার্থীতার কথা ঘোষণা করতে পারবেন। এক সপ্তাহ পর ১৭ সেপ্টেম্বর, ২০১৩ তারিখে লোজানে অবসথিত আইওসি সভাপতির কার্যালয়ের দায়িত্বভার গ্রহণ করেন।


title: থমাস বাখ

text: আইওসি সভাপতি হিসেবে যোগদানের পূর্বে থমাস বাখ ডয়েসার অলিম্পিসার স্পোর্টবান্ড (ডিওএসবি)-এর সভাপতির দায়িত্ব পালন করেন। ১৬ সেপ্টেম্বর, ২০১৩ তারিখে তিনি ডিওএসবি’র প্রধানের পদ থেকে ইস্তফা দেন। এ সংস্থায় তিনি ২০০৬ সাল থেকে সভাপতি ছিলেন। পাশাপাশি তিনি ঘোরফা আরব-জার্মান চেম্বার অব কমার্স এন্ড ইন্ড্রাস্ট্রির প্রধানের পদ থেকেও ইস্তফা দেন। তবে মাইকেল উইনিগ এজি কোম্পানি’র প্রধানের দায়িত্ব চালিয়ে যাচ্ছেন।


title: থমাস বাখ

text: ২০১৮ সালের শীতকালীন অলিম্পিক গেমস আয়োজনে মিউনিখের পক্ষ হয়ে দরদাতার প্রধানের দায়িত্ব পালন করেন। স্বাগতিক শহর নির্বাচনে মিউনিখ ২৫ ভোট পেলেও পিয়ংচ্যাং ৬৩ ভোট পেয়ে স্বাগতিক শহরের মর্যাদা পায়।


title: থমাস বাখ

text: তিনি স্বতঃস্ফূর্তভাবে ফরাসি, ইংরেজি, স্পেনিশ ও জার্মান ভাষায় কথা বলতে পারেন। ইউনিভার্সিডাড ক্যাটোলিকা ডি মার্সিয়া থেকে সম্মানসূচক ডক্টরেট ডিগ্রী লাভ করেন।


title: আর্থার হার্ডেন

text: স্যার আর্থার হার্ডেন একজন ইংরেজ প্রাণরসায়নবিদ। তিনি ১৯২৯ সালে রসায়নে নোবেল পুরস্কার লাভ করেন।


title: আর্থার হার্ডেন

text: হার্ডেন ১৮৮৫ সালে ম্যানচেস্টার বিশ্ববিদ্যালয় থেকে এমএসসি ডিগ্রি লাভ করেন।


title: আর্থার হার্ডেন

text: নাইট উপাধি, ১৯২৬


title: আর্ভিং ল্যাংমিউয়র

text: আর্ভিং ল্যাংমিউয়র (; ) (১৬ই আগস্ট, ১৯৫৭ - ৩১শে জানুয়ারি, ১৮৮১) একজন মার্কিন রসায়নবিজ্ঞানী ও পদার্থবিজ্ঞানী। তিনি গাস পূর্ণ ইনক্যান্ডেসেন্ট ল্যাম্প ও হাইড্রোজেন ওয়েল্ডিং উদ্ভাবন করেন। তিনি ১৯৩২ সালে রসায়নে নোবেল পুরস্কার লাভ করেন।


title: আর্ভিং ল্যাংমিউয়র

text: ল্যাংমিউয়র ১৮৮১ সালের ৩১ জানুয়ারি নিউ ইয়র্কের ব্রুকলিনে জন্মগ্রহণ করেন। তিনি ১৯০৩ সালে কলাম্বিয়া বিশ্ববিদ্যালয়ের স্কুল অব মাইনস থেকে মেটালার্জিকাল প্রকৌশলে বিএসসি ডিগ্রি লাভ করেন। তিনি ওয়াল্টার নার্নস্ট এর অধীনে ১৯০৬ সালে পিএইচডি ডিগ্রি লাভ করেন।


title: জেমস ব্যাচেলার সামনার

text: জেমস ব্যাচেলার সামনার একজন মার্কিন রসায়নবিজ্ঞানী। তিনি ১৯৪৬ সালে জন হাওয়ার্ড নরথর্প ও ওয়েন্ডেল মেরেডিথ স্ট্যানলি এর সাথে রসায়নে নোবেল পুরস্কার লাভ করেন।


title: জেমস ব্যাচেলার সামনার

text: সামনার ১৯১০ সালে হার্ভার্ড বিশ্ববিদ্যালয় থেকে ব্যাচেলর্স ডিগ্রি লাভ করেন। তিনি ১৯১২ সালে হার্ভার্ড মেডিকেল স্কুল এ প্রাণরসায়ন পড়ার জন্য ভর্তি হন এবং ১৯১৪ সালে পিএইচডি ডিগ্রি লাভ করেন। তিনি এরপর কর্নেল ইউনিভার্সিটিতে প্রাণরসায়নের সহকারী অধ্যাপক হিসেবে কাজ করেন।


title: এলি দ্যুকম্যুন

text: এলি দ্যুকম্যুন () (জন্ম: ১৯ ফেব্রুয়ারি, ১৮৩৩ - মৃত্যু: ৭ ডিসেম্বর, ১৯০৬) ছিলেন একজন শান্তি কর্মী যিনি ১৯০২ সালে চার্লস আলবার্ট গোবাট-এর সাথে যৌথভাবে শান্তিতে নোবেল পুরস্কার লাভ করেন।


title: এলি দ্যুকম্যুন

text: দ্যুকম্যুন ১৮৩৩ সালের ১৯ ফেব্রুয়ারি সুইজারল্যান্ড-এর জেনেভায় জন্মগ্রহণ করেন। তিনি কর্মজীবনে শিক্ষক, ভাষা শিক্ষক, সাংবাদকর্মী এবং সুইস আইনসভায় অনুবাদক হিসেবে কর্মরত ছিলেন।


title: চার্লস আলবার্ট গোবাট

text: চার্লস আলবার্ট গোবাট (জন্ম: ২১ মে, ১৮৪৩ - মৃত্যু: ১৬ মার্চ ১৯১৪) ছিলেন একজন সুইস শান্তি কর্মী এবং আইনবিদ, যিনি ১৯০২ সালে এলি দ্যুকম্যুন-এর সাথে যৌথভাবে শান্তিতে নোবেল পুরস্কার লাভ করেন।


title: মাদা’য়েন সালেহ

text: মাদা’য়েন সালেহ (আরবী: مدائن صالح, madāʼin Ṣāliḥ) কে আল-হিজর, এল-হিজর এবং হেগ্রা নামেও ডাকা হয়। এটি একটি প্রাক-ইসলামিক প্রত্নতাত্ত্বিক এলাকা, যা সৌদি আরবের আল-মদিনার আল-উলা সেক্টরে অবস্থিত। নবটিন রাজ্যের (১ম খ্রিস্টাব্দ শতাব্দী) প্রধান চিহ্ন বহন করছে। এটি তৎকালীন রাজ্যের সর্বদক্ষিণের অঞ্চল নিয়ে গঠিত যা ঐ রাজ্যের রাজধানী ছিল। পেত্রার পর এটি তখনকার দিনে সবচেয়ে বৃহৎ শহর ছিল।


title: মাদা’য়েন সালেহ

text: ১৯৭২ সাল থেকে এই অঞ্চলটি সরকারীভাবে সংরক্ষণকাজ শুরু হয় দর্শনার্থের উদ্দেশ্যে। ২০০৮ সালে ইউনেস্কো মাদা’য়েন সালেহ –কে বিশ্ব ঐতিহ্যবাহী স্থানে তালিকাভুক্ত করে, যা সৌদি আরবের প্রথম বিশ্ব ঐতিহ্যবাহী স্থান। এই স্থানকে সুষমভাবে সংরক্ষণ করা হয়, বিশেষভাবে ১৩১ পাথর কেটে তৈরী সৌধ এবং এর আশপাশের সামনের দিকে সুসজ্জিত বিশাল অংশের সংরক্ষণের জন্য।


title: মাদা’য়েন সালেহ

text: এই স্থানের লম্বা ইতিহাস বহুজাতিক সংস্কৃতির চিহ্ন বহন করছে। তাই এই স্থানকে বহু নামে নামকরণ করা হয়, যেসব নামে এখনো ডাকা হয়। এই স্থান বর্তমানে “মাদা’য়েন সালেহ”, আরবীতে “সালেহ এর শহর” নামে পরিচিত। যা ১৩৩৬ সালে আন্দালুসিয়ান পর্যটকের মুদ্রা হতে পাওয়া। “আল-হিজর” আরবীতে “পাথরের শহর”, যা এই স্থানের ভৌগোলিক অবস্থাকে পরোক্ষভাবে নির্দেশ করে। কোর’আনে উভয় নামের শহরের উল্লেখ পাওয়া যায়। এই স্থানের প্রাচীন জনগোষ্ঠী হল থামুডিস ও নবটিয়ান্স, যাদের অনুসারে এই স্থানকে “হেগ্রা” নামেও ডাকা হয়।


title: মাদা’য়েন সালেহ

text: মাদা’য়েন সালেহ প্রত্নতাত্ত্বিক স্থান আল-উলা শহর থেকে ২০ কি.মি উত্তরে, মদিনা থেকে ৪০০ কিমি. উত্তর-পশ্চিমে এবং জর্ডানের পেত্রা নগরী থেকে ৫০০ কিমি. দক্ষিণ-পূর্ব দিকে অবস্থিত। এই স্থান হিজায পর্বতের পাদদেশের সমতল মালভূমিতে অবস্থিত। এই স্থানের পশ্চিম ও উত্তর-পশ্চিম দিকে একটি ২০ মিঃ গভীরতাবিশিষ্ট খাল আছে। এই স্থানটি মরুভূমির সৌন্দর্য এবং বিভিন্ন আকার ও উচ্চতায় খোদাইকৃত পাথরের জন্য বিখ্যাত।


title: মাদা’য়েন সালেহ

text: "লিহাইয়ান্স" () একটি প্রাচীন আরব রাজ্য। এটি মাদান’ন সালেহ –তে অবস্থিত ছিল। প্রাচীন ৬ষ্ঠ-৪র্থ খ্রিস্টপূর্বাব্দে খোদাইকৃত উত্তর অ্যারাবিয়ান লিপির জন্য পরিচিত ছিল। এই রাজ্যের প্রাচীন ইতিহাসের একটি সময় জুড়ে একে ডিডেনাইট ডাকা হত, যখন থেকে তাদের রাজধানী ডিডান, যা এখন আরবের উত্তরপশ্চিমস্থ এবং তেইমা থেকে ১১০ কিমি. দক্ষিণ পশ্চিমে অবস্থিত আল-উলা মরুদ্দ্যান নামে পরিচিত। পরবর্তীতে লিহাইয়ানাইটস এর সাথে জোট হয়ে নবটিয়ান নামে পরিচিতি লাভ করে।


title: মাদা’য়েন সালেহ

text: বিশেষজ্ঞদের মতে মাদা’য়েন সালহে –র নিকটে অবস্থিত আথলেব পর্বতের শীর্ষে অবস্থিত পাথরের উপর ৩য়-২য় খ্রিস্টপূর্ব শতাব্দীতে অঙ্কিত প্রাচীন চিত্রের প্রত্নতাত্ত্বিক চিহ্ন গুলো লিহাইয়ান্টস এর সাক্ষী বহন করে। যা এই এলাকার প্রাচীন মানুষদের বসবাস নির্দেশ করে। কারণ এই এলাকার প্রচুর বিশুদ্ধ পানি ও মাটি উর্বর ছিল। এ স্থানে নিহাইয়ান্সদের বসবাস বসবাসের কারণ এই স্থান বাণিজ্যকেন্দ্রে পরিণত হয়। এ স্থানে পূর্ব, উত্তর ও দক্ষিণের এলাক্য উৎপাদিত পণ্যের বাজার গড়ে উঠেছিল।


title: মাদা’য়েন সালেহ

text: ১০৬ খ্রিস্টপূর্বাব্দে নবেটিয়ান রাজ্য রোমান সাম্রাজ্যের সাথে সংযুক্ত হয়। হেগ্রার চারপাশ ঘিরে অবস্থিত হেজায, আরবের রোমান সাম্রাজ্যের একটি প্রদেশে পরিণত হয়। ১০৬ খ্রিস্টপূর্বাব্দে আল হেজায অঞ্চলকে আরবে রোমান সাম্রাজ্যের সাথে সমওিত করা হয়। ১৭৫-১৭৭ খ্রিস্টপূর্বাব্দে লিখিত একটি স্মারক রোমান সূত্র-লিপি, যাতে এর প্রমাণ পাওয়া যায়, যা সাম্প্রতিক আবিষ্কার করা হয়। বাণিজ্যের স্থলপথ উত্তর থেকে পশ্চিমদিকে আরব উপত্যকা দিয়ে লোহিত সাগর পর্যন্ত তৈরী হওয়ায়, হেগ্রায় ব্যবসা বাণিজ্য দিনদিন হ্রাস পেতে থাকে, যা হেগ্রার পরিত্যক্ত হওয়ার প্রধান কারণ।


title: মাদা’য়েন সালেহ

text:
আরবে রোমান সাম্রাজ্যের পতন থেকে ইসলামের বিকাশ পর্যন্ত হেগ্রার ইতিহাস এখনো অজানা। যদিও কিছু পর্যটক ও মনীষীদের লেখা থেকে এর কিছু বিক্ষিপ্ত কিছু ইতিহাস পাওয়া যায়। তাদের ভাষ্যমতে হেগ্রা ধর্মীয় কাজে ব্যবহৃত হত, যাতে ধার্মিকদের খাদ্য পানি সরবরাহের মাধ্যেম সাহায্য করা হত।
ষষ্ঠদশ শতাব্দীতে এই স্থান অটোম্যান শাসনাধীন হয়। আল-হিজরে একটি দূর্গ নির্মাণ করা হয়। এই দূর্গ মক্কাগামী ধার্মিকদের নিরাপত্তার জন্য তৈরী করা হয়।


title: মাদা’য়েন সালেহ

text: কোর’আন অনুযায়ী, খ্রিস্টপূর্ব ৩য় শতাব্দীতে, মাদা’য়েন সালেহ এলাকায় ছামুদ নামে জনগোষ্ঠী বসবাস করত। কোর’আনে বলা হয়েছে, তারা মূর্তি পুজা করত; এসব জনগোষ্ঠী বিভিন্ন শোষনের শিকার হত। নবী হযরত সালেহ (আঃ), যার নাম অনুসারে মাদা’য়েন সালেহ। তাঁর কথা বিশ্বাস না করার ফলে তাদের উপর আযাব বর্ষিত হয়, যা কোর’আনে উল্লেখ আছে।


title: মাদা’য়েন সালেহ

text: যদিও ১৯৭০ দশকের প্রথম দিকে দাবি করা হয়েছিল, যাতে আল-হিজর –কে প্রত্নতাত্ত্বিক স্থান হিসেবে স্বীকৃতি দেওয়ার। তখন থেকে কিছু অনুসন্ধানও চালানো হয়েছিল। এই স্থানের উপর বিভিন্ন জিনিসের উপর ধর্মীয় অনুশাসন বিদ্যমান থাকায় তা অনেকাংশে স্বীকৃতি পেতে বিলম্ব ঘটায়। ফলে ২০০০ সালে ইউনেস্কোর একটি বিশেষজ্ঞ দল এ স্থান পরিদর্শনে আসলে সৌদি সরকারকে তাদের নিরাপত্তা বিধানে বিশেষ পদক্ষেপ গ্রহণ করতে হয়। যাহোক ২০০৮ সালে এই স্থানকে ইউনেস্কো বিশ্ব ঐতিহ্য স্থান হিসেবে ঘোষনা করে।


title: মাদা’য়েন সালেহ

text:
১ম খ্রিস্টপূর্বাব্দে হেগ্রার নবেটিয়ান অঞ্চল আবাসিক এলাকা হিসেবে নির্মাণ করা হয়। এই স্থানের পাথরগুলো কাটা হয় ওখানকার বসবাসকারীদের গোরস্থান তৈরীর উদ্দেশ্যে। এই চারটি গোরস্থান আছে যাকে ১৩১ টি আকর্ষক পাথর যাকে বৈশিষ্ট্যমন্ডিত করেছে, যা ১৩.৪ কিমি (৮.৩ মাইল) যা নবেটিয়ান সম্মুখভাগের অন্তর্লিপিতে পাওয়া যায়। তার চিত্র এইরকমঃ
সৌধবিহীন গোরস্থানসহ, মোট ২০০০টি সমাধী। যা এই স্থানের অংশ।


title: মাদা’য়েন সালেহ

text: সমতল ভূমির মধ্যাংশে আবাসিক এলাকা অবস্থিত। যা সমাধীক্ষেত্র হতে দূরে। এই বাসস্থান তৈরীর প্রধান উপকরণ হল মাটির তৈরী রোদে শুকানো ইট, যার কিছু অংশ এখনো বিদ্যমান। এই স্থানের পশ্চিম ও দক্ষিণ-পশ্চিমাংশে মোট ১৩০ কূয়ায় পানি সরবরাহ করা হত। ৪-৭ মিঃ ব্যাসবিশিষ্ট্য এসব কূয়ার গভীরতা ছিল মাত্র ২০ মিঃ। যার অধিকাংশ কূয়া পাথর কেটে তৈরী করা হয়েছিল। তবে কিছু কিছু কূয়া পাথর দ্বারা শক্তি প্রয়োগ করে মাটি নরম করে তৈরী করা হয়েছিল।


title: মাদা’য়েন সালেহ

text: আল-হিজর প্রত্নতাত্ত্বিক এলাকাটি শুষ্ক এলাকায় অবস্থিত। শুষ্ক আবহাওয়া, পরিত্যক্তের পর পুনঃউপনিবেশের অভাব এবং স্থান সম্পর্কে স্থানীয় জনগণের বিশ্বাস, যা এই স্থানের অসাধারণ সংরক্ষনে অত্যন্ত গুরুত্বপূর্ণ ভূমিকা পালন করেছে। এটি অনেকাংশে জর্ডানের পেত্রা নগরীর চেয়েও বেশি বিখ্যাত। এই প্রত্নতত্ত্ব এলাকার অবস্থান বাণিজ্য গুরুত্বপূর্ণ সড়কে, তারসাথে বিভিন্ন ভাষা, সংস্কৃতি, কলা-কৌশল যা এর বিভিন্ন সম্মুখভাগে বিদ্যমান নকশাতে লক্ষণীয়। সৌদি আরবের ৪০০০ প্রত্নতত্ত্ব এলাকার মধ্যে এটি অলিখিতভাবে “সৌধের রাজধানী” হিসেবে স্বীকৃতি লাভ করেছে।


title: ফ্রেদেরিক পাসি

text: ফ্রেদেরিক পাসি (জন্ম: ২০ মে, ১৮২২ – মৃত্যু: ১২ জুন ১৯১২) ছিলেন একজন ফরাসী অর্থনীতিবিদ এবং শান্তিকর্মী। ১৯০১ সালে নোবেল পুরস্কার প্রবর্তিত হলে তিনি হেনরি ডুনান্ট-এর সাথে যৌথভাবে শান্তিতে এটি লাভ করেন।


title: ২০০০ গ্রীষ্মকালীন অলিম্পিকে বাংলাদেশ

text: বাংলাদেশ অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে তিনটি বিভাগে অংশগ্রহনের জন্য ৫ সদস্যের ক্রীড়াবিদ দল প্রেরণ করে।


title: ডেভিড ওয়ার্নার

text: ডেভিড অ্যান্ড্রু ওয়ার্নার (; জন্ম: ২৭ অক্টোবর, ১৯৮৬) নিউ সাউথ ওয়েলস প্রদেশের প্যাডিংটনে জন্মগ্রহণকারী প্রথিতযশা অস্ট্রেলীয় ক্রিকেটার। খুবই দ্রুত রান সংগ্রহকারী বামহাতি উদ্বোধনী ব্যাটসম্যান হিসেবে তার সুনাম রয়েছে। এছাড়াও দলের প্রয়োজনে উইকেট-রক্ষণেও ভূমিকা রাখেন। অস্ট্রেলিয়ার ১৩২ বছরের ক্রিকেট ইতিহাসে ডেভিড ওয়ার্নার হচ্ছেন প্রথম ক্রিকেটার যিনি প্রথম-শ্রেণীর ক্রিকেট খেলার কোনরূপ পূর্ণ অভিজ্ঞতা ছাড়াই জাতীয় ক্রিকেট দলে খেলার সুযোগ পেয়েছেন। বর্তমানে তিনি নিউ সাউথ ওয়েলস, সানরাইজার্স হায়দ্রাবাদ এবং সিডনি থান্ডারের পক্ষ হয়ে খেলছেন।


title: ডেভিড ওয়ার্নার

text: নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।


title: ডেভিড ওয়ার্নার

text: আক্রমণাত্মক বামহাতি ব্যাটিংয়ে অভ্যস্ত ওয়ার্নার। পাশাপাশি দৌঁড়িয়ে ফিল্ডিং করেন। মাঝেমাঝে স্পিন বোলারের ভূমিকাও অবতীর্ণ হন তিনি। অফ-স্পিন বোলিংয়ের সাথে লেগ স্পিন বোলিংয়ের যোগসূত্র রক্ষা করেন। ১৭০ সেন্টিমিটারের দীর্ঘদেহী শরীরে শক্তিশালী হাতের ব্যাটিংয়ে বলকে শূন্যে উঠাতে পারেন অবলীলাক্রমে। ২০০৯ সালে নিউ সাউথ ওয়েলসের পক্ষে টুয়েন্টি২০ আন্তর্জাতিকে শন টেইটের বলকে অ্যাডিলেড ওভালের ছাদে পাঠান। সিডনি ক্রিকেট গ্রাউন্ডেও তিনি একই বোলারকে মোকাবেলা করে সফলকাম হন।


title: ডেভিড ওয়ার্নার

text:
তাসমানিয়ার বিপক্ষে অপরাজিত ১৬৫* রান করে একদিনের সর্বোচ্চ রান করেন ব্লুজের খেলোয়াড় হিসেবে। পরবর্তীতে ৫৪ বলে ৯৭ রান করে অল্পের জন্য অস্ট্রেলীয় ঘরোয়া ক্রিকেটে দ্রুততম সেঞ্চুরির রেকর্ড গড়তে পারেননি। ঘরোয়া ক্রিকেটে তার এ সাফল্যের প্রেক্ষিতে জানুয়ারি, ২০০৯ সালে তিনি অস্ট্রেলিয়ার টুয়েন্টি২০ দলে অন্তর্ভুক্ত হন। ১১ জানুয়ারি, ২০০৯ তারিখে দক্ষিণ আফ্রিকার বিপক্ষে টুয়েন্টি২০ আন্তর্জাতিকে মেলবোর্ন ক্রিকেট গ্রাউন্ডে অভিষিক্ত হন। টুয়েন্টি২০ আন্তর্জাতিকের ইতিহাসে দ্বিতীয় দ্রুততম অর্ধ-শতক করেন ৪৩ বল ৮৯ রান যাতে ৭টি চার ও ৬টি ছক্কার মার ছিল। ওয়ার্নার ক্রিস গেইলের শতকের চেয়ে মাত্র ১১ রান দূরে ছিলেন। অভিষেকে তার ৮৯ রান ছিল টুযেন্টি২০ আন্তর্জাতিকের দ্বিতীয় সর্বোচ্চ ও পঞ্চম সমতাসূচক সর্বোচ্চ স্কোর।
২৩ ফেব্রুয়ারি, ২০১০ তারিখে টি২০-তে সিডনি ক্রিকেট গ্রাউন্ডে অনুষ্ঠিত ওয়েস্ট ইন্ডিজের বিপক্ষে মাত্র ২৯ বলে ৬৭ রান করেন। তার ৫০ রান আসে মাত্র ১৮ বলে। এরফলে তিনি তার নিজস্ব ১৯ বলের রেকর্ড ভঙ্গ করেন ও যুবরাজ সিংয়ের পর দ্বিতীয় দ্রুততম অর্ধ-শতক করেন।


title: ডেভিড ওয়ার্নার

text: ট্রান্স-তাসমান ট্রফির ১ম টেস্টে শেন ওয়াটসনের আঘাতপ্রাপ্তিজনিত অনুপস্থিতিতে টেস্ট অভিষেক ঘটে ওয়ার্নারের। ১ ডিসেম্বর, ২০১১ তারিখে কুইন্সল্যান্ডের ব্রিসবেনে অনুষ্ঠিত ১ম টেস্টে নিউজিল্যান্ডের বিপক্ষে তার এই অভিষেক। প্রথম ইনিংসে তিনি মাত্র ৩ রান করেন। কিন্তু দ্বিতীয় ইনিংসে মাত্র চার বলে অপরাজিত ১২* রানের ঝড়ো ইনিংস খেলেন। পুল শটের মাধ্যমে জয়সূচক রানটি করেন তিনি।


title: ডেভিড ওয়ার্নার

text: ১২ ডিসেম্বর, ২০১১ তারিখে তিনি তার প্রথম শতক করেন। হোবার্টে অনুষ্ঠিত নিউজিল্যান্ডের বিপক্ষে তিনি ১২৩* রানে অপরাজিত থাকেন। এরফলের তিনি ৬ষ্ঠ খেলোয়াড় হিসেবে চতুর্থ ইনিংসে শুরু থেকে শেষ পর্যন্ত ব্যাটিং করেন।


title: ডেভিড ওয়ার্নার

text: অক্টোবর, ২০১৪ সালে পাকিস্তানের বিপক্ষে দ্বিতীয় টেস্টের দ্বিতীয় দিনে ব্রাড হাড্ডিন কাঁধের আঘাত পেলে, ডেভিড ওয়ার্নার ও গ্লেন ম্যাক্সওয়েল যৌথভাবে ৯৬তম ওভার থেকে ১২২তম ওভার পর্যন্ত এবং পাকিস্তানের প্রথম ইনিংসের ১৬৩তম ওভারে এ দায়িত্বে ছিলেন। পাকিস্তানের দ্বিতীয় ইনিংসের শুরু থেকে ৫১তম ওভার পর্যন্ত ওয়ার্নার উইকেট রক্ষণে ছিলেন। এ পর্যায়ে ম্যাক্সওয়েল ৬১তম ওভারে ইনিংস শেষ হওয়া পর্যন্ত উইকেটের পিছনে ছিলেন। ঐ সময়ে ওয়ার্নার উইকেট-রক্ষক হিসেবে একটি ক্যাচ নিয়েছিলেন।


title: ডেভিড ওয়ার্নার

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ১১ জানুয়ারি, ২০১৫ তারিখে ক্রিকেট অস্ট্রেলিয়া কর্তৃপক্ষ অস্ট্রেলিয়া দলের ১৫-সদস্যের চূড়ান্ত তালিকা জনসমক্ষে প্রকাশ করে। এতে তিনিও অন্যতম সদস্য মনোনীত হন। ৪ মার্চ, ২০১৫ তারিখে আফগানিস্তানের বিপক্ষে নিজস্ব সর্বোচ্চ ও অস্ট্রেলিয়ার ওডিআই ইতিহাসে ২য় সর্বোচ্চ ১৭৮ রান সংগ্রহ করেন। তার উপরে রয়েছে ২০১১ সালে শেন ওয়াটসনের ১৮৫ রান। এরফলে বিশ্বকাপের ইতিহাসে অস্ট্রেলিয়া ৪১৭/৬ সর্বোচ্চ রান তোলে। খেলায় তার দল ২৭৫ রানের বিশাল ব্যবধানে জয়সহ বিশ্বকাপে সর্ববৃহৎ জয় পায়। এ জয়টি একদিনের আন্তর্জাতিকে অস্ট্রেলিয়ার সর্বোচ্চ ও আন্তর্জাতিক ক্রিকেট অঙ্গনে দ্বিতীয় বৃহত্তম জয়। ২০০৮ সালে নিউজিল্যান্ড আয়ারল্যান্ডকে ২৯০ রানে হারিয়েছিল। তিনি ম্যান অব দ্য ম্যাচের পুরস্কার লাভ করেন।


title: 'ব্রোগ-মি-শাক্য-য়ে-শেস

text: 'ব্রোগ-মি-শাক্য-য়ে-শেস () (৯৯২-১০৭২) একজন তিব্বতী বৌদ্ধ পন্ডিত ও অনুবাদক ছিলেন।


title: 'ব্রোগ-মি-শাক্য-য়ে-শেস

text: ব্রোগ-মি-শাক্য-য়ে-শেস ভারত ও নেপাল যাত্রা করে সংস্কৃত, তন্ত্র ও জ্যোতিষবিদ্যা সম্বন্ধে জ্ঞান লাভ করেন। এছাড়া তিনি নেপাল ও তিব্বতে গয়াধর, প্রজ্ঞেন্দ্ররুচি বা বীরবজ্র, প্রজ্ঞাগুপ্ত, চন্দ্রমালা, রত্নবজ্র, রত্নশ্রীমিত্র প্রভৃতি বৌদ্ধ পন্ডিতদের সাথে প্রায় সত্তরটি তন্ত্র সম্বন্ধীয় গ্রন্থের অনুবাদ করেন। গয়াধর ও প্রজ্ঞেন্দ্ররুচির নিকট হতে তিনি মার্গফল তত্ত্ব, হেবজ্রতন্ত্র, বজ্রপঞ্জর ও সম্পুত সম্বন্ধে শিক্ষা লাভ করেন।


title: 'ব্রোগ-মি-শাক্য-য়ে-শেস

text: তিব্বতে তিনি মু-গু-লুং নামক গুহায় তাঁর সঙ্গিনী ল্হা-ল্চাম-গ্চিগের () সাথে বসবাস করতেন। এই সময় তিনি মার-পা-ছোস-ক্যি-ব্লো-গ্রোসকে শিক্ষাদান করেন। তিনি মার্গফল তত্ত্ব সে-স্তোন-কুন-রিগ () নামক এক মেষপালক এবং 'খোন-দ্কোন-ম্ছোগ-র্গ্যাল-পোকে () দান করেন।


title: 'খোন-দ্কোন-ম্ছোগ-র্গ্যাল-পো

text: 'খোন-দ্কোন-ম্ছোগ-র্গ্যাল-পো () (১০৩৪ - ১১০২) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের প্রতিষ্ঠাতা ও প্রথম সা-স্ক্যা-খ্রি-'দ্জিন ছিলেন।


title: 'খোন-দ্কোন-ম্ছোগ-র্গ্যাল-পো

text: 'খোন-দ্কোন-ম্ছোগ-র্গ্যাল-পো ১০৩৪ খ্রিষ্টাব্দে গ্যার-লুং-ম্খার-স্তাব্স নামক স্থানে 'খোন পরিবারগোষ্ঠীতে জন্মগ্রহন করেন। তাঁর পিতা শাক্য-ব্লো-গ্রোস () একজন অনুবাদক ছিলেন। 'খোন-দ্কোন-ম্ছোগ-র্গ্যাল-পো ও তাঁর জ্যৈষ্ঠ ভ্রাতা শেস-রাব-ত্শুল-খ্রিম () তিব্বতী বৌদ্ধধর্মের প্রাচীনতম র্ন্যিং-মা ধর্মসম্প্রদায়ের আচার অনুষ্ঠান ও তান্ত্রিকতার মধ্যে গোপনীয়তার অভাবকে লক্ষ্য করে এই ধর্মসম্প্রদায় সম্বন্ধে বীতশ্রদ্ধ হয়ে পড়েন।


title: 'খোন-দ্কোন-ম্ছোগ-র্গ্যাল-পো

text: 'খোন-দ্কোন-ম্ছোগ-র্গ্যাল-পো সবাল-ফুগ অঞ্চলে খ্যিন নামক এক অনুবাদকের নিকট হেবজ্র সম্বন্ধে শিক্ষালাভের উদ্দেশ্যে যান। খ্যিনের মৃত্যু হলে তিনি ম্যু-গু-লুং গুহায় 'ব্রোগ-মি-শাক্য-য়ে-শেস নামক বৌদ্ধ পন্ডিতের নিকট হেবজ্র ও মার্গফল তত্ত্ব সম্বন্ধে শিক্ষালাভ করেন। এছাড়াও তিনি মাল-ব্লো-গ্রোস-গ্রাগ্স-পা () নামক অনুবাদকের নিকটে চক্রসম্বর, 'গোস-খুং-পা-ল্হাস-ব্র্ত্সাস () নামক অনুবাদকের নিকটে গুহ্যসমাজতন্ত্র এবং প্রজ্ঞাগুপ্তের নিকট তিলকতন্ত্র সম্বন্ধে শিক্ষালাভ করেন।


title: 'খোন-দ্কোন-ম্ছোগ-র্গ্যাল-পো

text: তিনি ইয়ার্লুং উপত্যকার ব্রা-বো-লুং নামক স্থানে বহুকাল বসবাস করে পরবর্তীকালে গোরুম জিমছি কারপো নামক একটি মন্দির স্থাপন করেন, যা পরবরতীকালে সাক্য বৌদ্ধবিহার রূপে গঠিত হয়। তিনি সা-স্ক্যা-খ্রি-'দ্জিন নামক পদ সৃষ্টি করে ১০৭৩ খ্রিষ্টাব্দ থেকে ১১০২ খ্রিষ্টাব্দ পর্যন্ত প্রথম সা-স্ক্যা-খ্রি-'দ্জিন বা প্রথম সাক্য সিংহাসনাধিকারী পদ অধিকার করেন।


title: ১৯৯৬ গ্রীষ্মকালীন অলিম্পিকে বাংলাদেশ

text: বাংলাদেশ মার্কিন যুক্তরাষ্ট্রের আটলান্টাতে অনুষ্ঠিত ১৯৯৬ গ্রীষ্মকালীন অলিম্পিকে তিনটি বিভাগে অংশগ্রহনের জন্য ৪ সদস্যের ক্রীড়াবিদ দল প্রেরণ করে।


title: ফের্ডিনান্ড লাসাল

text: ফের্ডিনান্ড ইয়োহান গটলিব লাসাল (); (১১ এপ্রিল, ১৮২৫ - ৩১ আগস্ট, ১৮৬৪)েঊনবিংশ শতকের একজন জার্মান বিচারক, দার্শনিক, এবং সমাজতান্ত্রিক রাজনৈতিক কর্মী। তাঁকে জার্মানিতে আন্তর্জাতিক-ধাঁচের সমাজতন্ত্রের প্রবর্তনকারী হিসেবে সবচেয়ে বেশি স্মরণ করা হয়।


title: ফের্ডিনান্ড লাসাল

text: তাকে প্রায়শঃ জার্মান পাতি-বুর্জোয়া সমাজতন্ত্রী বলে অভিহিত করা হয়। তিনি ছিলেন জার্মান শ্রমিক আন্দোলনে তাৎপর্যপূর্ণ ভূমিকা গ্রহণকারী প্রতিষ্ঠান সর্বজার্মান শ্রমিক ইউনিয়নের প্রতিষ্ঠাতা। তাঁর সময়ে প্রধানতম রাজনৈতিক প্রশ্নে তিনি ও তাঁর অনুগামীবৃন্দ সুবিধাবাদী মনোভাব দেখান এবং সেজন্য মার্কস ও এঙ্গেলস তীব্র সমালোচনা করেন।


title: ফের্ডিনান্ড লাসাল

text: কার্ল মার্কস এবং তাঁর অনুসারীদের বিপরীতে লাসাল রাষ্ট্র সম্পর্কে এই ধারণাটি বর্জন করেন যে রাষ্ট্র অস্তিত্বশীল শ্রেণী সম্পর্ক বজায় রাখার জন্য একটি শ্রেণীভিত্তিক ক্ষমতা কাঠামো এবং ভবিষ্যতের শ্রেণীহীন সমাজে এটি "শুকিয়ে মরবে"। তার পরিবর্তে লাসাল মনে করতেন যে রাষ্ট্র একটি স্বাধীন সত্তা, সমাজতান্ত্রিক কর্মসূচি অর্জনের জন্য একটি আবশ্যকীয় বিচারকারী যন্ত্র।


title: জনকল্যাণ অর্থনীতি

text: জনকল্যাণ অর্থনীতি হল অর্থনীতির এমন একটি শাখা যা ব্যষ্টিক অর্থনীতির পদ্ধতিসমূহ ব্যবহার করে একটি অর্থনীতির উৎপাদনের ফ্যাক্টরগুলো সঠিকভাবে সমাজের মানুষের উন্নয়নে ব্যয় হচ্ছে কি না তা নিরূপণ করে। এটি সাধারণ সামাজিক ও অর্থনৈতিক সাম্যাবস্থা বোঝাতেও ব্যবহৃত হয়। জনকল্যাণ অর্থনীতিতে একটি সমাজের কতটুকু উন্নয়ন হল তা মাপতে ব্যক্তি এবং প্রতিষ্ঠানের অর্থনৈতিক কার্যকলাপগুলো আর্থিক এককে পরিমাপ করা হয় কারণ ব্যক্তি এবং প্রতিষ্ঠান হল সমাজেরই একটি অংশ এবং তাদের সমস্টিক অর্থনৈতিক কার্যকলাপ পুরো সমাজের কার্যকলাপকেই প্রতিফলিত করে। তাই সামাজিক উন্নয়ন বলতে সমাজের সকল ব্যক্তি ও প্রতিষ্ঠানকেই গণ্য করা হয় অপদিকে যদি শুধুমাত্র একটি ব্যক্তি বা প্রতিষ্ঠানের অর্থনৈতিক কার্যকলাপ বিবেচনায় আনা হয় তবে তাকে সামাজিক উন্নয়ন না বলে ব্যক্তিকেন্দ্রিক উন্নয়ন হিসেবে বিবেচনা করা হয়।


title: জনকল্যাণ অর্থনীতি

text: এক দৃষ্টিকোণ থেকে দেখা হলে প্রত্যেকটি মানুষই সমাজের অংশ তাই যদি প্রত্যেক মানুষের অর্থনৈতিক দক্ষতা সমস্টিকভাবে নিরূপণ করা হয় তবে তা সমাজেরই উন্নয়নকে প্রতিফলিত করবে। তবে এর কিছু ভিত্তিগত সমস্যা রয়েছে। কিছু কিছু অর্থনৈতিক অবস্থা আছে যেখানে কোন ব্যক্তি নিজের উন্নয়ন করলে স্বয়ংক্রিয়ভাবে অপর কোন ব্যক্তি ক্ষতিগ্রস্থ হয়। সেখানে ব্যক্তিকেন্দ্রিক উন্নয়ন দিয়ে সামাজিক উন্নয়ন পরিমাপ করা সম্ভব নয়। আরেকটি দৃষ্টিকোণ থেকে দেখলে একটি সমাজের সম্পদের বণ্টন, অর্থনৈতিক সমতা ও অন্যান্য বিষয় পরিমাপ করা হলে তা প্রকৃতপক্ষে সমাজের উন্নয়নকেই প্রতিফলিত করে।


title: জনকল্যাণ অর্থনীতি

text: কোন সমাজের উন্নয়ন পরিমাপ করতে হলে ঐ অর্থনীতির দক্ষতা, আয় বৈষম্য, সম্পদের সমতা, লিঙ্গ বৈষম্য, সরকারী নীতি এবং জনগণের অর্থনৈতিক স্বাধীনতার কথা গুরুত্বের সাথে বিবেচনা করা হয়। এছাড়া একটি সমাজের মানব উন্নয়ন সূচক যত বেশি হয় সামাজিক উন্নয়ন তত বেশি ত্বরান্বিত হয় বলে ধরে নেওয়া হয়।


title: কোটা জেলা

text: কোটা জেলা হল পশ্চিম ভারতের রাজস্থান রাজ্যের একটি জেলা। এই জেলার সদর শহর হল কোটা।


title: কোটা জেলা

text: খ্রিস্টীয় দ্বাদশ শতাব্দীতে হাড়া দলপতি রাও দেব এই অঞ্চলটি জয় করেন। তিনি বুন্দি ও হাড়োতি শহরদুটি স্থাপন করেছিলেন। খ্রিস্টীয় সপ্তদশ শতাব্দীর প্রথম ভাগে মুঘল সম্রাট জাহাঙ্গিরের রাজত্বকালে বুন্দির শাসক রাও রতন সিং তাঁর পুত্র মাধো সিংকে কোটার সামন্ত নিয়োগ করেন। সেই থেকে রাজপুতদের ইতিহাস ও সংস্কৃতিতে কোটা একটি গুরুত্বপূর্ণ নাম। প্রাক-স্বাধীনতা যুগে সমাজ সংস্কারক গুরু রাধাকিশন এই জেলায় স্বাধীনতা সংগ্রামীদের সঙ্গে ব্রিটিশ সরকারের বিরুদ্ধে আন্দোলন শুরু করেছিলেন। স্বাধীনতা সংগ্রামে যোগ দেওয়ার জন্য সরকার তাঁর বিরুদ্ধে গ্রেফতারি পরোয়ানা জারি করলে তিনি কোটা ত্যাগ করেন।


title: কোটা জেলা

text: কোটা জেলার উত্তরে বুন্দি জেলা, পূর্বে বরন জেলা, দক্ষিণে ঝালাওয়ার জেলা ও পশ্চিমে চিত্তোরগড় জেলা।


title: কোটা জেলা

text: এই জেলা রাজস্থানের একটি গুরুত্বপূর্ণ শিক্ষাকেন্দ্র ও সার উৎপাদন কেন্দ্র। কোটা জেলার ৫০ কিলোমিটারের মধ্যে চারটি বিদ্যুৎকেন্দ্র আছে। প্রথমটি হল রাজস্থান পারমাণবিক বিদ্যুৎ কেন্দ্র। এটি কোটার কাছে রাওয়াতভাতায় অবস্থিত। দ্বিতীয়টি হল কোটা তাপবিদ্যুৎ কেন্দ্র। এটি কোটা শহরেই চম্বল নদীর ধারে অবস্থিত। তৃতীয়টি হল অন্ত গ্যাস বিদ্যুৎ কেন্দ্র। এটি কোটার পাশে বরন জেলায় অবস্থিত। চতুর্থটি হল জওহর সাগর জলবিদ্যুৎ কেন্দ্র।


title: কোটা জেলা

text: ২০১১ সালের জনগণনা অনুসারে, কোটা জেলার জনসংখ্যা ১,৯৫০,৪৯১। এই জনসংখ্যা মার্কিন যুক্তরষ্ট্রের লেসোথো বা নিউ মেক্সিকো রাজ্যের প্রায় সমান। জনসংখ্যার হিসেবে এই জেলা ভারতের ৬৪০টি জেলার মধ্যে ২৩৯তম স্থানের অধিকারী। এই জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২৪.৩৫%। কোটা জেলার লিঙ্গানুপাতের হার প্রতি ১০০০ পুরুষের ৯০৬ জন মহিলা। এই জেলার সাক্ষরতার হার ৭৭.৪৮%।


title: ফ্রানসিস উইলিয়াম অ্যাস্টন

text: ফ্রানসিস উইলিয়াম অ্যাস্টন একজন ব্রিটিশ রসায়নবিজ্ঞানী ও পদার্থবিজ্ঞানী। তিনি ১৯২২ সালে রসায়নে নোবেল পুরস্কার লাভ করেন।


title: ফ্রানসিস উইলিয়াম অ্যাস্টন

text: অ্যাস্টন ১৮৭৭ সালের ১ সেপ্তেম্বর বার্মিংহামে জন্মগ্রহণ করেন। তিনি ১৯০৯ সালে বার্মিংহাম বিশ্ববিদ্যালয়য় এ প্রভাষক হিসেবে নিযুক্ত হন। তিনি ১৯২১ সালে রয়েল সোসাইটির ফেলো নির্বাচিত হন।


title: নবান্ন (ভবন)

text: নবান্ন হল পশ্চিমবঙ্গের হাওড়া শহরের একটি সরকারি ভবন। পশ্চিমবঙ্গের রাজ্য সচিবালয় ও প্রধান প্রশাসনিক দপ্তর মহাকরণ ভবনের সংস্কারের জন্য বর্তমানে এই ভবনটি অস্থায়ীভাবে পশ্চিমবঙ্গ রাজ্য সচিবালয় হিসেবে ব্যবহৃত হচ্ছে। ২০১৩ সালের ৫ অক্টোবর এখানে সচিবালয় চালু করেন রাজ্যের মুখ্যমন্ত্রী মমতা বন্দ্যোপাধ্যায়।


title: নবান্ন (ভবন)

text: নবান্ন ভবনটি ১৪ তলা উঁচু। এটিতে সরকারের বস্ত্র বিভাগ ও হুগলি রিভার ব্রিজ কমিশনারেটের (এইচআরবিসি) কার্যালয় ছিল। পূর্ত দফতর বর্তমানে এটিকে সচিবালয়ের আকার দিয়েছে। নবান্নের উপরের তলায় মুখ্যমন্ত্রীর কার্যালয় অবস্থিত


title: লাই শাক

text: লাই শাক এক প্রকারের সবজি, যার পাতা শাক হিসেবে খাওয়া হয়। এই শাকের অপর নাম "লেহু"। লাই শাক মুলত: শীতকালে চাষ করা হলেও বিশেষ ব্যবস্থায় এটি মোটামুটি সারাবছরই চাষ করা যায়।


title: লাই শাক

text: এই শাক সবুজ বর্ণের। সাধারণত: পাহাড়িয়া এলাকার লৌহযুক্ত মাটিতে এটি উত্পন্ন হয়। এই গাছটির দৈর্ঘ্য ৮ ইঞ্চি হতে ৩০ ইঞ্চি পর্যন্ত হয়ে থাকে। অন্যান্য অনেক শাকের মতোই এটি কান্ড থেকে ভেঙে নিয়ে আসার পর ভাঙা কান্ড হতে পুনরায় নতুন গাছ গজায়।


title: লাই শাক

text: বাংলাদেশের সিলেট, মৌলভীবাজার, হবিগঞ্জ এলাকায় এটি স্থানীয় পর্যায়ে খাওয়া হয়। এছাড়াও মণিপুরীদের নিকট এই শাক অত্যন্ত জনপ্রিয় একটি খাবার।


title: ম্যাক্স ফার্দিনান্দ পেরুতয

text: ম্যাক্স ফার্দিনান্দ পেরুতয একজন অস্ট্রীয় বংশোদ্ভূত ব্রিটিশ আণবিক জীববিজ্ঞানী। তিনি ১৯৬২ সালে রসায়নে নোবেল পুরস্কার লাভ করেন।


title: ম্যাক্স ফার্দিনান্দ পেরুতয

text: পেরুতয কেমব্রিজ বিশ্ববিদ্যালয় থেকে পিএইচডি ডিগ্রি অর্জন করেন।


title: নবান্ন (নাটক)

text: নবান্ন হল বিজন ভট্টাচার্যের লেখা একটি বাংলা নাটক। ১৯৪৪ সালে ভারতীয় গণনাট্য ঐসংঘের প্রযোজনায় ও শম্ভু মিত্রের পরিচালনায় এই নাটকটি প্রথম মঞ্চস্থ হয়েছিল। এরপর ১৯৪৮ সালে বহুরূপী নাট্যদলের প্রযোজনায় ও কুমার রায়ের পরিচালনায় "নবান্ন" মঞ্চস্থ হয়। নাটকটির বিষয় পঞ্চাশের মন্বন্তর (ব্রিটিশ বাংলা প্রদেশের ১৯৪৩ সালের দুর্ভিক্ষ)। গণনাট্য সংঘ এই নাটকটিকে ভারতের নানা জায়গায় তাদের 'ভয়েস অফ বেঙ্গল' উৎসবের অঙ্গ হিসেবে মঞ্চস্থ করে দুর্ভিক্ষের ত্রাণে লক্ষাধিক টাকা তুলতে সক্ষম হয়েছিল।


title: নবান্ন (নাটক)

text: ১৯৪৩ সালের দুর্ভিক্ষে বাংলায় ২০ লক্ষ মানুষ অনাহার, অপুষ্টি ও বিভিন্ন রোগে আক্রান্ত হয়ে প্রাণ হারিয়েছিল। নাটকের প্রধান চরিত্র প্রধান সমাদ্দার। তিনি বাংলার এক চাষি। প্রধান সমাদ্দারের পরিবার অনাহারে কেমন কষ্ট পেয়েছিল, তা-ই এই নাটকের বিষয়বস্তু।


title: জন কেন্ড্রেও

text: জন কেন্ড্রেও একজন ইংরেজ প্রাণরসায়নবিদ। তিনি ১৯৬২ সালে রসায়নে নোবেল পুরস্কার লাভ করেন।


title: জন কেন্ড্রেও

text: কেন্ড্রেও অক্সফোর্ডে জন্মগ্রহণ করেন। তিনি ১৯৩৯ সালে কেমব্রিজ বিশ্ববিদ্যালয়য় এর ট্রিনিটি কলেজ থেকে রসায়নে শিক্ষা সম্পন্ন করেন।


title: ডরোথি মেরি হজকিন

text: ডরোথি মেরি হজকিন (১২ মে, ১৯১০ - ২৯ জুলাই, ১৯৯৪) ছিলেন একজন ব্রিটিশ রসায়নবিজ্ঞানী। তিনি প্রোটিন কেলাসবিদ্যার উন্নয়নের জন্য ১৯৬৪ সালে রসায়নে নোবেল পুরস্কার লাভ করেন।


title: ডরোথি মেরি হজকিন

text: ডরোথি ১৯১০ সালের ১২ মে মিশরের কায়রোতে জন্মগ্রহণ করেন। তার জন্ম নাম ডরোথি মেরি ক্রোফুট। তার পিতা জন উইন্টার ক্রোফুট (১৮৭৩-১৯৫৯) ছিলেন মিশরের শিক্ষা বিভাগের সহকারী পরিচালক এবং মাতা গ্রেস মেরি ক্রোফুট (প্রদত্ত নাম হুড) (মলি নামেও পরিচিত) (১৮৭৭-১৯৫৭) প্রত্নতাত্ত্বিক বুননে দক্ষ ছিলেন। তার পরিবার শীতকালে কায়রোতে থাকত এবং গ্রীষ্মে ইংল্যান্ডে চলে যেত। তিনি


title: ডরোথি মেরি হজকিন

text: শৈশব থেকেই ডরোথির রসায়নের প্রতি আগ্রহ ছিল এবং তার মা সকল বিজ্ঞানের প্রতি তার আগ্রহ বাড়িয়ে দেয়। তার মা মলি প্রখ্যাত উদ্ভিদবিদ ছিলেন। তার রাজ্য স্কুলের শিক্ষায় লাতিন ভাষা অন্তর্ভুক্ত ছিল না, ফলে তার অক্সব্রিজে পড়ার প্রয়োজন ছিল। লেমান স্কুলের প্রধান শিক্ষক তাকে এই প্রতিবন্ধকতা দূর করতে সাহায্য করে এবং তাকে অক্সফোর্ড বিশ্ববিদ্যালয় ভর্তি পরীক্ষায় ভালো করার উৎসাহ দেন।


title: ডরোথি মেরি হজকিন

text: ১৮ বছর বয়সে তিনি অক্সফোর্ড বিশ্ববিদ্যালয় অধীনস্ত সমারভিল কলেজে রসায়ন বিষয়ে ভর্তি হন। ১৯৩২ সালে ডরোথি এই বিশ্ববিদ্যালয় থেকে তৃতীয় নারী হিসেবে প্রথম শ্রেণীতে স্নাতক সম্মান লাভ করেন।


title: ডরোথি মেরি হজকিন

text: ১৯৩৩ সালে সমারভিল কলেজ থেকে রিসার্চ ফেলোশিপ লাভ করেন, এবং ১৯৩৪ সালে তিনি অক্সফোর্ডে ফিরে যান। তিনি ১৯৩৬ সালে এই কলেজের প্রথম ফেলো ও রসায়নের শিক্ষক হিসেবে নিয়োগ লাভ করেন, এবং ১৯৭৭ সাল পর্যন্ত এই পদে নিয়োজিত ছিলেন। ১৯৪০ এর দশকে তার ছাত্রী ছিলেন মার্গারেট রবার্টস, যিনি পরে ইংল্যান্ডের প্রথম নারী প্রধানমন্ত্রী মার্গারেট থ্যাচার এবং ১৯৮০ এর দশকে ডাউনিং স্ট্রিটে হজকিনের পোর্ট্রেট স্থাপন করেন।


title: ডরোথি মেরি হজকিন

text: ১৯৭০ থেকে ১৯৮৮ সাল পর্যন্ত ব্রিস্টল বিশ্ববিদ্যালয়ের চ্যান্সেলর এর দায়িত্ব পালন করেন।


title: দক্ষিণ সিক্কিম জেলা

text: দক্ষিণ সিক্কিম জেলা (নেপালি: दक्षिणी सिक्किम) হল ভারতের সিক্কিম রাজ্যের একটি জেলা। এই জেলার সদর হল নামচি।


title: দক্ষিণ সিক্কিম জেলা

text: দক্ষিণ সিক্কিম জেলা ৪০০ থেকে ২০০০ মিটার উচ্চতায় অবস্থিত। তাই বছরের বেশিরভাগ সময়েই এখানকার আবহাওয়া মনোরম। এই জেলার প্রধান শহরগুলি হল নামচি, রাবাংলা, জোরথাং বাজার ও মেল্লি। মায়েনাম বন্যপ্রাণী অভয়ারণ্য এই জেলায় অবস্থিত।


title: দক্ষিণ সিক্কিম জেলা

text: এই জেলায় কিছু সমতল জমি পাওয়া যায় বলে শিল্প গড়ে উঠতে পেরেছে। রাজ্যের অন্যান্য অঞ্চলের তুলনায় এখানে ধস নামার প্রবণতা কম বলে এখানকার রাস্তাগুলির অবস্থা অপেক্ষাকৃত ভাল। নামচির কাছে সিক্কিম চা উৎপাদিত হয়। এই চায়ের জন্য দক্ষিণ সিক্কিম জেলার বিশেষ খ্যাতি রয়েছে।


title: দক্ষিণ সিক্কিম জেলা

text: ২০১১ সালের জনগণনা অনুসারে, দক্ষিণ সিক্কিম জেলার জনসংখ্যা ১৪৬,৭৪২। এই জনসংখ্যা সেন্ট লুসিয়ার জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬০০তম। এই জেলার জনঘনত্বের হার । দক্ষিণ সিক্কিম জেলার লিঙ্গানুপাতের হার প্রতি ১০০০ পুরুষে ৯১৪ জন। জেলার সাক্ষরতার হার ৮২.০৬%


title: দক্ষিণ সিক্কিম জেলা

text: এই জেলার অধিকাংশ বাসিন্দা নেপালি বংশোদ্ভূত। লেপচা ও ভুটিয়া উপজাতির মানুষেরা এখানকার অন্যতম গুরুত্বপূর্ণ জনগোষ্ঠী। জেলার প্রধান ভাষা নেপালি। দক্ষিণ সিক্কিম জেলা সিক্কিমের সবচেয়ে কম জনসংখ্যাবহুল অঞ্চলগুলির মধ্যে অন্যতম।


title: দক্ষিণ সিক্কিম জেলা

text: ১৯৮৭ সালে দক্ষিণ সিক্কিম জেলায় মায়েনাম বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।


title: দক্ষিণ সিক্কিম জেলা

text: দক্ষিণ সিক্কিম জেলা দুটি মহকুমায় বিভক্ত:


title: ব্র্যাক ব্যাংক লিমিটেড

text: ব্র্যাক ব্যাংক লিমিটেড (BRAC Bank Limited) বাংলাদেশের স্বায়ত্বশাসিত বাণিজ্যিক ব্যাংকগুলোর মধ্যে অন্যতম। এটি মূলত; বেসরকারি উন্নয়ন সংস্থা ব্র্যাক কর্তৃক পরিচালিত আর্থিক প্রতিষ্ঠান। এই ব্যাংকটি সেরা আর্থিক প্রতিষ্ঠান হিসেবে 'বাংলাদেশ বিজনেস এওয়ার্ড-২০০৯' পদক অর্জন করেছে।


title: ব্র্যাক ব্যাংক লিমিটেড

text: ক্ষুদ্র ও মাঝারি শিল্পকে সহায়তা দেয়ার উদ্দেশ্য নিয়ে প্রাইভেট ব্যাংক হিসেবে ব্র্যাক ব্যাংক প্রতিষ্ঠা করা হয় ৪ জুলাই, ২০০১। ফজলে হাসান আবেদ এই ব্যাংকের প্রতিষ্ঠাতা।


title: ব্র্যাক ব্যাংক লিমিটেড

text: এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:


title: ব্র্যাক ব্যাংক লিমিটেড

text:
ব্যাংকটির বর্তমানে (সেপ্টেম্বর, ২০১৭)
শাখা = ১৮৬ টি
এস এম ই ইউনিট অফিস = ৪০০+ টি
রেমিটান্স ডেলিভারি পয়েন্ট = ১৮০০ টি
এটিএম বুথ = ৩৫০+ টি


title: ব্র্যাক ব্যাংক লিমিটেড

text:
গত ১২ বছরে ব্র্যাক ব্যাংক দেশে বিদেশে ব্যাপক সন্মান, মর্যাদা ও সুপরিচিতি পেয়েছে।
ব্যাংক- এর দর্শন ৩ P (People, Planet, Profit). ব্র্যাক ব্যাংক জনগন ও পৃথিবী –এর সুরক্ষা করার পর লাভের চিন্তা করে। ব্র্যাক ব্যাংক বিভিন্ন সেবামুলক কাজে নিয়মিতভাবে সাহায্য করে থাকে।


title: ব্র্যাক ব্যাংক লিমিটেড

text: ব্র্যাক ব্যাংকের সহযোগী প্রতিষ্ঠান হলঃ


title: উত্তর ও মধ্য আন্দামান জেলা

text: উত্তর ও মধ্য আন্দামান জেলা হল ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের তিনটি জেলার অন্যতম। এটি বঙ্গোপসাগরে অবস্থিত। মায়াবন্দর এই জেলার সদর শহর। জেলার মোট আয়তন ৩২৫১.৮৫ বর্গ কিলোমিটার।


title: উত্তর ও মধ্য আন্দামান জেলা

text: ২০০৬ সালের ১৮ অগস্ট সাবেক আন্দামান জেলা ভেঙে এই জেলা গঠিত হয়। সাবেক মায়াবন্দর মহকুমার সব কটি পঞ্চায়েত সমিতি এই জেলার অন্তর্ভুক্ত হয়েছে।, এটি রাশিয়ার ইটরুপ দ্বীপের সম আয়তনবিশিষ্ট।


title: উত্তর ও মধ্য আন্দামান জেলা

text: উত্তর ও মধ্য আন্দামান জেলার মোট আয়তন , এটি রাশিয়ার ইটরুপ দ্বীপের সম আয়তনবিশিষ্ট।


title: উত্তর ও মধ্য আন্দামান জেলা

text: ভারতের ২০১১ সালের জনগণনা অনুসারে, উত্তর ও মধ্য আন্দামান জেলার জনসংখ্যা ১০৫,৫৩৯। এই জনসংখ্যা টোঙ্গা রাষ্ট্রের জনসংখ্যার প্রায় সমান। ভারতের ৬৪০টি জেলার মধ্যে এই জেলার স্থান ৬১৪তম। জেলার জনঘনত্ব . জেলার লিঙ্গানুপাতের হার প্রতি ১০০০ পুরুষে ৯২৫ জন নারী। ২০০১-২০১১ দশকে এই জেলার জনসংখ্যার বৃদ্ধির হার -০.০৭%। এই জেলার সাক্ষরতার হার ৮৪.২৫%।


title: উত্তর ও মধ্য আন্দামান জেলা

text:
এই জেলার অধিকাংশ অধিবাসী বাঙালি।
উত্তর ও মধ্য আন্দামান জেলায় প্রচলিত ভাষাসমূহের পাইচিত্র তালিকা নিম্নরূপ -
২০১০ সালের হিসেব অনুসারে, জেলার প্রধান কৃষিজ ফসল হল ধান (৬৫০০ হেক্টর), নারকেল (৩৬০০ হেক্টর), রবি শস্য (২৯০০ হেক্টর), সুপারি (১৩০০ হেক্টর) ও কলা (৬৫০ হেক্টর)।


title: উত্তর ও মধ্য আন্দামান জেলা

text: এই জেলায় তিনটি পঞ্চায়েত সমিতি আছে - দিগলিপুর, মায়াবন্দর ও রঙ্গত।


title: ব্যাংক আলফালাহ্

text: ব্যাংক আলফালাহ্ লিমিটেড পাকিস্তানের একটি প্রাইভেট ব্যাংক, যার মালিকানায় রয়েছে আবু ধাবি গ্রুপ। পাকিস্তানের ১৯৮৪ সালের কোম্পানী আইন অনুসারে এটি একটি পাবলিক লিমিটেড কোম্পানী হিসেবে ১৯৯৭ সালের ২১ জুন তারিখে নিবন্ধিত হয় এবং কার্যক্রম শুরু করে ঐ বছরেরই ১ নভেম্বর তারিখে।


title: ব্যাংক আলফালাহ্

text: ১৭.৮৮ মিলিয়ন ডলার দিয়ে শামিল ব্যাংক অব বাহরাইন ক্রয়ের মাধ্যমে ২০০৫ সালের ১৬ মে থেকে এটি বাংলাদেশে তাদের কার্যক্রম শুরু করে। পাকিস্তানের বাহিরে এটিই ছিলো তাদের প্রথম ব্যাংকিং কার্যক্রমের সম্প্রসারণ।


title: ব্যাংক আলফালাহ্


title: ব্যাংক আলফালাহ্

text: বর্তমানে (২০১২) পাকিস্তানের অভ্যন্তরে ব্যাংকটির শাখার সংখ্যা ৪৭১টি। এছাড়াও এটি আফগানিস্তান, বাংলাদেশ এবং বাহরাইন-এ তাদের কার্যক্রম পরিচালনা করে।


title: শঙ্করাচার্য মন্দির

text: শঙ্করাচার্য মন্দির (কাশ্মীরি: शंकराचार्य मंदिर , شنکراچاریہ مندر ) বা জ্যেষ্টেশ্বর মন্দির হল কাশ্মীরের শ্রীনগরে অবস্থিত একটি মন্দির। বৌদ্ধরা এই মন্দিরটিকে পাশ-পাহাড় নামে ডাকে। এটি হিন্দু দেবতা শিবের মন্দির। মন্দিরটি শ্রীনগর শহরের কাছে সমতল থেকে উচ্চতায় অবস্থিত। এটি ২০০ খ্রিস্টপূর্বাব্দে নির্মিত হয়েছিল। মন্দিরের বর্তমান ভবনটি খ্রিস্টীয় নবম শতাব্দীতে নির্মিত। আদি শঙ্কর এই মন্দিরে এসেছিলেন। সেই থেকে এই মন্দিরের নামের সঙ্গে তাঁর নামটি যুক্ত হয়। বৌদ্ধরাও এই মন্দিরটিকে পবিত্র মনে করেন। ২৫০০ বছর আগে এটি একটি বৌদ্ধ মন্দির ছিল। আদি শঙ্কর এই মন্দিরে একটি শিবলিঙ্গ প্রতিষ্ঠা করেন। তখন এটি হিন্দু মন্দিরে পরিণত হয়।


title: শঙ্করাচার্য মন্দির

text: এই পাহাড়টির অন্য নাম তখত্-এ-সুলেইমান (সলোমনের সিংহাসন)। সেই জন্য মন্দিরটিকেও সলোমনের সিংহাসন বলা হয়। কিংবদন্তি অনুসারে, প্রাচীনকালে রাজা সলোমন এই স্থানটিকে পবিত্র করার জন্য এখানে এসে পূজা করেছিলেন।


title: শঙ্করাচার্য মন্দির

text: পণ্ডিত আনন্দ কলের (১৯২৪) মতে, "সন্দিমন" (অজ্ঞাত) এই মন্দিরটি প্রতিষ্ঠা করেছিলেন। কলের মতে, সন্দিমন ২৬২৯ থেকে ২৫৬৪ খ্রিস্টপূর্বাব্দ পর্যন্ত কাশ্মীর শাসন করেছিলেন। রাজা গোপাদিত্য (৪২৬-৩৬৫ খ্রিস্টপূর্বাব্দ) ও রাজা ললিতাদিত্য মুক্তিপাদ (৬৯৭-৭৩৪) এই মন্দিরটি সংস্কার করান। এক ভূমিকম্পের পর জয়নূল আবেদিন এই মন্দিরের ছাদটি সংস্কার করান। পরে শিখ সাম্রাজ্যের প্রশাসক শেখ গোলাম মহিউদ্দিন (১৮৪১-১৮৪৬) এই মন্দিরের গম্ভুজটি সংস্কার করান।


title: ইয়োহান গটলিব ফিকটে

text: ইয়োহান গটলিব ফিকটে (১৯ মে, ১৭৬২ – ২৭ জানুয়ারি, ১৮১৪) ছিলেন একজন জার্মান দার্শনিক। তিনি ছিলেন জার্মান ভাববাদ দার্শনিক আন্দোলনের প্রতিষ্ঠাতা ব্যক্তি। এই আন্দোলন বিকাশ লাভ করে ইমানুয়েল কান্টের তাত্ত্বিক ও নৈতিক লেখার মাধ্যমে।


title: ইয়োহান গটলিব ফিকটে

text: কিশোর বয়স থেকেই তিনি অসাধারণ বুদ্ধিমত্তার পরিচয় দেন। তাঁর জীবনে প্রথম খ্যাতি আসে আকস্মিকভাবে। ১৭৯০ সালে ইমানুয়েল কান্টের দৃষ্টি আকর্ষণ করবার জন্য তিনি বেনামীতে কান্টীয় দর্শনের ব্যাখ্যামূলক একটি প্রবন্ধ লেখেন। প্রবন্ধটি প্রকাশিত হলে বুদ্ধিজীবী মহল একে কান্টের নিজের রচনা বলে মনে করেন। কিন্তু কান্ট বললেন এ লেখা তাঁর নয়। প্রবন্ধের লেখকের নাম প্রকাশিত হলে ফিকটে জার্মানির সাহিত্যিক ও দার্শনিক মহলে প্রখ্যাত হয়ে পড়েন।


title: ইয়োহান গটলিব ফিকটে

text: ফিকটের নীতিদর্শনের একটি মূল আলোচ্য বিষয় ছিলো ব্যক্তির স্বাধীনতার সমস্যা। তিনি মনে করতেন, ব্যক্তি স্বাধীন বলতে একথা বোঝায় না যে ব্যক্তি আদৌ কোনো বিধানের অধীন নয়। স্বাধীনতা বা স্বতঃস্ফূর্ততার অর্থ কারণহীনতা নয়। বিধানের অনিবার্যতার উপলব্ধিতেই ব্যক্তির স্বাধীনতা নিহিত। ইতিহাসের কোনো বিশেষ যুগে ব্যক্তির স্বাধীনতা ব্যক্তির ইচ্ছা-অনিচ্ছার উপর নির্ভর করে না, নির্ভর করে যুগের বাস্তব অবস্থার উপর। ফিকটের মধ্যে জার্মান পুঁজিবাদের বিকাশের বৈপরীত্যগুলোর প্রকাশ দেখা যায়। বুদ্ধির মুক্তি এবং বাস্তব জীবনের স্বীকৃতির ক্ষেত্রে তিনি অগ্রসর চিন্তাবিদ। কিন্তু বিশ্বজগতের ব্যাখ্যায় তিনি ভাববাদের সীমানার মধ্যেই আবদ্ধ।


title: ১৯৯২ গ্রীষ্মকালীন অলিম্পিকে বাংলাদেশ

text: বাংলাদেশ স্পেনের বার্সেলোনা অনুষ্ঠিত ১৯৯২ গ্রীষ্মকালীন অলিম্পিকে তিনটি বিভাগে অংশগ্রহনের জন্য ৬ (৫ জন পুরুষ, ১ জন মহিলা) সদস্যের ক্রীড়াবিদ দল প্রেরণ করে।


title: ওরি ব্যাংক

text: ওরি ব্যাংক (Hangul: 우리은행, Uri Eunhaeng ) দক্ষিণ কোরিয়ার একটি বাণিজ্যিক ব্যাংক যার সদর দপ্তর সিউলে অবস্থিত। ১৯৯৯ সালে দক্ষিণ কোরিয়ার সাবেক কমার্শিয়াল ব্যাংক অব কোরিয়া, হানিল ব্যাংক এবং পিস ব্যাংক একত্রিত হয়ে গঠন করে হানভিট ব্যাংক এবং ২০০২ পর্যন্ত তা এই নামেই পরিচিত ছিলো; ২০০২ সালে এটি বর্তমান নাম 'ওরি ব্যাংক' ধারণ করে। এই ব্যাংকটি ওরি ফিন্যান্সিয়াল গ্রুপ-এর একটি অঙ্গ প্রতিষ্ঠান।


title: ওরি ব্যাংক

text: ওরি ব্যাংকই দক্ষিণ কোরিয়ার প্রথম ব্যাংক যারা নন-ইন্টারনেট এক্সপ্লোরার ওয়েব ব্রাউজার ভিত্তিক অন-লাইন ব্যাংকিং সেবা প্রদান করে থাকে।


title: ওরি ব্যাংক

text: বাংলাদেশে কোরিয়ান বিনিয়োগকারীদের সুবিধার্থে এটি একটি শাখা পরিচালনা করে থাকে।


title: সিটিব্যাংক এনএ

text: সিটিব্যাংক এনএ () যুক্তরাস্ট্রের নিউইয়র্ক ভিত্তিক একটি ব্যাংক, যা সিটিগ্রুপ-এর একটি অঙ্গ প্রতিষ্ঠান। এই ব্যাংকটি ১৮১২ সালে "সিটি ব্যাংক অব নিউইয়র্ক" নামে প্রতিষ্ঠিত হয়, যা পরবর্তীতে "ফার্স্ট ন্যাশনাল সিটি ব্যাংক অব নিউইয়র্ক" নাম ধারণ করে। ২০১১ সারের তথ্যানুসারে সিটিগ্রুপ যুক্তরাস্ট্রের ৩য় বৃহত্তম ব্যাংকিং গ্রুপ।


title: ১৯৮৪ গ্রীষ্মকালীন অলিম্পিকে বাংলাদেশ

text: বাংলাদেশ লস এঞ্জেলেস, মার্কিন যুক্তরাষ্ট্রে অনুষ্ঠিত ১৯৮৪ গ্রীষ্মকালীন অলিম্পিকে একটি বিভাগে অংশগ্রহনের জন্য ১ জন ক্রীড়াবিদ প্রেরণ করে। এটি ছিল অলিম্পিকে বাংলাদেশের প্রথম অংশগ্রহণ।


title: এমে সেজ্যার

text: এমে ফেরনঁ দাভিদ সেজ্যার () (২৬ জুন, ১৯১৩ - ১৭ এপ্রিল, ২০০৮) ছিলেন মার্তিনিকের একজন ফরাসিভাষী কবি, লেখক, এবং রাজনীতিবিদ। তিনি "ফরাসিভাষী সাহিত্যে নেগ্রিচুড আন্দোলনের প্রতিষ্ঠাতা"দের একজন ছিলেন। তিনি শুধু মার্তিনিক বা পশ্চিম ভারতীয় দ্বীপপুঞ্জই নয়, সমগ্র আধুনিক ফরাসি সাহিত্যের এক দুর্লভ কবি এবং কৃষ্ণাঙ্গ স্বাধিকার রক্ষার অন্যতম সহযোগী যোদ্ধা ছিলেন। ভাবধারার দিক থেকে অধিবাস্তবতাবাদী (surrealist) হলেও, অনন্য চিত্রকল্প এবং গভীর দ্যোতনায় সেজ্যার একটা নিজস্ব কাব্যআঙ্গিক গড়ে তোলেন, যার বাংলা রূপান্তর প্রায় দুরূহ। "দেশে ফেরার খাতা" (), (১৯৩৮) তাঁর উল্লেখযোগ্য কাব্যগ্রন্থ, যেখানে ধরা পড়েছে সমগ্র নিগ্রো জাতির আশা-আকাঙ্ক্ষা আর যন্ত্রণা।


title: এমে সেজ্যার

text: এমে সেজ্যারের "দেশে ফেরার খাতা" লেখা শুরু হয় প্যারিস থেকে মার্তিনিকের ফেরার পূর্ব মুহূর্তে। গ্রন্থটি ১৯৪৭ সালে ব্রেনতানো প্রকাশনা সংস্থা, নিউইয়র্ক থেকে প্রকাশিত হয়। প্রথম ফরাসি সংস্করণ প্রকাশ করে বোর্ডাস, প্যারিস থেকে ১৯৪৭-এ। গ্রন্থটি ফরাসিভাষী কালো মানুষের মধ্যে যথেষ্ট জনপ্রিয়তা অর্জন করতে সক্ষম হয়। "দেশে ফেরার খাতা"কে বিবেচনা করা হয় সেজ্যারের দীর্ঘ কাব্যজীবনের ভূমিকা হিসেবে।


title: অ’ মোর আপোনার দেশ

text: অ’ মোর আপোনার দেশ (ও আমার নিজের দেশ) অসমের রাজ্য সঙ্গীত। লক্ষ্মীনাথ বেজবরুয়া রচিত কবিতাগুলোর মধ্যে এটি এক অন্যতম বিখ্যাত কবিতা। তিনি ১৯১০ সালের মে মাসে কৃপাবর বরুয়া ছদ্মনামে বাঁহী (বাঁশী) নামক পত্রিকায় "মোর দেশ" নামে এবং ১৯১৩ সালে কদমকলি বইতে নিজ নামে প্ৰকাশ করেছিলেন। গানটিতে সুরারোপ করেছিলেন কমলা প্ৰসাদ আগরওয়ালা । গানটির সুর এবং কথা সম্পর্কে বিভিন্ন মত রয়েছে। আনুষ্ঠানিকভাবে এই গানটি অসমের জাতীয় সঙ্গীতরূপে ১৯২৭ সালে তেজপুরে অণুষ্ঠিত অসম সত্ৰ সম্মেলনে গৃহীত হয়।৷


title: অ’ মোর আপোনার দেশ

text: লক্ষ্মীনাথ বেজবরুয়া রচিত "মোর দেশ" নামে এই গানটি ১৯১০ সালের মে মাসে বা ১৮৩২ শকাব্দ আশ্বিন মাসে লক্ষ্মীনাথেরই সম্পাদিত মাসিক সাময়িক পত্রিকা "বাঁহী"তে (বাঁশী) প্ৰথম বছর, সপ্তম সংখ্যাতে প্ৰকাশিত হয়েছিল। সেই সংখ্যাতে লক্ষ্মীনাথের দুটি গান প্ৰকাশিত হয়েছিল। 'মোর দেশ' এবং অন্যটি ছিল 'চন্দ্ৰা রাধার দ্বন্দ্ব্ব'। এই দুটি গানের রচিয়তা হিসেবে সে সময়ে তিনি "শ্ৰীকৃপাবর" ছদ্মনামে প্রকাশ করেছিলেন। পরে ১৯১৩ সালে কলকাতা থেকে প্ৰকাশিত লক্ষ্মীনাথ বেজবরুয়ার কবিতার বই কদমকলিতে এই দুটি গানই সন্নিবিষ্ট হয়ে প্ৰকাশিত হয়। প্ৰথম অবস্থাতে এই 'মোর দেশ' গানটি ইংরাজী সুরে যাতে পরিবেশন করা যায় তার জন্যে চারটা স্তবকে লেখা হয়েছিল যদিও গানটিতে সুর-বিন্যাস করে সাজাতে গিয়ে রচয়িতা লক্ষ্মীনাথের থেকে অণুমতি নিয়ে শেষের চার পঙ্ক্তি জাতীয় সঙ্গীতে অন্তৰ্ভূক্ত করার থেকে বিরত থাকেন সুরকার। গানটির বৈশিষ্ট্য, গভীর জাতীয় প্ৰেম তথা স্বদেশ প্ৰেম এবংজাতীয় পৰ্যায়ে সবার মনোগ্ৰাহী হবার মতো গুণসম্পন্ন যাতে হয়, সেদিকে নানা সময়ে একাধিক সঙ্গীতজ্ঞ সুরকারের দৃষ্টি আকৰ্ষিত হয়। পরবর্তীকালে গানটি তার আগেকার পরিচয় মোর দেশের বদলে "অ’ মোর আপোনার দেশ" রূপে পরিচিত হয়ে প্রচার এবং প্রসার লাভ করে।


title: অ’ মোর আপোনার দেশ

text: 'কদমকলিতে' একটি কবিতার রূপে থাকা গানটি কার সুরে বৰ্তমান পৰ্যায়ে এসে পৌঁছুলো সে সম্পর্কে সঠিক তথ্য মেলে না। সর্বপ্রথম এই গানটি ডিব্ৰুগড়ের জৰ্জ স্কুলের উদ্বোধনী সভাতে ঐ স্কুলের শিক্ষক তারাপ্ৰসাদ চক্ৰবৰ্তীর সুরে গাওয়া হয়েছিল। পরবর্তীকালে সুরকার প্রফুল্লচন্দ্র বরুয়ার সুরে ডিব্রুগড়ের অসম সাহিত্য সভাতে এই গান গাওয়া হয়। পরবর্তীকালে কমলাপ্ৰসাদ আগওয়ালার সুরে গানটি গাওয়া হয়। এছাড়াও এই সঙ্গীতের সুর দেন কবি ও গীতিকার পাৰ্বতী প্ৰসাদ বরুয়া ও ইন্দ্ৰেশ্বর বরঠাকুর।


title: অ’ মোর আপোনার দেশ

text: ২০১৩ সালের নভেম্বর মাসে এই গান সম্পর্কে এক বিতৰ্ক শুরু। তথ্য জানার অধিকার আইনের অধীনে গোলাঘাটের অরূপ বল্লভ গোস্বামী বলে এক ব্যক্তির আবেদনের ভিত্তিতে এই তথ্য প্রকাশ্যে আসে যে, "অ' মোর আপোনার দেশ"কে সরকারিভাবে জাতীয় সঙ্গীতের মৰ্যাদা প্ৰদান করা হয়নি। অবশ্য, এই তথ্য প্ৰকাশের পরে অসম সরকার গানটিকে সরকারিভাবে 'রাজ্যিক জাতীয় সঙ্গীত'-এর মৰ্যাদা দেওয়ার জন্য কাৰ্যব্যবস্থা গ্ৰহণ করেছেন।


title: শঙ্খ

text: শঙ্খ (ইংরেজি Shankha) হলো একজাতীয় বড় আকৃতির সামুদ্রিক শামুক। এর খোল দিয়ে অলঙ্কার , বাদ্যযন্ত্র , ইত্যাদি তৈরি করা হয় । এদের অন্যান্য নামের মধ্যে রয়েছে শাঁখ , শাখ , কম্বু প্রভৃতি।


title: শঙ্খ

text: হিন্দু ধর্মের বিভিন্ন কর্মকান্ডের সাথে শঙ্খ ওতোপ্রতোভাবে জড়িত। হিন্দু সধবা রমণীরা হাতে শঙ্খ দিয়ে তৈরী "শাখা" পরে। বিভিন্ন পূজা-পার্বণ এবং শুভ কাজের শুরুতে বিশেষভাবে কাঁটা শঙ্খের বাঁশি বাজানো হয়। হিন্দু ধর্মে শঙ্খের ধ্বনি পবিত্র বলে ধরা হয়। পূজা অর্চনা, পুত্রসন্তানের জন্ম, অন্নপ্রাশন, শ্মশানযাত্রা ইত্যাদি সময়ে শঙ্খধ্বনি করা হয়। কুরুক্ষেত্র যুদ্ধে পঞ্চপান্ডব ও শ্রীকৃষ্ণের ঠোঁটে শঙ্খধ্বনি ধ্বনিত হয়। দেবী দূর্গার হাতেও শঙ্খ দেখা যায়।


title: সুজাউদ্দিন খান

text: সুজা উদ্দিন মুহাম্মদ খান ছিলেন বাংলার একজন নবাব। তিনি মুর্শিদ কুলি খানের কন্যা জয়নব উন-নিসা বেগম ও আজমত উন-নিসা বেগমকে বিয়ে করেছিলেন। তার তৃতীয় স্ত্রীর নাম দুরদানা বেগম সাবিহা। ৩০শে জুন ১৭২৭ সালে তার শ্বশুর মুর্শিদ কুলি খানের মৃত্যুর পর তিনি নবাব সিংহাসনে আরোহন করেন।


title: সুজাউদ্দিন খান

text: তিনি দেক্কানের বুরহানপুরে মির্জা সুজা উদ্দিন মুহাম্মদ খান (মির্জা দেক্কানী) নামে জন্মগ্রহন করেন। তার পিতার নাম নবাব জান মুহাম্মদ খান (মির্জা নূর উদ্দিন খান)। তিনি ১৭১৯ সালে ওড়িশার সুবেদার (প্রাদেশিক শাসক) হিসেবে নিয়োগ পান। এছাড়াও তিনি ১৭২৭ সালের জুলাইয়ে বাংলা ও ১৭৩১ সালে বিহারের সুবেদার হিসেবে নিয়োগ পেয়েছিলেন। সুবেদার উপাধিটি মুঘল শাসনামল থেকে প্রচলিত।


title: সুজাউদ্দিন খান

text: সরাসরি উত্তারাধীকারী না থাকায় মুর্শিদ কুলি খান তার নাতি সুজাউদ্দিনের পুত্র সরফরাজ খানকে সিংহাসনের জন্য মনোনীত করেন। মুর্শিদ কুলি খান ১৭২৭ সালে মৃত্যুবরন করনে ও সরফরাজ খানের সিংহাসন লাভের উপক্রম হয়।


title: সুজাউদ্দিন খান

text: এদিকে সুজা উদ্দিন ছিলেন ওড়িশার সুবেদার ও তার ডেপুটি ছিলেন আলীবর্দী খাঁ। মুর্শিদ কুলি খান সাধারনত সুজা উদ্দিনের জনগনের জন্য গৃহীত সর্বব্যাপী নীতিকে সমর্থন করতেন না। পূর্বের পরিকল্পনা অনুযায়ী যখন সরফরাজ খানকে সিংহাসনের উত্তারীধার হিসেবে ঘোষনা করা হয় তখন সুজাউদ্দিন নিজ পুত্রের অধীনে চাকরী করতে বিরক্ত ছিলেন। আলীবর্দী খাঁ ও তার ভাই হজি, সুজা উদ্দিনকে বলেন এই পদের জন্য তিনিই সবচেয়ে উত্তম ব্যক্তি। আলীবর্দী খাঁ ও হাজির সাহায্যে সুজাউদ্দিন সিংহাসন দখলের প্রস্তুতি নিতে থাকেন। এছাড়াও তিনি মুঘল সম্রাট মুহাম্মদ শাহ-এর সাহায্য পেয়েছিলেন, সম্রাট তাকে সাহায্য করার জন্য প্রস্তুত ছিলেন। পরবর্তীতে তিনি বাংলার নবাবদের রাজধানী মুর্শিদাবাদের দিকে এক বিশাল সৈন্যবাহিনী নিয়ে গমন করেন। পরিবারের মধ্যে কলহ এড়ানোর জন্য তখন মুর্শিদ কুলি খানের স্ত্রী বৈঠক করেন ও সরফরাজ খান পিতা সুজাউদ্দিনকে সম্মান প্রদর্শনপূর্বক সিংহাসনে বসতে অস্বীকৃতি জানায়। ১৭২৭ সালের আগস্টের দিকে সুজা উদ্দিন পরিপূর্ণভাবে সিংহাসন লাভ করেন ও বাংলার দ্বিতীয় নবাব হিসেবে প্রতিষ্ঠা পান।


title: সুজাউদ্দিন খান

text: সুজাউদ্দিনকে সমর্থন করার স্বীকৃতি স্বরূপ তিনি মুঘল সম্রাটের কাছে বিপুল পরিমাণ উপঢৌকন পাঠান। মুঘল সম্রাট মুহাম্মদ শাহ পরিবর্তে তাকে মুতামুল মুলক (দেশের কর্তা), সুজাউদৌলা (রাষ্ট্রের নায়ক) ও আসাদ জং (যুদ্ধের সিংহ) উপাধিতে ভূষিত করেন। এছাড়াও মুঘল সম্রাট তাকে বিভিন্ন দামি উপঢৌকন দিয়ে সম্মান জানান।


title: সুজাউদ্দিন খান

text: ১৭৩২ সালের দিকে নাদের শাহকে নিয়ে একটি উদ্বেগ ছড়িয়ে পরে। সুজাউদ্দিন অসুস্থ হয়ে পড়েন ও মৃত্যুভয়ে তিনি তার পুত্র ও দুরদানা বেগমকে ওড়িশা পাঠিয়ে দেন। এছাড়াও তিনি সরফরাজ খানকে তার উত্তারীকারী হিসেবে মনোনীত করেন। তিনি সবসময় সরফরাজ খানকে হাজি আহমেদ, আলম চাদ ও জগতশেঠের উপদেশ মেনে নিতে বলতেন যদিও সরফরাজ তাদের পছন্দ করতেন না। ২৬শে আগস্ট ১৭৩৯ সালে তিনি মৃত্যুবরন করেন। তিনি দুই পুত্র ও দুই কন্যা রেখে যান। তাকে মুর্শিদাবাদের রোশনিবাগে সমাধিস্থ করা হয়। তার মৃত্যুর পর পুত্র সরফরাজ খান সিংহাসনে বসেন এবং এ সময়ই নাদের শাহ দিল্লি আক্রমণ করেন।


title: সুজাউদ্দিন খান

text: সুজা উদ্দিন অত্যন্ত সমৃদ্ধিশীল একটি দেশ রেখে যান ও তার পুত্র ভালোভাবেই দেশ পরিচালনা করেন। নাসিরি রাজবংশ আরো ১৩ মাস স্থায়ী ছিল এবং সরফরাজ খানের সাথে সাথে এই রাজবংশেরও সমাপ্তি ঘটে।


title: ১৯৮৮ গ্রীষ্মকালীন অলিম্পিকে বাংলাদেশ

text: বাংলাদেশ সিউল, কোরিয়ায় অনুষ্ঠিত ১৯৮৮ গ্রীষ্মকালীন অলিম্পিকে অংশগ্রহন করে। বাংলাদেশ ২টি বিভাগে অংশগ্রহনের জন্য ৬ সদস্যের ক্রীড়া দল প্রেরণ করে।


title: রবি রামপাল

text: রবীন্দ্রনাথ রামপাল (; জন্ম: ১৫ অক্টোবর, ১৯৮৪) ত্রিনিদাদ ও টোবাগো’র প্রেসালে জন্মগ্রহণকারী ওয়েস্ট ইন্ডিজ দলের ক্রিকেটার। তিনি হচ্ছেন প্রথম ভারতীয় বংশোদ্ভূত দ্রুতগামী বোলার, যিনি ওয়েস্ট ইন্ডিজের পক্ষে আন্তর্জাতিক পর্যায়ে টেস্ট, একদিনের আন্তর্জাতিক ক্রিকেট এবং টুয়েন্টি২০ আন্তর্জাতিকে প্রতিনিধিত্ব করছেন। পেস এবং সঠিক মানের নিখুঁত বোলিং ভঙ্গীমার দরুন চিহ্নিত হয়ে আছেন। বেশ কয়েক বছর ধরে জেরোমি টেলরের সাথে ওয়েস্ট ইন্ডিজের বোলিং আক্রমণে নেতৃত্ব দিচ্ছেন। এছাড়াও তিনি ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের পক্ষে ২০১৩ সালের নিলামে অংশগ্রহণ করে চুক্তিবদ্ধ হন।


title: রবি রামপাল

text: ২০০২-০৩ মৌসুমের ওয়েস্ট ইন্ডিজের ঘরোয়া ক্রিকেটে ছয়টি খেলায় অংশগ্রহণ করে ১৮ উইকেট লাভ করেন যা কেবলমাত্র মারলন ব্ল্যাকের চেয়ে বেশী ছিল। ২০০৩-০৪ মৌসুমে ওয়েস্ট ইন্ডিজের অনূর্ধ্ব-১৯ ক্রিকেট দলের হয়ে রেড স্ট্রিপ বোলে অনুষ্ঠিত একদিনের ক্রিকেট প্রতিযোগিতায় অংশগ্রহণ করেন। দলের পক্ষে তিনি শীর্ষস্থানীয় উইকেট সংগ্রহকারী ছিলেন যা নিকটতম খেলোয়াড়ের চেয়ে দ্বিগুণ ছিল।


title: রবি রামপাল

text: প্রতিযোগিতা শেষে রামপাল ওয়েস্ট ইন্ডিজ দলে প্রতিনিধিত্ব করার জন্য অক্টোবর-নভেম্বরে জিম্বাবুয়ে সফরে ডাক পান। কিন্তু প্রথম খেলায় তিনি কোন উইকেট লাভ করতে পারেননি। ৩০ ওভারে ১৩টি নো-বল দিয়েছিলেন। ফলে, দুই টেস্ট ম্যাচের কোনটিতেই তার অংশগ্রহণের সুযোগ ঘটেনি। তবে, একদিনের প্রস্তুতিমূলক খেলায় জিম্বাবুয়ে এ দলের উদ্বোধনী ব্যাটসম্যান ডিওন ইব্রাহিমসহ দুইজনের উইকেট দখল করায় পাঁচটি খেলার চারটিতে অংশগ্রহণ করেন। ঘটনাক্রমে তিনি কোন উইকেট লাভে ব্যর্থ হলে দল চূড়ান্ত খেলায় জয়ী হয়ে সিরিজ ৩-২ ব্যবধানে জয় করে। তার এ ব্যর্থতায় তিনি ওয়েস্ট ইন্ডিজের সর্বাপেক্ষা ব্যয়বহুল বোলিং করেন, যিনি কমপক্ষে চার ওভার বোলিং করেও কোন উইকেট পাননি।


title: ১৮৯৬ গ্রীষ্মকালীন অলিম্পিকে ইতালি

text: ইতালি হতে একজন প্রতিযোগী ১৮৯৬ গ্রীষ্মকালীন অলিম্পিক-এ অংশগ্রহণ করে। ১৮৯৬ সালের অলিম্পিকে অংশ নিয়ে পদক জয়ে ব্যর্থ হওয়া চারটি দেশের একটি ছিল ইতালি; সুইডেন, চিলি এবং বুলগেরিয়া ছিলো অপর তিনটি দেশ। ইতালির প্রতিযোগী রিভাবেল্লা শুটিং-এর একটি ইভেন্টে অংশ নেন।


title: ১৮৯৬ গ্রীষ্মকালীন অলিম্পিকে ইতালি

text: আরেকজন ইতালীয় কার্লো আইরোলদি অ্যাথেন্সে উপস্থিত ছিল। তিনি মিলান থেকে পায়ে হেঁটে এথেন্স ভ্রমণ করেছিলেন, যা ছিল ২৮ দিনের। কিন্তু তাকে অযোগ্য হিসেবে ঘোষণা করা হয় কারণ তিনি পেশাদার ছিলেন না এবং এর আগের বছর তিনি মিলান-বার্সেলোনা শরীরচর্চা ইভেন্টে প্রাইজমানি পেয়েছিলেন।


title: ১৮৯৬ গ্রীষ্মকালীন অলিম্পিকে ইতালি

text: জুজেপ্পে রিভাবেল্লা ৮৪৫ এর কম স্কোর করেন এবং তার অবস্থান ১৪তম থেকে ৪১তম এর মধ্যে ছিল।


title: গোল-ই-আফরোজ কলেজ

text: গোল-ই-আফরোজ সরকারি কলেজ বাংলাদেশের নাটোর জেলার সিংড়া উপজেলায় অবস্থিত একটি আবাসিক সহশিক্ষা সম্বলিত উচ্চ শিক্ষা প্রতিষ্ঠান। এটি বাংলাদেশের স্বাধীনতা যুদ্ধের পূর্বে ১৯৭০ সালে প্রতিষ্ঠিত হয় এবং ১৯৮৬ সালে সরকারিকৃত করা হয়।


title: গোল-ই-আফরোজ কলেজ

text: রাজশাহীর সিংড়া-নাটোর পরিবারের একজন সদস্য এবং গুলবদন বেগম ও সামেজ উদ্দীন আহমদের কন্যা বেগম গোল-ই-আফরোজ-এর নামে এই কলেজটি প্রতিষ্ঠিত হয়। তিনি নাটোরের শেষ জমিদার জালালউদ্দীন মির্জার নাতনী এবং এম এম রহমতউল্লাহ্‌র স্ত্রী।


title: সিংড়ানাটোর পরিবার

text: সিংড়ানাটোর পরিবার (, হিন্দি: सिंगरौनाटोर जमीनदारी परिवार, ) বাংলাদেশের রাজশাহী অঞ্চলের নাটোর জেলার সিংড়া উপজেলার একটি বিখ্যাত জমিদার পরিবার।


title: সিংড়ানাটোর পরিবার

text: এই পরিবার গোল-ই-আফরোজ কলেজ প্রতিষ্ঠা করেছে।


title: গোল-ই-আফরোজ

text: বেগম গোল-ই-আফরোজ () (জন্ম: ১৯৪৭) একজন বাংলাদেশী সমাজকর্মী এবং সিংড়ানাটোর পরিবার-এর সদস্য। তিনি রাজনীতিবিদ এম এম রহমতউল্লাহ্‌র স্ত্রী এবং নাটোরের শেষ জমিদার জালালউদ্দীন মির্জার নাতনী।


title: গোল-ই-আফরোজ

text: গোল-ই-আফরোজ কলেজটি বেগম গোল-ই-আফরোজ এর নামে প্রতিষ্ঠিত হয়েছে।


title: মাদারবখশ

text: মাদারবখশ (১৯০৭ - ২০ জানুয়ারি ১৯৬৭) ছিলেন একজন বাঙালি রাজনীতিবিদ। তিনি রাজশাহী অঞ্চরের জনপ্রতিনিধি ছিলেন। এবং তত্কালীন সময়ের বিভিন্ন সামাজিক ও রাজনৈতিক আন্দোলনে নেতৃত্ত্ব দান করেছিলেন।


title: মাদারবখশ

text: তিনি ১৯০৭ সালে নাটোর জেলার সিংড়া উপজেলার স্থাপনদীঘি নামক গ্রামে জন্মান। তার পিতার নাম বলিউদ্দিন মন্ডল। তিনি ১৯২৮ সালে কলিকাতা বিশ্ববিদ্যালয় থেকে ইতিহাসে এম.এ. এবং ১৯২৯ সালে বি.এল. ডিগ্রী লাভ করেন।


title: মাদারবখশ

text: মাদারবখশ ১৯৪৬ সালে বঙ্গীয় আইন সভার সদস্য নির্বাচিত হন। তিনি ১৯৪৭ থেকে ১৯৫৪ সাল পর্যন্ত পাকিস্তান আইন সভার সদস্য ছিলেন।


title: শংকর গোবিন্দ চৌধুরী

text: শংকর গোবিন্দ চৌধুরী (জন্ম: ৪ মার্চ, ১৯২৬ - মৃত্যু: ১৩ সেপ্টেম্বর, ১৯৯৫) ছিলেন বাংলাদেশের একজন রাজনীতিবিদ, সমাজসেবী এবং মুক্তিযুদ্ধের অন্যতম সংগঠক।


title: শংকর গোবিন্দ চৌধুরী

text: শংকর গোবিন্দ চৌধুরী ১৯২৬ সালের ৪ মার্চ তারিখে নাটোরে জন্মগ্রহণ করেন। তার পিতার নাম জ্ঞানদা গোবিন্দ চৌধুরী; তিনি নাটোরের রাণী ভবানীর জমিদার ছিলেন। তিনি অনিমা চৌধুরীর সাথে পরিণয় সূত্রে আবদ্ধ হন।


title: শংকর গোবিন্দ চৌধুরী

text: তিনি ১৯৭০ সালের নির্বাচনে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। ১৯৭৫ সালে বাকশাল প্রবর্তিত হলে তিনি নাটোরের গভর্ণর নিযুক্ত হন। সপ্তম জাতীয় সংসদেরও সদস্য ছিলেন তিনি। এছাড়া, নাটোর পৌরসভার দু’বারের চেয়ারম্যানও ছিলেন শংকর গোবিন্দ।


title: শংকর গোবিন্দ চৌধুরী

text: ১৯৯৬ সালের ১৩ সেপ্টেম্বর তিনি মৃত্যুবরণ করেন।


title: শংকর গোবিন্দ চৌধুরী

text: ২০১৮ সালে বাংলাদেশ সরকার “স্বাধীনতা ও মুক্তিযুদ্ধ” বিভাগে তাকে মরণোত্তর “স্বাধীনতা পুরস্কার” সম্মাননায় ভূষিত করে।


title: বরেন্দ্র অনুসন্ধান সমিতি

text: বরেন্দ্র অনুসন্ধান সমিতি বাংলাদেশের রাজশাহী অঞ্চলের একটি প্রাচীন গবেষণা প্রতিষ্ঠান। ১৯১০ সালে রাজশাহী অঞ্চলের তিনজন পুরাকীর্তি ও বিদ্যাত্সাহী ব্যক্তি শরৎ কুমার রায়, অক্ষয়কুমার মৈত্রেয় এবং রমাপ্রসাদ চন্দ একত্রিত হয়ে প্রতিষ্ঠা করেন এই প্রতিষ্ঠানটি।


title: বরেন্দ্র অনুসন্ধান সমিতি

text: ঊনবিংশ শতকের শেষ দিকে বাংলা সাহিত্য এবং বাংলার ঐতিহাসিক ও প্রত্নতাত্ত্বিক নিদর্শনসমূহ সংগ্রহ ও অনুশীলনের জন্য প্রতিষ্ঠা করা হয় বঙ্গীয় সাহিত্য পরিষদ-এর। এর প্রথম অধিবেশন অনুষ্ঠিত হয় ১৯০৮ সালে পশ্চিমবঙ্গের কাশিমবাজার এবং দ্বিতীয় অধিবেশন অনুষ্ঠিত হয় ১৯০৯ সালে ভাগলপুর-এ। রাজশাহী থেকে শরৎ কুমার রায়, অক্ষয় কুমার ও রমা প্রসাদ এই উভয় অধিবেশনে যোগ দেন এবং বরেন্দ্র অঞ্চলের ঐতিহ্য ও পুরাকীর্তি সম্পর্কিত প্রবন্ধ উপস্থাপন করেন। সেখান থেকে ফিরে এসে তারা ১৯১০ সালে বঙ্গীয় সাহিত্য পরিষদ-এর সাথে একত্রিতভাবে বগুড়া জেলার খঞ্জনপুরে একটি পুরাতাত্ত্বিক অভিযান পরিচালনা করেন। সেই অভিযানে সংগৃহীত ঐতিহ্য সংরক্ষণের জন্য একটি সমিতি গঠনের বিষয়ে ঐকমত্য হয়ে তারা গঠন করেন 'বরেন্দ্র অনুসন্ধান সমিতি'। এই সমিতির ব্যয় নির্বাহের জন্য কুমার শরৎকুমার রায়, অক্ষয় কুমার মৈত্রেয় ও রমাপ্রসাদ তাদের ব্যক্তিগত অর্থ প্রদান করতেন; কিন্তু তা প্রয়োজনের তুলনায় কম হওয়ায় বঙ্গীয় সরকার এই সমিতিকে একশ টাকা করে অনুদান দিত।


title: বরেন্দ্র অনুসন্ধান সমিতি

text: বরেন্দ্র অনুসন্ধান সমিতির পরিচালিত প্রত্মতাত্ত্বিক অভিযানের ফলে সংগৃহীত বিভিন্ন নিদর্শনসমূহ সংরক্ষণের জন্য একটি ভবন নিমার্ণ করার প্রয়োজনীয়তা দেখা দেয়ায় শরৎ কুমার নানাবিধ আর্থিক অনটনের মধ্যেও নিজের দান করা জমিতে একটি ভবন নির্মাণের কাজ শুরু করেন। বরেন্দ্র অনুসন্ধান সমিতির কর্মকর্তাদের অনুরোধে বাংলার তৎকালীন গভর্নর লর্ড কারমাইকেল ১৯১৬ সালের ১৩ নভেম্বর বরেন্দ্র গবেষণা জাদুঘর ভবনের ভিত্তিপ্রস্তার স্থাপন করেন এবং নিমার্ণ শেষে ১৯১৯ সালের ২৭ নভেম্বর এর দ্বার উম্মোচন করেন লর্ড রোনাল্ডসে।


title: রমাপ্রসাদ চন্দ

text: রমাপ্রসাদ চন্দ (১৫ আগস্ট ১৮৭৩ - ২৮ মে ১৯৪২) ছিলেন একজন ভারতীয় বাঙালি ইতিহাসবিদ এবং পুরাতত্ত্ববিদ। তিনি ১৯১০ সালে রাজশাহী অঞ্চলের অপর দুই পুরাকীর্তি ও বিদ্যাত্সাহী ব্যক্তি শরৎ কুমার রায় এবং অক্ষয়কুমার মৈত্রেয়-এর সাথে একত্রে প্রতিষ্ঠা করেন বরেন্দ্র অনুসন্ধান সমিতি এবং পরবর্তীতে ১৯১৯ সালে বরেন্দ্র গবেষণা জাদুঘর।


title: চলনবিল জাদুঘর

text:
চলনবিল জাদুঘর নাটোর জেলার গুরুদাসপুর উপজেলার খুবজিপুর গ্রামে অবস্থিত। এখানে চলনবিলের প্রত্নতাত্ত্বিক নিদর্শন সংগ্রহে রাখা হয়েছে।
১৯৭৮ সালের ১লা সেপ্টেম্বর খুবজীপুর দ্বিমুখী উচ্চ বিদ্যালয় ভবনে বেসরকারি উদ্যোগে অস্থায়ীভাবে যাত্রা শুরু হয় চলনবিল জাদুঘরের। ১৯৮৯ সালের ২ জুলাই জাদুঘরটি প্রত্নতত্ত অধিদপ্তরের আওতায় আসে । এটি প্রতিষ্ঠার পর সংগ্রহকাজে গুরুত্ব দেয়া হয় ।


title: চলনবিল জাদুঘর

text:
চলনবিলের অঞ্চলের ইতিহাস ঐতিহ্য সংরক্ষণের লক্ষ্যে অধ্যাপক এমএ হামিদ এ জাদুঘর স্থাপনের সিদ্ধান্ত নেন। তিনি তার চেষ্টায় যাদুঘরকে সমৃদ্ধ করেছিলেন হাতে লেখা কোরআন শরীফ, মহারানী ভবানীর হাতে লেখা দলিল, চলনবিল অঞ্চলের মানুষের ব্যবহৃত নানান জিনিস-পত্র দুর্লভ পূরাকীর্তি, নানান ধরনের মুর্তি আর মূদ্রা দিয়ে।
বর্তমানে অযত্ন অবহেলায় জাদুঘরটি ধ্বংসের মুখে। স্যাঁতস্যাঁতে কক্ষগুলোতে রক্ষিত মূল্যবান দুর্লভ প্রত্ন সম্পদগুলো ক্ষতির সম্মুখে পড়েছে। এছাড়া, সংস্কার আর সংরক্ষণের নামে মূল্যবান অনেক জিনিস নিয়ে যাওয়া হয় বগুড়া মহাস্থান যাদুঘরে। পরে সেগুলো আর ফিরে আসেনি।


title: ব্রিস্টল বিশ্ববিদ্যালয়

text: ব্রিস্টল বিশ্ববিদ্যালয় যুক্তরাজ্যের ব্রিস্টলে অবস্থিত একটি বিশ্ববিদ্যালয়। এটি ১৮৭৬ সালে প্রতিষ্ঠিত হয়। এটি রাসেল গ্রুপ এর অন্যতম সদস্য।


title: ড্যারেন ব্র্যাভো

text: ড্যারেন মাইকেল ব্র্যাভো (; জন্ম: ৬ ফেব্রুয়ারি, ১৯৮৯) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ঘরোয়া ক্রিকেটে তিনি ত্রিনিদাদ ও টোবাগো দলে খেলে থাকেন। বামহাতি ব্যাটসম্যান হিসেবে তার পরিচিতি রয়েছে। তার আদর্শ হিসেবে রয়েছেন ব্রায়ান লারা। অফ সাইডে তার ব্যাটিং স্টাইলের জন্য ব্রায়ান লারার সাথে তুলনা করা হয়। ব্রায়ান লারা ও ব্র্যাভো’র মা একে-অপরের আত্মীয়া। এছাড়াও তিনি ওয়েস্ট ইন্ডিজের বর্তমান ক্রিকেটার ডোয়েন ব্র্যাভোর বৈমাত্রেয় ভাই।


title: ড্যারেন ব্র্যাভো

text: ত্রিনিদাদ ও টোবাগো দলের অনূর্ধ্ব-১৯ পর্যায়ের ক্রিকেট খেলার পর জানুয়ারি, ২০০৭ সালে গায়ানার বিপক্ষে একদিনের ক্রিকেটে অভিষেক ঘটে ব্র্যাভো’র। খেলায় তিনি মাত্র সাত রান করেন। তিনদিন পর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন। এরপর ২০০৬-০৭ মৌসুমে কোন খেলায় অংশগ্রহণ করেননি। এরপর তিনি অনূর্ধ্ব-১৯ দলে ফিরে আসেন ও টিসিএল অনূর্ধ্ব-১৯ চ্যালেঞ্জে অংশ নিয়ে প্রতিযোগিতার শীর্ষস্থানীয় রান সংগ্রহকারী বনে যান। ৫৯.৮৫ রান গড়ে তিনি পাঁচ খেলায় মোট ৪১৯ রান সংগ্রহ করেন।


title: ড্যারেন ব্র্যাভো

text: জুন, ২০০৯ সালে ওয়েস্ট ইন্ডিজের একদিনের দলে ডাক পান। ভারতের বিরুদ্ধে অনুষ্ঠিত ওডিআই সিরিজের প্রথম দুটি খেলায় অংশগ্রহণ করেন। সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে। প্রথম দুই বলেই দুটি চারসহ ১৬ বলে ১৯ রান তোলেন। টেস্ট ক্রিকেটে অভিষেক ঘটে শ্রীলঙ্কার বিপক্ষে ১৫ নভেম্বর, ২০১০ তারিখে। এতে তিনি ১৫৯ বল খরচ করে ৫৮ রান করেন। দ্বিতীয় টেস্টে ৮০ এবং তৃতীয় টেস্টে ৬৮ রান করেন। সফরে তার রান গড় ছিল ৬৮.৬৬।


title: ড্যারেন ব্র্যাভো

text: ২০১১ সালের ক্রিকেট বিশ্বকাপে অংশগ্রহণ শেষে তিনি দলের সাথে পাকিস্তান সফরে যান। দুই টেস্টের সিরিজে তিনিই ছিলেন একমাত্র ব্যাটসম্যান, যার রান সংখ্যা ১০০ পেরিয়েছিল। অক্টোবরে ওয়েস্ট ইন্ডিজ বাংলাদেশ সফরে আসে। প্রথম টেস্টে ২ ও ২৪* করেন যা ড্রয়ে পরিণত হয়। দ্বিতীয় টেস্টে তিনি শতরান করেন ও দলকে ১-০ ব্যবধানে জয়ী হতে সহাযতা করেন। ২৯৭ বলে সংগৃহীত ১৯৫ রান ছিল এ উপমহাদেশে যে-কোন ওয়েস্ট ইন্ডিয়ান ব্যাটসম্যানের ৯ম সর্বোচ্চ রান।


title: সরফরাজ খান

text: সরফরাজ খান (মৃত্যু: এপ্রিল ২৯, ১৭৪০) ছিলেন বাংলার একজন নবাব। তার আসল নাম মির্জা আসাদুল্লাহ। সরফরাজ খানের নানা নবাব মুর্শিদ কুলি খান সরফরাজকে বাংলা, বিহার ও ওড়িশার নবাব বা তার উত্তরাধীকারী মনোনীত করেন। ১৭২৭ সালে মুর্শিদ কুলি খানের মৃত্যুর পর যখন তিনি সিংহাসনে আরোহন করবেন তখন জানতে পারেন তার পিতা ওড়িশার সবেদার সুজা উদ্দিন মুহাম্মদ খান ও তার ডেপুটি আলীবর্দী খাঁ বিশাল বাহিনী নিয়ে সিংহাসন দখলের জন্য মুর্শিদাবাদ অগ্রসর হচ্ছে। পরিবারের মধ্যে কলহ এড়ানোর জন্য দেওজার বেগম সরফরাজকে তার পিতার সম্মানে সিংহাসন ছেড়ে দিতে বলেন। যাইহোক পরবর্তীতে সুজা উদ্দিন মুহাম্মদ খান তার উত্তরাধীকারী হিসেবে সরফরাজকেই মনোনীত করেন এবং ১৭৩৯ সালে পিতার মৃত্যুর পর তিনি সিংহাসনে আরোহন করেন। সিংহাসনে বসার পর তিনি আলা উদ্দিন হাইদার জং উপাধি ধারন করেন।


title: সরফরাজ খান

text: সরফরাজ খানের দুর্ভাগ্য যে তিনি আলীবর্দী খাঁর মত একজন প্রতিপক্ষ পেয়েছিলেন যার ৭০ বছর বয়সেও নেতৃত্ত্ব দেওয়ার অসাধারন গুন ছিল এবং তিনি সরফরাজ খানের দূর্বলতাগুলো জানতেন। সরফরাজ খান ভাগীরথী নদীর তীরে গিরকার যুদ্ধে নিহত হন। তার প্রতিপক্ষ আজিমাবাদের (বর্তমান পাটনা) সুবেদার আলীবর্দী তাকে সরাসরি যুদ্ধে পরাজিত করেন। যুদ্ধটি ক্ষণস্থায়ী ছিল কিন্তু এর ভয়াবহতা ছিল মারাত্মক। যুদ্ধের প্রথম দিকেই সরফরাজ খান গুলিবিদ্ধ হন কিন্তু তার সেনাবাহিনী যুদ্ধ চালিয়ে যেতে থাকে। শেষ পর্যন্ত আলীবর্দী খানের নিপুন রণকৌশলের কাছে সরফরাজের সেনাবাহিনী পরাজিত হয়।


title: সরফরাজ খান

text: প্রাথমিক ছত্রভঙ্গের কারণ ছিল সরফরাজ খান কখনো আলীবর্দী খাঁর কাছ থেকে এরকম যুদ্ধ আশা করেন নি এবং আলীবর্দী খাঁ সবকিছু গুছিয়ে নেওয়ার জন্য সরফরাজকে সময় দেন নি। সিংহাসনে বসার ১৩ মাসের মাথায়ই তিনি আক্রমণ করেন। অপর দিকে সরফরাজ খান আরো বড় হুমকি নাদির শাহকে নিয়ে চিন্তিত ছিলেন যিনি দিল্লি ও পাঞ্জাব আক্রমণ করেছিলেন।


title: সরফরাজ খান

text: সরফরাজ খান মৃত্যুর সময় পাঁচ পুত্র ও পাঁচ কন্যা রেখে যান যারা কখনো ক্ষমতা গ্রহন করতে পারেন নি। আলীবর্দী খাঁ বাংলার নবাব হিসেবে অভিষিক্ত হন ও একই সাথে মুর্শিদ কুলির নাসিরি রাজবংশের পতন ঘটে। আলীবর্দী খাঁ আফসার রাজবংশের প্রতিষ্ঠা করেন। সরফরাজ খানকে মুর্শিদাবাদের নাগিনাবাগে সমাধিস্থ করা হয়। তার নির্মিত ফুটি মসজিদ মুর্শিদাবাদে একটি দর্শনীয় স্থান।


title: বর্দিয়া রাষ্ট্রীয় নিকুঞ্জ

text: বর্দিয়া রাষ্ট্রীয় নিকুঞ্জ ( ) হচ্ছে নেপালের একটি সংরক্ষিত অঞ্চল যেটি ১৯৮৮ সালে "রাজকীয় বরদিয়া রাষ্ট্রীয় নিকুঞ্জ" হিসেবে প্রতিষ্ঠিত হয়। এর আয়তন হচ্ছে এবং এটি নেপালের তরাই অঞ্চলের সবচেয়ে বড় এবং অক্ষত জাতীয় নিকুঞ্জ। এটি বর্দিয়া জেলায় অবস্থিত কর্নালি নদীর পূর্ব তীর লাগোয়া। এটি উত্তরে সিওয়ালিক পাহাড় দ্বারা বিচ্ছিন্ন। নেপালগুঞ্জ-সুরখেত মহাসড়ক দ্বারা এটির দক্ষিণ দিক গঠিত, যেটি তীব্রভাবে সংরক্ষিত এ-অঞ্চলটিকে আক্রমণ করে। মানব বসতির মাধ্যমে এর প্রাকৃতিক বিচ্ছিন্নতাটি তৈরি হয়েছে গেরুয়ার পাশে পশ্চিমে যেদিকে কর্নালি নদীর একটি শাখা এবং দক্ষিণ-পশ্চিমে ববি নদী প্রবাহিত। এখানে বর্তমানে বাঘের সংখ্যা ১৮টি এবং ৫০টিতে উন্নীত করার লক্ষ্য নির্ধারণ করা হয়েছে।


title: সুমাত্রার বাঘ

text: সুমাত্রার বাঘ ("Panthera tigris sumatrae") হচ্ছে একটি দুর্লভ বাঘের উপপ্রজাতি যেটির আবাস ইন্দোনেশিয়ার সুমাত্রা দ্বীপে। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে যেহেতু এর সংখ্যা ৪৪১ থেকে ৬৭৯ টিতে নেমে এসেছে এবং ৫০ এর অধিক উপসংখ্যা নেই এবং এটি ধ্বংসের প্রবণতায় রয়েছে।


title: সুমাত্রার বাঘ

text: সুমাত্রার বাঘ হচ্ছে সুন্দা দ্বীপের বাঘ গ্রুপের অন্য দুই বিলুপ্ত বালি বাঘ ও জাভার বাঘ ছাড়াও এই দ্বীপের একমাত্র জীবিত সদস্য। ৩৪টি বাঘের মাইটোকন্ড্রিয়াল জিনের ডিএনএ সিকুয়েন্সের ফলে প্রকল্পটিকে সমর্থন করে যে সুমাত্রার বাঘেরা অন্যান্য ভূমির বাঘের থেকে রোগনির্ণয়ত্তত্বের দিক দিয়ে ভিন্ন।


title: টেলোমিয়ার

text: টেলোমিয়ার হলো একটি ক্রোমাটিডের শেষ দুই প্রান্তে যে অঞ্চলে পুনরাবৃত্তিমূলক নিউক্লিওটাইড ক্রম থাকে সে অঞ্চল। টেলোমিয়ার ক্রোমোজমের উভয় প্রান্তে অবস্থিত একমাত্র অঞ্চল যেখানে ডিএনএ একসূত্রক। টেলোমিয়ার টেলোমেরাস নামক এনজাইম দ্বারা নিয়ন্ত্রিত হয়। এটার নামকরণ হয়েছে গ্রীক telos (τέλος) 'শেষ' এবং merοs (μέρος, root: μερ-) 'অংশ' থেকে। প্রতিবেশী ক্রোমোজোমের সাথে মিশে যাওয়া বা ক্রোমোজোমের শেষ প্রান্তের ক্ষয় থেকে এটি ক্রোমোজোমকে রক্ষা করে। ক্রোমোজোমের শেষ প্রান্তকে খাটো হতে দিয়ে, টেলোমিয়ার ক্রোমোজোমের শেষ প্রান্তের জিন ক্ষয় রোধ করে। টেলোমিয়ার ছাড়া জিনোমগুলো অনবরত তথ্য হারাত। প্রতি কোষ বিভাজনে টেলোমিয়ার প্রান্ত ছোট হয়।


title: টেলোমিয়ার

text: কোষ বিভাজনের সময়, যে এনজাইমগুলো ডিএনএ বিভাজন করে তারা বিভাজন প্রক্রিয়া ক্রোমোসোমের শেষ প্রান্ত পর্যন্ত চালিয়ে যেতে পারে না। টেলোমিয়ার ছাড়া কোষ বিভাজন হলে ক্রোমোসোমের শেষ প্রান্ত ও ওখানকার প্রয়োজনীয় তথ্য উভয়ই হারিয়ে যেত। ক্ষয়কৃত টেলোমিয়ার এর ক্ষয় পূরণ টেলোমিয়ার রিভার্জ ট্রান্সক্রিপটেস (Telomerase Reverse Transcriptase) নামক একটি এনজাইম দ্বারা হয়ে থাকে।


title: ফ্রেডরিখ গোল্যান্ড হপকিন্স

text: স্যার ফ্রেডরিখ গোল্যান্ড হপকিন্স একজন ইংরেজ প্রাণরসায়নবিদ। ভিটামিন আবিষ্কারের জন তিনি ১৯২৯ সালে চিকিৎসাবিজ্ঞানে নোবেল পুরস্কার লাভ করেন। তিনি ট্রিপ্টোফ্যান নামক এমিনো এসিডও আবিষ্কার করেন। তিনি ১৯৩০ থেকে ১৯৩৫ সাল পর্যন্ত রয়েল সোসাইটির প্রেসিডেন্ট ছিলেন। তিনি হপকিন্স সাসেক্সে জন্মগ্রহণ করেন।


title: অ্যান্ড্রিউ ফিল্ডিং হ্যাক্সলি

text: স্যার অ্যান্ড্রিউ ফিল্ডিং হ্যাক্সলি একজন ইংরেজ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।


title: অ্যান্ড্রিউ ফিল্ডিং হ্যাক্সলি

text: হ্যাক্সলি ১৯১৭ সালের ২২ নভেম্বর লন্ডনের হ্যাম্পস্টিডে জন্মগ্রহণ করেন। তিনি কেমব্রিজ বিশ্ববিদ্যালয় থেকে ১৯৩৮ সালে ব্যাচেলর ডিগ্রি লাভ করেন। তিনি ১৯৫৫ সালে রয়েল সোসাইটির ফেলো নির্বাচিত হন। তিনি ১৯৮০ থেকে ১৯৮৫ সাল পর্যন্ত রয়েল সোসাইটির প্রেসিডেন্টের দায়িত্ব পালন করেন।


title: বার্ণার্ড কাটজ

text: স্যার বার্ণার্ড কাটজ একজন জার্মান বংশোদ্ভূত জীবপদার্থবিজ্ঞানী। তিনি ১৯৭০ সালে চিকিৎসাবিজ্ঞানে নোবেল পুরস্কার লাভ করেন।


title: বার্ণার্ড কাটজ

text: কাটজ জার্মানির লিপজিগে জন্মগ্রহণ করেন। তিনি লিপজিগ বিশ্ববিদ্যালয় থেকে ১৯৩৪ সালে গ্র্যাজুয়েট হন। তিনি ইউনিভার্সিটি কলেজ লন্ডন থেকে ১৯৩৮ সালে পিএইচডি ডিগ্রি অর্জন করেন। তিনি ১৯৫২ সালে ইউনিভার্সিটি কলেজ লন্ডন এর অধ্যাপক এবং জীবপদার্থবিজ্ঞানের প্রধান নিযুক্ত হন। তিনি ১৯৭৮ সাল পর্যন্ত এর প্রধান ছিলেন।


title: রডনি রবার্ট পোর্টার

text:
রডনি রবার্ট পোর্টার (৮ অক্টোবর ১৯১৭ – ৬ সেপ্টেম্বর ১৯৮৫) একজন ইংরেজ প্রাণরসায়নবিদ। তিনি ১৯৭২ সালে চিকিৎসাবিজ্ঞানে নোবেল পুরস্কার লাভ করেন।
পোর্টার ১৯৩৯ সালে লিভারপুল বিশ্ববিদ্যালয় থেকে প্রাণরসায়নে ব্যাচেলর অব সায়েন্স ডিগ্রি লাভ করেন। তিনি কেমব্রিজ বিশ্ববিদ্যালয় থেকে ১৯৪৮ সালে ফ্রেডরিক স্যাঙ্গার এর অধীনে পিএইচডি ডিগ্রি লাভ করেন। তিনি ১৯৬৭ সালে অক্সফোর্ড বিশ্ববিদ্যালয় এর প্রাণরসায়নের অধ্যাপক নিযুক্ত হন।


title: রয়েল এক্সিবিশন প্রাসাদ

text: রয়েল এক্সিবিশন প্রাসাদ একটি তালিকাভূক্ত বিশ্ব ঐতিহ্যবাহী স্থান। এটি অস্ট্রেলিয়ার মেলবোর্ন শহরে অবস্থিত, যার নির্মাণকাজ সমাপ্ত হয় ১৮৮০ সালে। এই প্রাসাদটি দক্ষিণ-পূর্ব দিকের কেন্দ্রীয় বাণিজ্যিক জেলার কার্লটন গার্ডেনের ৯ লিকলসন রোডে অবস্থিত। যার পার্শ্ববর্তী রোডসমূহ হল ভিক্টোরিয়া রোড, কার্লটন রোড, নিকলসন রোড এবং র‍্যাথডাউনি রোড। ১৮৮০-১৮৮১ সালে এটি নির্মাণ করা হয় মেলবোর্ন আন্তর্জাতিক প্রদর্শনীর জন্য। পরবর্তীতে ১৯০১ এই প্রাসাদে অস্ট্রেলিয়ার প্রথম সংসদ অধিবেসন বসে। বিংশ শতাব্দী ধরে এই প্রাসাদের ছোট ছোট অনেক বিভাগ, হলরুম অগ্নিকান্ডসহ বিভিন্ন দূর্ঘটনায় ধ্বংস হয়ে যায়। যদিও প্রধান ভবন, যা গ্রেট হল নামে পরিচিত। তা এখনো বিদ্যমান।


title: রয়েল এক্সিবিশন প্রাসাদ

text: এটি পুনরুদ্ধারের কাজ শুরু হয় ১৯৯০ সালে নাগাদ এবং ২০০৪ সালে এটি অস্ট্রেলিয়ার প্রথম ভবন যা বিশ্ব ঐতিহ্যবাহী স্থানের স্বীকৃতি লাভ করে। যা বিশ্বের ঊনবিংশ শতাব্দীর প্রদর্শনীর ভবনগুলোর নিদর্শনের মধ্যে অন্যতম। এটি ঠিক মেলবোর্ন যাদুঘরের সন্নিকটে অবস্থিত। বর্তমানে এই প্রাসাদে বিভিন্ন ধরনের প্রদর্শনী, অন্যান্য অনুষ্ঠান সেমিনার ইত্যাদি আয়োজন করা হয়।


title: রয়েল এক্সিবিশন প্রাসাদ

text:
রয়েল এক্সিবিশন প্রাসাদটির ডিজাইন করেন স্থপতি জোসেফ রীড, যিনি মেলবোর্ন টাউন হল ভিক্টোরিয়ার স্ট্যাট্য অব লিবার্টির ডিজাইনও করেন। রীডের মতে, বিভিন্ন উৎস হতে এই প্রাসাদের ডিজাইন নির্বাচন করা হয়। এই প্রাসাদের গম্ভুজের মডেল ফ্লোরেন্স ক্যাথেড্রাল এর মত, যদিও এর প্রধান প্যাভিলিয়নের ধরন রান্ডবোজেন্সটিল, নরম্যান্ডি কিন এবং প্যারিসের অনেক ভবনের ডিজাইনের সমন্বয়ে তৈরী।
১৮৭৯ সালের ১৯ ফেব্রুয়ারি এই প্রাসাদের ভিত্তিপ্রস্তর উদ্বোধন করেন ভিক্টোরিয়ান গভর্ণর জর্জ বোউনী এওবং এর নির্মাণকাজ সমাপ্ত হয় ১৮৮০ সালে, তৈরী হয় মেলবোর্ন আন্তর্জাতিক প্রদর্শনীর উদ্দেশ্যে। এই ভবনে সবগুলো হলের আয়তনের সমষ্টি ১২,০০০ বর্গ মিটারেরও বেশি এবং এর অনেকগুলো সাময়িক বর্ধিত হল আছে।


title: রয়েল এক্সিবিশন প্রাসাদ

text: ১৮৮০’র দশকে এই প্রাসাদটিতে দুইটি বৃহৎ প্রদর্শনীর আয়োজন করা হয়। একটি ১৮৮০ সালে মেলবোর্ন আন্তর্জাতিক প্রদর্শনী এবং অন্যটি ১৮৮৮ সালে মেলবোর্ন শতবর্ষ প্রদর্শনী, যা অস্ট্রেলিয়াতে ইউরোপিয়ানদের উপনিবেশের শতবর্ষ পূর্তি উপলক্ষে আয়োজন করা হয়। ১৯০১ সালে ৯ মে এই প্রাসাদে অস্ট্রেলিয়ার সংসদের উদ্বোধনী অধিবেশন আয়োজন করা হয়। ঠিক পরের বছরের জানুয়ারীর ১ তারিখে অস্ট্রেলিয়ার কমনওয়েলথের সদস্যপদ প্রাপ্তির অনুষ্ঠানের আয়োজন করা হয়। প্রাতিষ্ঠানিকভাবে উদ্বোধনের পর ফেডারেল পার্লামেন্ট ভিক্টোরিয়ান স্টেট পার্লামেন্ট হাউজে স্থানান্তরিত হয়। যদিও ভিক্টোরিয়ান পার্লামেন্ট ২৬ বছরের জন্য প্রদর্শনী ভবনে স্থানান্তরিত হলেও, স্থানান্তরের মাত্র আট বছরের মধ্যে ভিক্টোরিয়ান পার্লামেন্ট ভবন নির্মাণ করা হয়।


title: রয়েল এক্সিবিশন প্রাসাদ

text: ১৯০২ সালে এই ভবনে অস্ট্রেলিয়ান ফেডারেল আন্তর্জাতিক প্রদর্শনীর আয়োজন করা হয়। এই সময়ের পর থেকে এই প্রাসাদটি বিভিন্ন উদ্দেশ্য ব্যবহৃত হয়ে আসছে।